另外，喺2016年2月立法會新界東補選，無綫新聞亦得到民建聯嘅協助。雖然選舉管理委員會設立咗實時點票嘅結果，但無綫就反而用民建聯嘅點票數據，引來質疑。當時無綫就話民建聯嘅數據快啲，但呢個說法就亦唔係個個都接納。


趙澤偉係中國大陸嘅罪犯，亦係四二七榆林米脂斬人案嘅主犯，陝西榆林米脂縣人。佢喺2018年4月27號挨晚喺陝西榆林米脂嘅縣三中出面條巷用匕首搞出單殺人案，事發造成9位學生死亡，10位學生受傷。事發後，因呢單殺人案性質比較惡劣，而震驚咗成個陝西地區嘅社會。


後嚟趙澤偉俾差佬當場叉住兼拉去收監，同年5月28號俾榆林市人民檢察院採取入稟行動，同年7月10號俾榆林市中級人民法院公開審理時，話趙澤偉因為殺人而要執行死刑兼剝削政治權利終身嘅處罰，重喺半個月後俾陝西省高級人民法院審核通過咗可以執行死刑嘅處罰。


品秩，或者叫做品位，係官僚制度當中，用嚟定義官階既大細，同埋俸祿既多少既級化／量化方法。喺東亞地區當中，從有文獻記載既資料嚟睇，中國好可能係最先用品秩去定朝廷官員既官品同俸秩既，之後傳到東亞既其他國家，例如朝鮮半島同日本，亦都傳到東亞既其他國家，例如越南。


東漢初期，官員既實際俸祿係「半穀半錢」，每個月萬石三百五十斛，中二千石百八十斛，二千石百二十斛，比二千石百斛，千石八十斛，六百石七十斛，比六百石五十斛，四百石四十五斛，比四百石四十斛，三百石亦係四十斛，比三百石卅七斛，二百石卅斛，比二百石廿七斛，一百石十六斛，斗食十一斛，佐史八斛。


日本喺大寶律令之後，仿傚唐朝既九品三十階既官員品位制度，喺律令制之下劃分官位。佢哋既官階總共係九位三十階，但係親王、內親王又例外，分為一至四品，無分正從上下。日本無散官，所以直接以品秩作為官銜既一部分。


八達新邨業主響2013年同街坊會投訴，希望促請政府有關權限部門加大監管力度，徹底整治區內地盤發展為周邊設施帶來嘅影響，盡快將區內安全環境畀返市民，確保大家出行方便、安全。中心人員連同八達新邨業主到現場實地巡查，發現問題不容漠視。


八達新邨泰興樓、亨利樓、兆發樓、瑞祥樓，同聖保祿中學之間嘅區神父街，根據業主反映，泥頭車響朝早八點已開始出入區神父街，由於承載重型建築物嘅泥頭車不停出出入入，已經搞到路面凹凸不平，行人路邊亦出現裂痕，反映咗路面已經唔能夠承受重型泥頭車咁持續出出入入，加埋鄰近學校，附近住客同學生咁多人，泥頭車出入亦影響行人出入安全。


另外，泥頭車嘅沙石同建築廢料，懷疑處理唔好，搞到條街入面嘅污水渠堆積垃圾塞渠，影響區內同大廈嘅排水功能，來緊雨季或者會水浸。由於附近地盤開工期間，重型泥頭車不停出入區神父街，亦搞到樓宇部分結構出現問題，例如大廈門口嘅瓷磚剝落，大廈消防層出現裂痕之類。


業主擔心，如果工程泥頭車繼續用區神父街出入地盤，附近居民生活一定受到重大影響。八達新邨業主話，附近另一個地盤，望廈社會房屋第二期開工期間，泥頭車亦有經區神父街出入，但同運輸基建辦公室反映之後，泥頭車已經冇經呢條街出入地盤，改由經慕拉士大馬路出入。


由於宜家發展嘅地盤係屬於私人性質，業主曾經打過電話畀相關政府部門反映，要求泥頭車出入嗰時唔要開到區神父街，同時要求改善區內情況，但相關部門到宜家到未就相關情況回覆。本中心同八達新邨業主希望政府能夠就相關情況，盡快畀市民一個明確交代同回覆，避免日後因為地盤發展搞到社會再次出現危樓事件，影響居民生活。


2014年1月，八達新村瑞祥樓有業主反映，大廈因為隔離地盤施工出現傾斜，停車場同地舖牆身都出現唔少裂痕，大廈入面三部𨋢有一部已經因為大廈傾斜而停用，其餘兩部就成日困𨋢。有業主驚大廈又變成善豐翻版，希望相關部門關注大廈安全情況。


工務局回覆查詢話，局方已經責成地盤承建商加強安全措施同交檢測報告，報告顯示有關大廈傾斜度響安全範圍。而且承建商同八達新村管委會就已經為整𨋢達成共識，由承建商承擔維修費同之後一年半嘅保養費。但係記者日前到現場睇吓嗰時就發現雙數𨋢又壞咗，有一對父子困𨋢，需要消防到場處理。


現場亦有唔少業主埋怨三部𨋢成日壞，中間嗰部單雙數𨋢就嚴重到停用。有業主話啲𨋢壞係隔離大廈地盤開工搞成。另外根據業主管委會貼嘅通告，指大廈停車場好多地方出現裂痕，為安全着想，禁止大型貨車同裝修泥頭車出入。


2016年3月22號下晝三點半，八達新邨管委會代表歐陽淑娥聯同幾個業主代表、工程承建商之類，響大廈停車場入面搞記者招待會，向傳媒講有關情況。歐陽淑娥話，委員會多年來都收到消防局話大廈入面防煙門失修，但係一直都冇錢搞工程。


舊年依法召開分層建築物所有人大會之後，同業主解釋房屋局嘅樓宇資助維修計劃最高可以資助工程三成，所以決定重整大廈入面七百七十四隻防煙門同三百幾隻電錶門，強調係按法律程序經過公開招標之後得出總工程費係二百八十幾萬蚊，但係工程搞完之後到房屋局申請資助只係批出十六幾萬蚊，局方亦冇詳細解釋相關標準，講明「早知咁少就唔會做」，又強調新嘅防煙門用料、造工之類都比之前好，加上招標嗰時已經講明「先墊支、再畀返」嘅條件，委員會宜家需要畀多幾年先找返條數，難以同業主交代，期望局方跟進同處理有關情況。


負責協助個案嘅街總大廈工作委員會主任程順明認為，本澳好多大廈響開展公共地方維修工程嗰時，都冇辦法知到當局批出資助金額嘅標準，當大廈委員會按正常程序招標同埋搞掂維修之後攞到嘅局方資助，但係銀碼都唔會好似嘅三成搞到呢嗮迤，也都好難同業主交代，期望局方日後可以制定多啲參考資料，例如用料、工程價格同對應嘅資助金額之類，方便居民展開工程嗰時可以參考。


之後，房屋局工程事務處長王世平回應話相關個案已經去到聲明異議程序，宜家唔放便透露詳情，而局方收到申請之後將交畀樓宇維修基金行政管理委員會審核，視乎個案提出嘅工程價格、展開必要性之類因素，再結合市場價格之類各方面考量批出款項，找數之前亦會了解工程係唔係搞掂，強調局方緊守公帑善用原則批出款項，舊年一共批出三千九百幾萬去支持業主保養同維修大廈。


2011年10月3號晏晝兩點幾，八達新村泰興樓傳出巨響，有居民響發出巨響嘅地方發現一個男人瞓咗響六樓天井簷篷，四肢抽搐，奄奄一息。由於現場環境，消防員要游繩先去到傷者嘅位置，證實傷者重有生命跡象，但係頭部大量出血，已經陷入昏迷。


由於情況危急，消防員用架生撬開連接天井嘅走火通道上嘅玻璃窗框，放低吊船，成功將跌落樓嘅男人抬離天井，送去山頂醫院搶救，但係喺晏晝五點五十分不治。司警接報到場調查，證實死者係做莊荷廿四歲嘅姓劉男人，同佢屋企人了解之後，死者住響呢到低層單位。


有人工作唔如意，曾經因為壓力問題睇過醫生，有精神病記錄。經調查，司警發現十七樓嘅天井位有嘢撞爛過嘅痕跡，十八樓有玻璃窗開咗，相信有人走到高層跳落來，最終響六樓簷篷擋住冇跌到地下。司警初步相信呢單嘢冇可疑，確實死因要等驗屍之後先知。


2012年3月13號晏晝一點左右，一個學生經過八達新邨八達商場嗰時，發覺商場通道門口有火光，走廊門口兩邊一堆紙皮同木板燒着咗，所以通知商戶報警求助。治安警同消防到場，火勢好快被救熄，事件入面冇人受傷。


消防員響現場發現兩到火頭，初步認為起火原因有可疑，通知司警跟進。現場見到商場部分吉舖入面垃圾滿地，重有惡臭，走廊堆放工程雜物，衛生條件惡劣。有商戶話，由於商場冇設立管理處，成日畀人佔用通道亂擺雜物，消防設備殘舊，商戶成日反映意見，但係一直冇得到正面回覆，今次火警敲響商場消防隱患警鐘。


2012年3月13號晏晝三點，八達新邨瑞祥樓十一樓一個單位火燭，火勢一發不可收拾，火舌亂走，冒出大量濃煙，大批住客聞到燶味，亦有人瞓咗教被濃煙焗醒，紛紛跑到地下同天台走佬。消防員到場嗰時，火勢已經好勁，立即開喉灌救，派埋煙帽隊去火場，證實單位冇人，治安警就封鎖現場。


消防同時疏散三十幾個住客，其中一個四十幾歲嘅女人同兩個甚燜仔吸入濃煙唔舒服送院。火勢響十分鐘內受控，之後被救熄，起火單位完全燒嗮。消防話，肇事單位面積五百呎左右，單位擺滿雜物，亂七八糟，事發嗰陣由嗰廳首先着火。


消防事後聯絡到着火單位嘅男住戶同行動唔方便嘅女住戶，女住戶話事發前半個鐘左右由看護陪同出街就火燭。消防經過調查，確定唔到着火原因，通知司警接手調查，男住戶之後翻返屋企了解情況。火警大廈到晚黑六點先解封，案件交畀司警縱火罪案調查科跟進。


2012年7月9號晚黑八點半，八達新邨泰康樓火燭。有住戶發現一樓平台有火光，懷疑發生火警，用水喉救火兼報埋警。治安警同消防分別接報到場，消防響事發平台搵火頭，由於火警已經被住戶救熄，消防人員開喉防止死灰復燃。


2017年9月27號凌晨二點五十分，有市民發現區神父街八達新邨瑞祥樓五樓位置有煙冒出，立即報警求助。治安警同消防員接報到場，發現大廈五樓一個單位花籠位置有一米乘半米左右雜物曾經燒過，住戶已經自己將火救熄，火警入面冇人受傷或唔舒服，唔使疏散。


消防員調查發現起火原因有可疑，懷疑有大廈其他住戶亂抌未熄煙頭出窗搞到火燭。消防員通知司警到場調查，司警到場調查搜證，案發單位戶主個仔承認案發前響房個窗到吸煙，響出房時，隨手將未熄嘅煙頭抌出窗，煙頭燒着放響窗口花籠雜物搞到火燭。


所以有強烈跡象顯示佢過失而搞到火燭，司警人員將佢帶返司警局做進一步調查。涉案男人姓梅，廿幾歲，澳門居民。涉及《刑法典》造成火警、爆炸同其他特別危險行為罪第二百六十四條第二款，即係因為過失而搞到條文規定嘅危險，可以處一到八年監禁，已經移送檢察院處理。


2017年10月18號晚黑十一點，八達新邨亨通樓五樓樓梯間傳出石油氣味，消防到場響一個單位廚房入面渠口位探測到濃度係200PPM嘅硫化氫，隨即向渠口灌水，再用儀器探測，讀數係1PPM，隊員之後搜索其他樓層冇發現，現場冇明火、冇傷病者，事件入面有七個住客自行疏散到地下，初步調查事件係天台排氣管壞咗搞到氣體積聚，之後響10月24號，有住戶懷疑排氣管過窄搞到安全隱患召開記者會。


士美非路體育館，香港室內體育館之一，喺堅彌地城士美非路十二號K，士美非路市政大廈四到七樓，英文叫Smithfield Sports Centre。行政上歸中西區。設施有籃球場、排球場、羽毛球場、健身室、舞蹈室、活動室、乒乓球檯、壁球場、美式桌球檯、兒童遊戲室。


佢係霍英東集團同南沙政府喺1993年一齊合作而起嘅公園，直到1996年起好兼開園。入面睇到好多世界名花、中西式建築，亦可以試到唔同國家啲茗茶同啤酒……尤其喺海邊重可以望到虎門大橋、獅子洋、伶仃洋同埋虎門呢啲地方。


三唑侖，又稱為海樂神、酣樂欣、淡藍色片，屬於精神藥物，具有鎮靜、催眠、抗焦慮、抗驚厥等作用，起效快、維持時間短，臨床應用廣泛。因為係藍色片藥丸，經常俾吸毒者濫用，所以俾吸毒者美稱為「藍精靈」。好多國家都係屬於受管制藥物，需要醫生處方先至可以購買。


三唑侖係常用嘅有效催眠藥之一，亦可以用嚟舒暢焦慮同神經緊張等。佢係一種強烈嘅鎮靜藥品，口服之後可以令人迅速昏迷暈倒，所以俗稱迷藥、蒙汗藥、迷魂藥。可以溶喺水同各種嘢飲料之中，亦可以同酒精類共同服用。三唑侖冇任何味道，見效迅速，藥效比普通安定強45至100倍。


大興安嶺嘅資源都好多下，自古有出產黃金而出名，而家有生產好多優質嘅木材而出名。目前有好多條鐵路入林區，將大興安嶺成為中國緊要嘅木材產地同森林工業基地。入面主要種咗紅松、水曲柳、落葉松、白樺同山楊等比較出名嘅樹種，有啲樹生到成60幾米咁高。


1987年5月6號，黑龍江省大興安嶺地區發生咗山林大火，面積足足燒咗一個蘇格蘭咁大嘅領土面積，甚至波及到蘇聯1200萬英畝嘅樹林，佢係1949年中華人民共和國成立之後最嚴重嘅山林大火。大火喺1987年6月4號被救熄，根據調查得知，呢場山火係當地林業工人亂咁掟未熄嘅煙頭而引起。


阿楠非常鍾意運動，曾接受籃球、足球、壘球、田徑等唔同類別嘅受訓同比賽，籃球更多次得獎，現為香港都會大學籃球代表隊成員。同時正接受專業演戲、唱歌、泰拳、Hip hop舞蹈訓練，希望可以為香港演藝界注入一股熱情同開心嘅正能量。


曾多次參與校內舞台劇同歌唱比賽。求學階段喺「人間搞作」劇社鑽研舞台劇表演技巧，亦喺浸會大學電影學院、樹仁大學等大學生微電影作品擔演主角，累積演出經驗。2020年喺ARM Channel TV微電影《沉默的同學》中亦有參予演出。


1878200係香港天文台畀市民查詢天氣服務嘅電話冧巴，呢條熱線叫做「打電話問天氣」。2017年1月24號開始加強服務。除咗原有嘅天氣警告、預報、香港標準時間同地球物理資訊之外，新嘅「打電話問天氣」服務為用戶提供更實時嘅分區氣溫同雨量資訊，由以前每個鐘更新一次提升至分別喺10同15分鐘一次。


《大黃蜂》係一套2018年上畫嘅美國科幻動作電影，由查費斯奈捷做導演，套片係「變形金剛電影系列」嘅第六套作品，而且係重啟版。主演係希莉施丹菲、莊先拿、Jorge Lendeborg Jr.、John Ortiz、Jason Drucker、Pamela Adlon。


佢早年響聖保羅書院到讀，及後喺香港崇基學院畢業，獲文學文憑，1965年喺美國堅仁大學神學系畢業，1971年獲美國羅切斯特神學院神學碩士學位。1981年，成為首個聖公會港澳教區華人主教，再響1998年，獲選為香港聖公會首任主教長暨教省大主教、香港島教區首任主教。


好市多係全球第三大以及美國第一大連鎖會員制零售型、倉儲式量販店，亦係美國《財富》雜誌2017年評選嘅第36名。 1983年美國華盛頓州西雅圖市喺成立，最早起源喺1976年嘅Price Club公司。好市多喺全球十二個國家設有超過800家嘅分店，其中大部分都位於美國境內，加拿大就係最大國外市場。


全球企業總部設喺華盛頓州伊瑟闊，並喺鄰近嘅西雅圖設有旗艦店。亞洲地區則會根據當地嘅習俗來，例如位於台灣嘅好市多就會喺農曆新年大年初一暫停營業同埋前一日除夕提前打烊。另外，美國機好市多喺元旦、復活節、陣亡將士紀念日、美國獨立日、勞動節、感恩節、聖誕節嘅節日都會暫停營業。


但係，法扎赫喺一個叫《星期一萬歲》嘅智利電視節目喥徹徹底底咁爆咗煲，暴露咗佢連初級嘅芬蘭語、俄語、中文、波斯語、希臘語同印度語都一無所知。當佢畀人用俄文問「今日係禮拜幾吖？」，法扎赫唔單止口啞啞唔識答，之後自我辯護嗰陣重將俄文同克羅地亞話撈亂，話人哋用克羅地亞話問佢呢個問題唔公平。


彭建樺畢業後喺2014年加入無綫新聞擔任無綫新聞台主播。彭建樺係無綫新聞台現時年資最長嘅男主播，曾主持無綫新聞台唔同時段嘅新聞報道，依家主要主持無綫新聞台日間時段嘅新聞報道，並偶爾兼任翡翠台新聞提要主播。


，信伊斯蘭教之前叫Cassius Marcellus Clay, Jr.，係美國拳手，亦係世界上最偉大嘅拳手，肯塔基州路易斯維爾人。1960年加入美國拳擊代表隊，曾經喺1961、1964同1978年攞到世界重量級拳擊冠軍，1999年，俾體育畫報雜誌評為20世紀最佳運動員。


艾勤賢，係香港大律師，原籍紐西蘭同澳洲昆士蘭。英治時期，佢做過香港政府律政署副首席檢控官，專責廉署案件。後來佢私人執業，亦專接廉署案件。同律師林炳昌及前廉署執行處副處長徐家傑，合稱為廉署「天、地、人」三魔。


2004年7月15號，艾勤賢被指喺無合法權限或合理辯解下，企圖向一名報章記者披露一名參與廉政公署保護證人計劃嘅女證人身份及資料，事件觸發廉署搜查多間報館。2006年6月16號，佢同另一名涉案律師林炳昌被法庭裁定妨礙司法公正罪名成立，林炳昌入獄四年，艾勤賢入獄兩年六個月。


2013年，李啟言喺多倫多高中畢業之後，考入香港城市大學。喺O Camp嘅時候就認識咗後來嘅MIRROR成員盧瀚霆，同佢一齊參加舞蹈學會。2018年，佢哋一齊參加ViuTV選秀節目《Good Night Show 全民造星》，最終李啟言止步55強。


2022年，MIRROR舉行佢哋嘅第三個演唱會，李啟言亦以舞蹈員嘅身份作表演。7月28號，第4場演出嘅時候，一塊重600公斤嘅大螢幕突然鬆脫，擊中李嘅頭部，頭同頸都受到重創，被送到伊利沙伯醫院治理，經檢查後有腦出血同頸椎第4節爆裂骨折，最壞情況係終身全身癱瘓。


《又要威，又要除頭盔2》係套2019年泰國電影，《又要威，又要除頭盔》嘅續集，由Prueksa Amaruji執導，Pachara Chirathivat、Sananthachat Thanapatpisal、Somchai Khemklad、Jennifer Kim、Kom Chuanchuen主演。


保華建業集團有限公司係香港一間國際工程服務公司，母公司係德祥企業，業務包括項目管理、建築管理同埋產業管理，集團有多個部門，包括樓宇建造、土木工程、地基同專項工程同埋建築材料，喺香港、中國同埋東南亞地區都有業務。


1949年國共內戰過後，中國共產黨響控制中國大陸後驅逐基督教傳教士，密蘇里路德會宣教士計劃返去美國。但係，當佢哋途經香港，等候搭船同飛機回程嗰陣，佢哋見到好多國共內戰難民，於是佢哋決定響香港停留並開始福音同救濟工作。


松園仙館，香港遊樂場之一，喺大埔頭，九廣鐵路側，英文Tsung Yuen Sin Kwun。商人鄧煥佳開。原本笪地一九五八年以園林酒家開業，後發大做遊樂場，一九七〇年業主鄧延珍要收地，打官司後一九七一年結業。


施偉賢爵士，CBE，LLD，QC，SC，JP係1993年到1995年間香港立法局主席。之前，立法局主席一直由香港總督做埋，而佢由1991年開始成為立法局首任副主席。施偉賢爵士本身係一位法學教授，後來被委任入立法局成為非官守議員。


施偉賢喺上海出世，中學讀聖若瑟書院，香港大學文學士，曾經喺英國劍橋大學讀書。1952年至1957年喺香港政府擔任政務官，1960年攞到大律師資格。1980年獲委任為立法局非官守議員，1985年連任。1991年至1993年出任立法局副主席。


日本嘅北海道，喺舊陣時係叫作蝦夷，日本嘅史書度有唔少關於蝦夷人嘅記載。喺日本武尊傳說成立嘅時代，照返《日本書紀》嘅記載，日本武尊經由海路進入陸奧國攻打東夷「日高見國」。征討完咗，「蝦夷既平，自日高見國還之，西南歷常陸」。


《解凍人生》係一部2014年嘅美國電影，由George C. Wolfe做導演，Jordan Roberts同Shana Feste編劇，改編Michelle Wildgen嘅同名小說《You're Not You》。


2012年8月4號，歐陽牧師同非洲裔美國音樂劇製作人菲尼斯·紐邦三世，返馬來西亞着西裝舉行華人傳統婚禮。兩人先前已經喺2011年8月31號大馬國慶日當日，着馬來傳統服飾舉辦西式婚禮，並喺美國紐約註冊結婚。


展館有6個大展廳同4個常設展廳，入面冇柱，有1600個國際標準展位，地面荷載2.5t/m²。入面整咗個檔次高、功能齊全、設備先進嘅國際會議廳同多功能廳，貴賓室、5個中細型會議室，重整咗包括新聞、通訊、倉儲、貨運、銀行、旅遊、住宿、餐飲、娛樂等系列服務設施、專案嘅新聞中心同商務中心。


雖然美式民主喺字面上並無褒貶，但係喺實際應用上，多數係一個中國共產黨同埋唔同地方親中派別形容美國現時實行嘅民主制度嘅一個貶義詞。中共官媒同親中派聲音，不時會使用呢個詞語去批評美國現行嘅政治制度，有時亦會用呢個詞語嚟指控香港泛民主派人士盲目相信歐美澳紐等地國家廣為採納嘅民主制度。


根據大越史記全書同欽定越史通鑑綱目等後世書籍嘅記載，公元前257年，古蜀王子安陽王滅文郎，建立咗甌雒。不過根據現代學者嘅考證，認為安陽王係甌越部族首領，而文郎嘅鴻龐氏就係雒越嘅部族首領。安陽王喺今日嘅河內市以北35公里處建立古螺城，作為王國嘅首都。


除咗用月桂嘅葉，呢幾種植物 Umbellularia californica，Cinnamomum tamala，Syzygium polyanthum，Pimenta racemosa，Litsea glaucescens 都係月桂葉嘅來源。


耶穌同門徒嚟到格拉森嘅地方，嗰度係加利利對面。耶穌上咗岸，就有城裏面一個俾鬼迷住嘅人，迎面而嚟。呢個人好耐冇着衫，唔住喺房，只係住喺墳墓度。呢個人多次俾鬼捉住，嗰度嘅人用鐵鍊同腳鐐捆鎖住佢，並且派人看守住佢，但係佢都竟然將鎖鍊整斷。


耶穌命令污鬼離開嗰個人，污鬼於是求耶穌，唔好令佢哋受折磨。喺耶穌問對方嘅問題之中，顯示呢個人身上有好多污鬼。當佢哋知道耶穌唔准佢哋留喺嗰個人身上嘅時候，就懇求耶穌准佢哋去附喺附近嗰班豬度。耶穌批准佢哋，而當污鬼進入班豬度嘅時候，班豬衝落山坡跌落海，全部浸死晒。


消息好快噉傳開，當地有好多人即刻出嚟睇發生咩事，結果發現嗰個顛狂嘅人，竟然着好衫，神智清醒，恢復常態。當佢哋知道係耶穌釋放咗呢個俾群鬼迷住嘅人，佢哋對耶穌嘅能力都覺得好驚，於是都要求耶穌離開佢哋，俾鬼迷嘅人要求同耶穌喺一齊，但係耶穌要佢返去自己家鄉度，見證上帝嘅大能。


呢條法案由參眾兩院十幾位兩黨議員喺2020年3月聯署推出，發起人包括國會及行政當局中國委員會主席、民主黨眾議員占·麥戈文、委員會共同主席、共和黨參議員馬高·魯比奧同埋曾經擔任過該委員會主席嘅共和黨眾議員克里斯·史密斯等人。


由於新疆係中國主要嘅棉花產區，法案如果生效，中國嘅大部分輸美棉花產品可能會被禁。美國國會通過咗《防止強迫維吾爾勞動法》之後，良好棉花發展協會之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。


2021年3月22號，歐洲聯盟、英國、美國同加拿大宣佈就維吾爾人嘅大清洗對中華人民共和國官員實施制裁，係自1989年六四事件歐盟對中國實施武器禁運以嚟嘅首次制裁。響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。


2020年11月21號，《華盛頓郵報》揭發，蘋果公司喺參議院游說國會議員反對法案。因為北京未經諮詢或香港人同意強行訂立《港版國安法》嘅而被逼流亡海外嘅前香港立法會議員羅冠聰，就喺社交網站回應事件，有提到Apple Store唔畀員工佩帶黃口罩，禁止喺Apple Pencil上刻「liberate HKERS」字眼，呼籲要監察呢啲公司嘅言行，防止佢哋為咗配合中共而犧牲人權自由。


新大阪站係日本大阪淀川區一個鐵路站，由西日本旅客鐵道、東海旅客鐵道同大阪地鐵營運。呢度係東海道新幹線西面嘅終點同山陽新幹線東面嘅起點。呢個站喺1964年起，距離舊啲嘅大阪站約3公里，嚟避免喺市中心起新幹線會帶嚟嘅技術挑戰。


土耳其修憲公投響2017年4月16號舉行。將決定總統埃爾多安係唔係攞到更多權力，留任到2029年，民意調查話支持陣營稍微領先，之後變五五波，而響公投前，總統埃爾多安批評監察公投嘅歐洲安全與合作組織唔應該對呢次公投說三道四。


公投結果係支持以極細優勢贏出，但係土耳其修憲公投合法性受到挑戰，最大反對黨共和人民黨正式同最高選舉委員會申請將公投結果作廢，而土耳其總理耶爾德勒姆就話，選民已經利用選票表達支持修憲嘅意願，敦促反對派尊重公投結果。


呢次公投約五千八百萬名合資格選民要響選票到揀「支持」定「唔支持」修改憲法，由內閣制改做總統制，畀總統享有更多權力，埃爾多安重可以兩度角逐連任，揸權到2029年，今次公投對土耳其政制以至政局發展，都會帶來重要影響。


如果最終投票結果通過，十八項憲法修訂將會獲得通過，到時土耳其就會從而家嘅內閣制轉做總統制，總統變成有實權嘅職位，可以自行任命副總統同閣員，總理一職就會廢除。響新修訂嘅憲法下，埃爾多安最多可以繼續做到2029年。


呢次公投令社會走向兩極化，支持一邊相信響總統集權下政府運作可以更有效暢順，消除國家唔穩定因素，可以避免類似2016年嘅流產政變再發生。埃爾多安曾經標籤反對修憲嘅人係同恐怖分子企響同一陣線。但反對陣營就擔心，若果修憲通過會令土耳其走向埃爾多安嘅一人獨裁統治，令土耳其嘅民主社會名存實亡。


因為2016年政變失敗之後，埃爾多安已經下令關閉超過一百七十間新聞機構，多個記者被捕。《無國界記者》響2016年全球新聞自由排名入面，土耳其響一百八十個國家同地區入面排第一百五十一位。遭到打壓、被迫流亡嘅土耳其新聞工作者講明，驚修憲公投一旦通過，新聞自由將會進一步挾制。


而響公投前，當地掀起一陣「留鬍鬚熱潮」，高官紛紛模仿埃爾多安，變身「鬍鬚叔叔」。但係當地男士留鬍鬚好常見，但原來亦都係一門政治學問，有理髮師話，左派人士嘅鬍鬚要撳著嘴唇，右派人士嘅鬍鬚就要更長更幼，至於伊斯蘭保守派就會短啲同唔會遮住嘴唇，就好似埃爾多安咁。


2016年7月政變失敗，埃爾多安幫內閣大洗牌之後，有人留意到唔少佢領導嘅正義與發展黨成員同政府高官統統改變形象，開始留「埃爾多安式鬍鬚」，以表忠誠，外長恰武什奧盧同司法部長博茲達都變身做「鬍鬚叔叔」，一年前過半內閣成員都冇鬍鬚，而在只有三個冇留鬍鬚，包括唯一嘅女閣員，連總統嘅保鏢都唔能夠「幸免」。


響德國，有投票權嘅土耳其裔公民多達一百四十萬，係德國最大嘅外國族群，二戰之後，德國為咗重建經濟，大量引入土耳其勞工，呢批選民正係安卡拉政府就新憲法公投嘅拉票對象，但係新憲法將擴大總統權力，令人擔心土耳其嘅民主開倒車。


兼且自從土耳其2016年政變流產，德國已經同土耳其關係變得緊張，加上擁有德國同土耳其雙重國籍嘅《世界報》記者于傑爾響土耳其被人拉咗，再令到兩國關係進一步轉差，之後默克爾重申支持言論自由嘅立場，而土耳其總統埃爾多安就話于傑爾串通庫爾德工人黨，係來自德國嘅間諜，又話佢匿響德國使領館長達成個月，期間土耳其政府曾經叫使館交人但係無功而還，譴責德國煽動恐怖活動。


原定響德國多個地方舉行支持修憲嘅集會，重邀請土耳其政府官員出席，其中土耳其經濟部長原定會去科隆嘅集會，而司法部長原定就會去加格瑙嘅集會，但係包括科隆同加格瑙在內嘅多個地方政府，響集會舉行之前以安全為理由，取消集會。


土耳其外長恰武什奧盧批評，德國地方政府先後用保安理由取消，係德國政府內部阻撓土耳其修憲，已經傳召德國駐土耳其大使抗議，表達不滿。去到3月5號土耳其總統埃爾多安出席伊斯坦布爾嘅集會，再炮轟抨擊德國地方政府上個禮拜取消土耳其裔居民集會，阻止土耳其官員為修憲公投拉票，唔畀土耳其嘅部長為下個月新憲法公投拉票，等同納粹行徑，事件令土耳其同德國以至歐盟嘅關係進一步緊張。


德國總理默克爾就話，取消集會係地方政府嘅決定，否認聯邦政府從中作梗，同埋提及土耳其總統埃爾多安針對德國取消土耳其修憲集會嘅言論，佢罕有發表措辭強硬言論，強調無法容忍埃爾多安將納粹同目前嘅德國相提並論，指大選同修憲公投唔代表土耳其高官甚至總統，有足夠理據將納粹同現代德國作出比較，批評埃爾多安言論唔恰當。


佢又指自己作為德國總理更無法作出評論，因為任何有關納粹嘅比較只會令人諗起苦難，揚言唔會容許呢類比較，響納粹受害者傷口上灑鹽，呼籲土耳其高官唔好再發表類似言論。而德國總理默克爾所屬嘅基督教民主聯盟，形容埃爾多安嘅行為就好似任性嘅𡃁仔，要求埃爾多安道歉，德國司法部長亦批評佢講法古怪、可恥同荒謬。


不過土耳其外長恰武什奧盧響幾個鐘頭之後再以納粹回應默克爾，強調土耳其內閣冇指名道姓話任何一個德國人係納粹主義者，只係認為德國部分地方政府唔畀佢哋同僑民發表演說嘅做法同納粹掌權時期相似，更講到德國、荷蘭同奧地利等地相繼禁止土耳其官員就修憲公投向土裔僑民拉票，情況同二戰前嘅歐洲相似。


恰武什奧盧原定3月11號到鹿特丹出席集會，呼籲當地土耳其僑民投票支持實行總統。荷蘭政府早就講明唔歡迎恰武什奧盧到訪，恰武什奧盧出發前警告如果荷蘭唔准佢入境，將會對荷蘭實施嚴厲制裁，不過荷蘭仍然以擔心佢到訪會對公共秩序同安全構成風險做理由，拒絕佢嘅飛機降落，之後再禁止一個土耳其部長進入駐鹿特丹領使館，令兩國外交風波升級。


土耳其外長恰武什奧盧搭嘅飛機被荷蘭當局拒絕降落之後，就即刻返翻伊斯坦布爾，恰武什奧盧批評荷蘭政府唔准佢降落係一宗醜聞，絕對唔能夠接受，並講明會令荷蘭得到應有嘅回應，重召見荷蘭駐當地大使館臨時代辦提交外交照會，就荷蘭拒絕土耳其官員入境提出抗議，重批評埋荷蘭警方響鹿特丹抗議入面對示威者使用暴力唔恰當。


跟住土耳其家庭與社會政策部長卡亞響恰武什奧盧專機被拒絕降落之後，就馬上由德國嘅陸路入境荷蘭，但係車隊響邊境就被警方截停，佢其後透過社交網站話自己係被人拒絕入去土耳其駐鹿特丹領事館。而土耳其總統埃爾多安響一個集會上面批評荷蘭唔識外交，斥責對方係納粹餘孽法西斯分子，又話即管睇吓荷蘭嘅飛機以後點飛去土耳其，暗示會採取行動報復。


土耳其外交部其後發聲明話，希望正響到休假嘅荷蘭駐土耳其大使唔好返安卡拉一段時間。另外荷蘭駐伊斯坦布爾領事館同土耳其駐鹿特丹領事館，分別有示威聲援土耳其，話荷蘭政府嘅決定犯咗嚴重錯誤，土耳其總統埃爾多安禮拜一就接受電視訪問再次炮轟荷蘭，威脅會對荷蘭實施制裁，令到對方為事件負責。


之後土耳其副總理庫爾圖爾穆什同內閣官員開會之後宣布向荷蘭實施一系列制裁，包括禁止正響到休假嘅駐土耳其大使入境，又會禁止荷蘭外交官員搭嘅班機進入土耳其，並中止兩國政府部長級或以上官員會議同往來又批評荷蘭拒絕土耳其官員入境做法違反國際法，政府會建議國會取消同荷蘭嘅友好協定，期望呢一連串制裁措施能令到荷蘭糾正錯誤。


土耳其同荷蘭嘅外交衝突持續升溫，兩國領袖咁多日以來多次隔空對罵，響安卡拉同支持者發表演講話，指荷蘭人響1995年波斯尼亞種族大屠殺入面顯示出來嘅性格係腐敗墮落，佢所指係當年被派往波斯尼亞斯雷布雷尼察負責維和任務嘅一隊士兵，佢哋無法阻止塞爾維亞族軍隊屠殺超過七千個男性話係負責維護當地和平嘅荷蘭軍隊失職，當中入面有唔少人係兒童，令屠殺前啱啱被列做安全區域嘅斯雷布雷尼察變成人間地獄，被視為二戰後歐洲最嚴重嘅大屠殺事件，同埋繼續大力批評荷蘭同其他歐洲國家針對土耳其，話土耳其恐懼症同伊斯蘭恐懼症正在歐洲蔓延．整個歐洲已浸沒響惶恐之中。


德國總理默克爾就曾經話過全力支持荷蘭團結一致，又批評埃爾多安將荷蘭人同「納粹餘孽」相提並論唔可以接受。埃爾多安就批評德國總理默克爾喺事件入面支持荷蘭，猶如反對土耳其修憲嘅人係變相支持恐怖主義。而北約秘書長斯托爾滕貝格促請所有成員國，包括土耳其同荷蘭互相尊重，冷靜、慎重處理問題。


土耳其修憲公投通過之後，國內仍然就公投結果的合法性爭議不斷，最大反對黨共和人民黨18號正式同最高選舉委會員提出要求將公投結果作廢。佢哋批評，選舉委員會「搬龍門」，最後一刻改變規定，將冇官方印章嘅選票當做有效票，有偏袒政府一邊嘅嫌疑，誓言會循所有法律途徑，挑戰公投結果。


色調變換係廿世紀電子遊戲設計常用嘅一種做法，指喺做圖像設計嗰陣，將一個圖像物件設成有幾個可能嘅唔同色調。舉個例說明，喺廿世紀嘅格鬥遊戲當中盛行一種做法，就係每個角色都有一柞圖代表佢嘅唔同樣，而每個角色嘅每幅精靈圖都有原色版本同變咗色嘅版本，而如果兩個玩家都揀咗用同一個角色嘅時候，隻遊戲就可以用原色版本顯示玩家一個角色，變色版本顯示玩家二嘅角色，就可以防止因為兩個角色望落一樣而混亂嘅情況。


呂蒙出身貧苦，冇受過教育就偷去當兵打仗，後生嗰時就跟住孫策征討山越族嘅姐夫鄧當圍剿山越，喺跟佢嗰段日子就俾鄧當嘅部下睇小，呂蒙就好嬲咁殺咗佢，之後走返去鄉下，冇幾耐佢就自首。孫策見佢非泛泛之輩，所以就恕佢嘅罪，重收佢做手下，擔任侍衛。


之後俾孫策細佬孫權提拔，同蔣欽俾孫權勸學，熟讀群書，知識叻過好多文人儒者，有「士別三日，刮目相看」嗰故事，識處理人事，有國士之風，智勇雙全，魯肅死咗之後同孫皎分任左右都督。佢幫孫權打咗唔少地方，抗過曹操攻擊，用心理戰術拐走咗關羽攞荊州，令孫權國力大增，冇耐病逝，後世被睇成名將，同周瑜、魯肅同陸遜合稱四大都督。


當耶穌去睚魯屋企嘅時候，有一大班人跟住佢。人群當中有一個女人，患咗血漏症有十二年咁耐，所有醫生都醫唔好佢。呢個女人睇醫生嘅錢用盡咗佢一切養生嘅，病唔單止冇好轉，反而更加嚴重。根據摩西嘅律法，咁樣嘅女人唔可以接觸任何人，任何人亦唔可以接觸佢。


列卡度·督斯·山度士係一位已經死咗嘅巴西嘅滑浪選手。佢曾經喺他協鐵辦嘅2012年水塘衝浪挑戰大賽入面，擊敗過劇利史剌他同其它對手而攞咗冠軍。喺上面講到嘅巡迴賽入面，佢雖然話由安迪艾朗斯頒咗最有簡直競爭獎畀佢，但係佢喺2011年嘅衝浪專業巡迴賽攞咗佢個人生涯入面排行最高嘅第62位。


東大阪市花園欖球場係日本一欖球場，喺大阪府東大阪市內花園中央公園側。個場1929年已經開咗。名亦改過好多次，之前有花園欖球場，第二次世界大戰時改做花園訓練場，戰後回復花園欖球場，1982年因近鐵管而改近鐵花園欖球場，2015年由東大阪市管再改成今名。


《同音漢字書寫規則》係日文嘅正字法，以同音通假為手法，凡係《當用漢字表》外嘅字，都由同音又通假嘅當用字而替代。國語審議會於1956年7月5日公布該方案，作為業界出版文字嘅指引，其中包括同音異義語、同音異形詞。


根據1946年嘅《當用漢字表》，凡係《當用漢字表》表外嘅字，都要用其他方式替換。呢啲字可以搵第個詞彙替代，或者淨係將詞語裏面嘅表外漢字轉做假名。 但係，用其他嘅詞會詞不達意，甚或者會令文意冗贅，而轉寫做假名又唔符合閱讀習慣。


《同音漢字書寫規則》分別規定咗「代用字」、「代用語」。代用字，指用同音嘅當用漢字嚟通假詞中嘅表外漢字。譬如，「稀」係表外漢字，所以，本來作「稀少」、「稀薄」嘅兩個詞，都要改做「希少」、「希薄」。如此類推，以「希」為「稀」嘅代用字，並取代熟語中嘅「稀」字。


另外，「甚」、「磨」、「妄」本來係表外漢字，而且已經有埋代用字，如「蝕甚」→「食尽」、「研磨」→「研摩」、「妄動」→「盲動」，後來常用漢字表又收錄翻以上嘅三字，所以而家又書寫原字。其實，日本新聞協會、學術用語集都有非官方嘅同音替代語，重已經廣泛於民間。


同音通假好少用喺人名同固有名詞度，但係「満洲」一般表記為「満州」。其實，替代語有時亦出現喺未採用嘅詞中，諸如「叮嚀」、「意嚮」、「蹶起」、「媾和」、「銓衡」、「繃帯」等。但係，「下剋上」、「古稀」、「玉石混淆」、「車輛」、「漁撈」、「鈑金」之類本應按照規範嘅術語，仍然會喺文學作品中見倒。


對此，文化審議會就否決咗提案，原因為「提出者理由中有事實錯誤」。2009年12月，「殘障者制度改革推進本部」同文化審議喺內閣府中討論過喺公文中採用「障碍」一詞與否，重提議過收錄「碍」字到《常用漢字》嘅意見。


譬如，「姆」義為「乳母」，本有「保母」、「保姆」之分，後以「母」代「姆」，而從事同類職業嘅男性，就稱為「保父」，重衍生出咗「父」嘅對立。喺日本，而家嘅職稱凡有陰陽之分，多改取中性者，如「保母」、「保夫」已統稱為「保育士」。


文化審議會於2010年6月，喺《改定常用漢字表》中追加咗196字。其中「臆、潰、毀、窟、腎、汎、哺、闇」八字，增至《同音漢字替代詞》。惟「闇」字特別處理，轉寫做片假名「アン」。而剩低7字，就規範咗同佢相關嘅13個詞組。


聖公會蔡功譜中學，係香港一間政府津貼文法男女中學，由香港聖公會喺1982年9月創辦。校舍喺香港紅磡山忠孝街101號，鄰近香港都會大學同香港房屋委員會同埋房屋署總部。學校本身擬名係「牧愛中學」，香港聖公會為咗答謝蔡世器等先翁蔡功譜得到紀念捐咗款畀校舍嘅興建而改學校名為「聖公會蔡功譜中學」。


1968年9月，聖公會港澳教區所轄嘅牧愛堂，向教育司署申請建間中學 ，並喺1982年得批准籌建香港聖公會屬下第33間中學喺九龍何文田忠孝街並擬名為「牧愛中學」。跟尾承蒙蔡世器捐助經費建校等紀念先翁蔡功譜，聖公會就改間學校名成「聖公會蔡功譜中學」。


首任校監由吳繩武牧師出任。喺1982年9月初，學校因入校紙未如期簽發得到，曾經用過聖公會基心小學開課，同埋喺牧愛堂舉辦第一屆開學禮，等9月中開始先順利返到而今笪埞上堂。開辦嗰陣只有中一級八班，學生320人，另外有教師12人，實驗室技術員1人。


1983年3月30號，間學校舉行咗獻校開幕感恩崇拜，並邀請埋鄺廣傑主教主禮，並由蔡世器主持場揭幕儀式畀「蔡功譜先生紀念像」 。首批學生就喺1987年首次參加香港中學會考。同年9月，學校增設香港大學預科班，分文組同埋理組，並喺1989年首次參加香港高級程度會考。


1985年9月，吳繩武牧師離任赴海外深造，校監由聖公會西九龍教區榮休主教蘇以葆牧師接任直至2002年蘇以葆辭走校董會成員及校監兩個職，校監又由香港聖公會東九龍教區委任校董會成員林昍接任。2019年，林昍辭任校監，但保留到校董會成員職位，校監就由校董會成員植頌匡得到委任接任至今。


委任校長方面，創校校長曾陳穗華喺1992年8月31號榮休，校長職務由黎李群娣女士接任。跟尾喺2014年30週年校慶期間，時任校長黎李群娣女士榮休，校長職務由當時任職喺協恩中學嘅梁少儀女士接任。由於梁少儀校長由2016年9月1號起轉去協恩中學任校長，個校長職位就改由聖公會聖三一堂中學嘅林玉琪女士接任。


2011年，學校改革社制，取消棕社，並將棕社學生編排至其他社別。同年配合埋教育局嘅「自願優化班級結構計劃」由嗰一年度開始減收一班中一學生。跟尾喺2014年，四社改名為仁、愛、忠、誠，同年亦都首次舉辦校友銀禧日。


間學校舉辦嘅課外活動約莫有60項，計有學術、服務、體育、藝術、興趣同埋宗教等。每名學生至少要參加一項活動。學生亦都會參與埋社區服務，制服隊伍有深資童軍團、童軍同紅十字會青年團。其他啲服務小組有少年警訊、公益少年團、忠愛大使小組、電視媒體製作服務組、環保大使訓練團同埋圖書館小組等。


喺課餘時間學生都參加得由專業導師教授嘅管樂團、銀樂隊、敲擊樂小組、口風琴小組、無伴奏合唱小組、手鈴隊、舞蹈班同空手道班等。校內嘅「少年警訊銀樂隊」就由蔡功譜中學同埋九龍城區少年警訊喺2007至2008學年合辦而成。


聖公會蔡功譜中學學生會前身係五社聯會，啲參選學生必須係嚟自同一社別。跟尾個學生會喺1998年成立，取代咗個五社聯會，係由高中部學生自組內閣，而唔使同一社別組成嘅內閣，經由全校學生一人一票噉選舉出。每一年度嘅學生會主席，都可以由學校刻埋姓名到板上喺禮堂。


領袖生方面，蔡功譜中學領袖生嘅職級分3種，總領袖生、副總領袖生同埋領袖生。由2010年開始，「領袖生組長」一職易名為「副總領袖生」。每一年度嘅總領袖生，個姓名都會刻埋喺禮堂份名錄度。至於四社，蔡功譜中學而家設立咗「仁」、「愛」、「忠」、「誠」四個學社。


開始校創嗰陣原本係五社制度，即「紅」、「黃」、「藍」、「綠」、「棕」，跟尾校方改革社制決定由2011年9月開始實行四社制度。由2014年9月開始，四社改名成「仁」、「愛」、「忠」、「誠」，各社啲象徵動物都加埋，分別係羊、牛、鴿子、驢。


1990年代初，董建華開始涉足政界事務。佢得當時香港總督彭定康請入香港行政局。喺得到江澤民嘅支持之後，四百人推選委員會選咗佢做特區嘅首任特首。但係响佢第一屆特首嘅五年任期內，香港出現經濟、公共衛生同政治危機，搞到民怨沸騰。


之後，聽講董建華順從北京中央政府意思，想夾硬通過香港基本法第23條嘅立法草案。嗰條草案將好多香港同其他世界先進地區一路都有嘅自由同埋人權，睇做叛國、分裂國家、顛覆等嘅重罪。再加上佢個政府喺處理非典型肺炎嗰陣聽信廣東省方面提供嘅假疫情，冇睇到問題嘅嚴重性，搞到有299人死咗，包括唔少醫護人員。


呢次遊行影響深遠。香港行政會議成員、自由黨嘅田北俊因遊行而轉軚反對立法，終於令23條草案過唔到。而負責23條立法嘅官員保安局局長葉劉淑儀，由民望第一跌到落包尾，受盡千夫所指，最後黯然落台。而董建華亦响第二屆任期未結束嘅情況下，喺2005年3月因以健康為理由請辭，由當時嘅政務司司長曾蔭權接任剩下兩年任期，亦宣佈因為家庭原因同家庭成員嘅意見，放棄爭取連任，唔再參選第三屆香港行政長官選舉，行政長官任期到2007年6月30號完結，佢成為香港主權移交之後就第一位唔尋求連任嘅特首。


野口平托埃里克森係日本足球員，司職守門員，效力過大分三神，鳥棲砂岩，柏太陽神，福岡黃蜂，Valiente Koriyama，長野帕塞羅，Samutsongkhram，PTT Rayong，及Ayutthaya。


《初艷》係首有名嘅越南金曲，由已故音樂人鄭公山喺1960年寫成，發行喺錄音棚專輯《山歌7》，歌名詞意係「初陣時嘅阿艷」。《初艷》亦得譯出翻唱做日文版，做日本演歌，題目叫《美好嘅往昔》，由慶璃首唱喺1970年嘅大阪世界博覽會。


《初艷》亦加入到日本啲大學嘅關於越南文化嘅教育章程。日本嘅關西學院大學就有有關呢首歌嘅收藏，如有關呢首歌嘅書、同埋DVD，來方便啲學生做研究。呢首歌畀電視臺NHK選爲電視劇嘅主題曲，齣戲講嘅係一個日本男人娶咗越南老婆後嘅婚姻生活。


大浪灣石刻喺1970年被一個差人發現，喺沿海邊嘅石崖上面，面積大概90厘米乘80厘米。圖形係抽象嘅鳥獸紋，圖紋大致似幾何形。考古學家估計，呢個石刻嘅刻鑿年份大概喺新石器時代，估計係當時嘅居民相信刻石能夠保佑出海嘅人，同埋佢哋對航海同天文表現崇拜。


蕭偉強持有香港大學文學學士同公共行政碩士學位。1979年加入政府，曾經喺唔同決策局同部門服務，其中包括前音樂事務統籌處、前政務總署、土地註冊處、前市政總署、公務員事務局、律政司等。2008年2月至2014年7月出任康復專員，負責協調整體殘疾人士康復政策同措施，2014年8月出任勞工及福利局副局長，2017年2月13號轉為局長。


屯門公眾騎術學校，香港騎術學校之一，喺屯門蝴蝶灣，龍門路卌五號地段，蝴蝶灣公園對面，英文叫Tuen Mun Public Riding School。行政上歸屯門區。歸康樂及文化事務署之下，由香港賽馬會起同管。


校址前身白角臨時房屋區，後改建騎術學校，有地三萬四千八百平方米，公眾騎術設施之中，全港至大。內有寫字樓、課室、更衣室、廁所同停車場。大馬練習場一個，小馬練習場兩個，一共佔地八千一百五十平方米，全天候沙地，有大光燈照。


伊塔馬佛朗哥係巴西政治人，喺南大西洋近巴西薩爾瓦多同里約熱內盧之間嘅海域出世，1990年3月15號開始做巴西副總統。科洛喺1992年10月2號被逼辭職之後，由渠代理總統職務，直到12月29號宣誓就任巴西總統，任期至1995年1月1號。


巴洛克舞蹈係泛指巴洛克時期嘅貴族之間盛行嘅舞蹈，包括咗莎拉班德、布尼舞曲同小步舞曲等嘅多種舞曲同舞蹈。巴洛克舞蹈同巴洛克音樂關係密切－莎拉班德、布尼舞曲同小步舞曲呢啲同時亦都係巴洛克音樂當中嘅重要曲種，有巴哈嘅《G 大調同 G 小調小步舞曲》等等嘅好多首名曲。


奧拉夫五世原本叫丹麥王子亞歷山大，1903年7月2號響諾福克郡山靜咸府嘅Appleton House出世，係丹麥卡爾王子同威爾斯公主慕德嘅獨仔。佢阿爺係時任丹麥王儲費特力，阿公就係時任英國國王愛德華七世。


1905年，老豆卡爾王子獲得挪威議會擁立成新一任挪威國王，改名叫「哈康七世」。而卡爾王子就將亞歷山大改名叫「奧拉夫」，以丹麥同挪威國王奧拉夫二世·哈康松嚟命名。奧拉夫係挪威自中世紀以嚟嘅第一位響挪威本土長大嘅王儲。


作為挪威王儲，佢接受咗廣泛嘅軍事訓練，又參與過好多主要嘅軍事演習。奧拉夫因為佢嘅見解同領導才能，受到其他國家領導人嘅敬重。響二戰前，佢訪問美國期間，同美國總統羅斯福建立親密嘅友誼。呢點成為日後挪威對抗納粹德國進攻嘅重要因素之一。


1940年4月，納粹德國打住保持丹麥同挪威中立嘅名，乘機想入侵兩國，威悉演習行動開始。期間，奧拉夫企響老豆個邊，堅決抵制納粹德國。無論係對軍事領導人定係人民嚟講，奧拉夫都係一位極具價值嘅顧問。當挪威政府被逼流亡海外嗰陣，奧拉夫唔肯，話要同人民一齊抵抗，呢個諗法好快就畀人拒絕。


佢勉強地跟住老豆流亡到英國，響嗰度，佢同佢嘅助手都成為流亡政府兼老豆嘅主要顧問。最初，佢同老豆響白金漢宮度住，但隨住同年9月嘅倫敦大轟炸，佢哋搬到去柏莎郡嘅 Bowdown House。奧拉夫亦曾經響英國、加拿大、美國同挪威、盟軍部隊見面。


1955年7月，父王哈康響Bygdøy Royal Estate嘅沖涼房入面跌親，要坐輪椅。由呢個時候開始，奧拉夫代父王處理國事。1957年9月21號，父王哈康響奧斯陸王宮走咗，終年八十五歲。奧拉夫繼位做挪威國王，係奧拉夫五世。


奧拉夫亞世畀人叫做「人民嘅國王」，好受到人民嘅歡迎。雖然佢係國王，但佢鍾意響公共行車路上揸車。響1973年石油危機期間，由於石油畀人禁運，挪威禁止人民響禮拜日開車。咁啱當時國王想滑雪，本身佢作為國王係可以開車，但佢想以身作則，結果佢一個人著住滑雪衫、攞住滑雪板坐城市鐵路霍爾門科倫線去滑雪。


由於佢嘅運動天賦同埋身為國王嘅角色，佢響1968年攞到霍爾門科倫獎章、1970年攞到傑出公民成就獎、1975年成為挪威年度人物。佢對軍事有住濃厚嘅興趣，好認真咁對待自己作為軍隊總司令嘅角色。除咗係挪威軍隊名義上嘅最高領導人之外，佢仲係英國約克郡軍團嘅榮譽上校。


奧拉夫五世作為國家統一嘅象徵，有住好大嘅道德權威，響紙面上保留比較大嘅權力，但佢唔負責行使權力。佢主要職責都係偏向「儀式性嘅」。如果冇首相嘅附署，佢嘅行為會畀法律睇成「無效」。國王都有權任命內閣，但佢唔可能違背議會嘅諗法。


1990年夏天，奧拉夫五世嘅身體出咗問題，但響聖誕期間好返。1991年1月17號，佢響皇家別墅突然病發，當日夜晚就因為心肌梗塞而過身，終年87歲。王儲哈拉爾好快就登基，成為哈拉爾五世。哈拉爾五世嘅採訪同埋前挪威議會主席祖·本柯嘅自傳入面都有提過，奧拉夫五世響得知波斯灣戰爭爆發後留低心理創傷。


奧拉夫五世嘅國葬響1月30號舉行。響由皇宮到奧斯陸主教座堂嘅送葬路線上，有多過十萬人響卡爾·約翰斯大道前排隊以示敬意。總理布倫特蘭響葬禮上致詞。跟住棺材就畀人移到阿克斯胡斯城堡。佢最終畀人葬響皇家陵園，同老婆瑪塔葬埋一齊。


遊戲以一個喺平行時空入面嘅香港作為背景。遊戲入面，「地產黨」剛絕香港人，一個叫做「黑紫荊」嘅財團控制住香港。「黑紫荊」用佢哋嘅財力、影響力、同埋爛仔手段打壓反對佢哋嘅人。「黑紫荊」謀取暴利嘅同時往往直接或間接影響市民嘅衣食住行，令市民生活飽受壓力。


孟東波係中華人民共和國政治人物，江蘇無錫人。1938年加入中國共產黨。做過淮北行署秘書長、蘇皖邊區民政廳副廳長。中華人民共和國建國後，歷任華東軍政委員會副秘書長，冶金部基建司司長，四川省冶金工業廳廳長、省經委主任，中共渡口市委書記，四川省副省長、省第六屆人大常委會副主任。


耶穌離開拿撒勒，到咗迦百農公開傳道，以迦百農為基地。佢不斷返到迦百農，又多次以迦百農為佢旅途出發嘅地方。安息日早晨，耶穌進入會堂教訓人。群眾「都希奇佢嘅教訓，因為佢講嘅嘢有權柄。」耶穌講嘅嘢之所以有權柄，因為佢話語有絕對嘅真理。


測色板喺黑白電視時代凈用黑同白兩種色，彩色電視時代既用彩色板，又用黑白板。背景聲係古典音樂或鴉雀無聲、或好長嘅聲。有啲電視台會喺播測色版期間，放其它靜態字卡廣告、循環播動態宣傳片、動靜態字幕或圖，轉播其它電視台節目、直接變黑屏、藍屏等其他純顏色屏幕或雪花或冇信號界面。


觀眾好多時喺電視正常啟動且冇乜畫面問題時，見到測色板嘅第一時間反應係熄機或轉台。而家由於電視質量越嚟越好，加上入咗數字電視時代，而且電視台好多時24個鐘都有節目睇，所以家下好少見到測色板或收台嘅畫面。


亞福帕特係二十世紀愛沙尼亞作曲家，喺 Paide 出世。佢嘅作品包括 Kanon Pokajanen、De Profondis、Te Deum、Passio、Tabula Rasa 等，以合唱聖樂最為人所知。


此後帕特啲音樂徹底唔同曬。渠叫呢啲做tintinnabuli －好似鐘聲咁。呢啲音樂嘅特徵係簡單嘅和聲結構、好多無裝飾嘅單音同埋基本嘅三音和弦－－令人聯想鐘聲－－、節奏簡單而唔變。可見早期音樂嘅影響。


Spiegel im Spiegel被 Mike Nichols用喺2001年嘅 Wit道、2003年爬山紀錄片Touching the Void 道、同Gus van Sant 2003年嘅 Gerry道，呢道亦用咗Für Alina。


元創方係香港一處，喺上環卅間，係創意設計用嘅大樓，有商家租用。原本係荷李活道已婚警察宿舍。已婚警察宿舍，英文稱為Police Married Quarters，官名PMQ元創方，字母就取自依度。地方休留原有屋宇。


大麻二酚係大麻主要嘅非精神科成分，有多種藥理作用，包括抗焦慮、抗精神病、止嘔、抗炎特性等。有研究報告指出，大麻二酚喺非轉化細胞中無毒性，唔會誘發食物攝入變化，唔會誘發全身僵硬症，唔會影響生理參數，唔會影響胃腸道嘅轉運，唔會改變精神運動或心理功能。


研究報告指出，長期使用高劑量嘅大麻二酚喺人體內耐受性仍然良好。就算大麻二酚同四氫大麻酚分子相似，大麻二酚只會喺非常高劑量下先至同大麻素受體互相有弱作用。另外，喺大麻二酚中亦未察覺到好似四氫大麻酚噉會引起對人體思維同感知嘅改變。


唔同藥理學性質令到大麻二酚同四氫大麻酚有完全唔一樣嘅安全度。對二十五項關於生物多樣性公約內安全性同功效研究嘅綜述，並未發現大麻二酚於廣泛劑量範圍中使用多種用藥方式有顯著副作用，包括急性同慢性用藥方案。


喺2022年，香港特別行政區政府宣布會立例禁止喺香港使用、管有或銷售大麻二酚，無論做任何用途即屬違法。香港政府表示，香港現行嘅法例同醫護人員守則禁止任何醫護人員使用大麻二酚作醫療用途，香港衞生署亦唔會為大麻二酚產品發出任何許可證，而香港研究資助局亦禁止任何喺香港使用大麻二酚嘅學術研究，由2023年2月1號起大麻二酚喺香港會列為「危險藥物」並受香港「危險藥物條例」管制，屆時香港將成為全球首個全面禁止使用大麻二酚嘅地區。


香港禁毒常務委員會主席李國棟醫生表示，極之微量嘅大麻二酚即使由吸入方式進入人體已經會引發嚴重不良反應，包括幻覺、心跳加速、器官衰竭，李國棟醫生又引述香港大學李嘉誠醫學院嘅研究，大麻二酚造成上癮嘅情況同海洛英等毒品差唔多，因此香港有禁絕大麻二酚嘅必要。


第二部份列擧咗瑜罕難、盧伽、摩矩辭、明泰、牟世、多惠、寶路、千眼、珉艷、岑穩僧、報信等諸多法王。第三部份列出已經繙譯成漢文嘅《敬禮常明皇樂經》、《宣元至本經》、《志玄安樂經》、《多惠聖王經》、《阿思瞿利容經》、《渾元經》、《傳化經》、《原靈經》、《三際經》、《師利海經》、《寶路法王經》、《刪河律經》、《三威讚經》、《牟世法王經》、《彌施訶自在天地經》、《四門經》、《啓眞經》等35部景教經書。


嗰陣「林鄭月娥落台」嘅訴求未獲示威者廣泛認同，大專學界就曾經要求政府回應「四大訴求」，同民陣嘅「五大訴求」差唔多，就係少咗「林鄭月娥落台」嗰項，要求政府6月20號下晝5點前答覆，但政府最後都無任何答覆，大專學界將抗爭行動升級，即係6月21號嘅大專學界反送中升級行動。


7月1號佔領立法會嗰陣，示威者喺立法會會議廳宣讀《香港人抗爭宣言》提到「五大訴求」，主要改動係將民陣嘅「追究警方開槍責任」擴展做「徹底追究警隊濫權情況」，同埋將「行政長官林鄭月娥問責落台」改成「以行政命令解散立法會，立即實行雙真普選」。


7月21號發生元朗襲擊，示威者將矛頭直指警方失職。7月23號，俞宗怡、苗學禮、王永平等34位前高官同公職人員聯署聲明，要求政府立即撤回《逃犯條例》修訂，同埋引用香港法例第86章《調查委員會條例》，成立「獨立調查委員會」，調查範圍建議包括政府「暫緩」但唔「撤回」修例嘅手法恰唔恰當、警方同示威者有無用過份嘅武力等等，同埋就調查結果提出建議。


2019年8月27號，中國大陸嘅小米科技宣傳互聯網電視「紅米電視」嗰陣，為咗標榜有奇異果TV、極光TV、酷喵影視、芒果TV同聚體育五個影視平台嘅內容，喺官方微博嘅宣傳圖上面寫上「五大平台，缺一不可」嘅標語，明顯仿照「五大訴求，缺一不可」嘅示威口號，結果畀大陸網民批評係呼應香港示威活動，官方媒體環球網更批評小米「缺腦如此，無藥可救」，之後小米即刻撤回標語，改用「海量內容」四字，獲環球網回應「知錯能改，加強學習」。


2015年3月1號，網上爆出石排灣居雅大廈出現紙皮牆，有業主遞信披露至少三個單位發現同樣情況，建設辦同房屋局將呢件事淡化做工藝缺失，又話會同承展商追究責任，但係唔係屬於「可歸責範圍」，當局就冇講。運輸工務司司長羅立文就話，暫時未有戶主同房屋局聯絡跟進維修嘅事，2月尾有份同政總遞信嘅業主蘇先生講明好難理解，當時有留低聯絡方法，信到亦將情況寫得好清楚，事隔一個禮拜暫時冇部門主動跟進。


2015年5月7號，環保局話，隨著公屋入住人數增多，產生大量生活垃圾，有必要響區內設置壓縮式垃圾桶，減低垃圾車處理垃圾嗰陣產生嘅噪音同異味。但係有居雅住戶話，當局冇就設立壓縮式垃圾桶諮詢居民，而垃圾桶同大廈出入口過近，驚影響衛生。


亦有住戶希望，當局將垃圾選址搬去樓群外圍，減少對居民影響。記者觀察，工程響居雅一街居雅樓群嘅中間位，隔離係大廈同停車場出入口，係居民出入屋苑嘅必經之路。設置垃圾桶嘅位被圍欄圍住，但係見唔到工務局發出嘅工程准照，響出面睇唔到入面起咩嘢。


有住戶話，當局一直冇同居民交待工程嘅嘢，「你唔講我都唔知起垃圾桶。」認為當局選址錯誤，減少原本嘅公共休憩空間，亦有居民擔心，響嗰到設置垃圾桶，會將「蛇蟲鼠蟻」帶入屋，驚影響衛生健康。而居雅大廈互助會代表鄭先生批評，當局一直冇就設置壓縮式垃圾桶諮詢居雅住戶，質疑樓群出面有唔少位，點解當局偏要將垃圾桶擺響樓群中間？


重要對正大廈出入口？另外，由於附近冇咩休憩區，好多居民鍾意響居雅一街放狗、打羽毛球，但係工程開始之後，來玩居民明顯少咗。佢期望當局能夠好似業興、樂群兩個樓群噉，將垃圾桶放響樓群外圍，減少對居民生活影響，重希望當局響工程前可以諮詢市民，唔係響工程之後先補救。


而房屋局回覆傳媒查詢時話，由於清潔專營公司收集垃圾嗰陣，往往會將裝住好多垃圾嘅垃圾桶放響條街到，影響大廈周圍衛生同住戶出行，重會影響觀感。經民署、環保局、工務局等部門視察同商討之後，決定響內街範圍到整壓縮式垃圾桶。


2015年5月10號，房屋局響居雅大廈貼通告話，考慮到居雅大廈部分居民對壓縮式垃圾筒選址從唔同渠道表達關切，局方已經收到相關訊息同理解憂慮，暫停石排灣居雅大廈設置壓縮式垃圾筒工程，希望約見住戶代表直接溝通，以開放態度聆聽居民意見同建議。


2015年5月19號，房屋局開始做嘢，透過短訊向湖畔同居雅大廈嘅業主廣發「最後通牒」，話當局發現收訊人涉嫌違反《經濟房屋法》，攞咗鎖匙冇去住，要求響公函十五日入面向房屋局書面申報遷入單位日期，但係房屋局噉樣「漁翁撒網」，群發呢種指控式短訊就引嚟唔少住戶反感。


有業主亦好嬲話，話自己明明住咗咁耐，房屋局先將人當賊辦，感覺被人老屈。之後房屋局覆返《論盡媒體》查詢時話，最近透過巡查、舉報或者轉介個案，跟進懷疑空置同違規單位住戶，以短訊同公函呼籲家團儘快入住。收到通知嘅住戶無論入咗伙未，都要同房屋局書面回覆入住時間。


未入伙者重要解釋原因，同埋預計入住時間。房屋局又話，自2014年到而家巡查咗一千六百個經屋單位，重對涉嫌違規個案立案處理。如果調查發現有違規情況，會開展處罰程序。根據《經濟房屋法》規定，如果家團將經屋單位做非居住用途，除咗可以被科處罰款之外，重可以被解除買賣預約合同。


大嶼山大澳遊樂場，香港公園之一，遊樂場之一，位於大嶼山大澳，石仔埗近大澳大會堂，英文叫Tai O Recreation Ground。行政上歸離島區。設施有硬地球場、籃球場，以及七人足球場。埸地由康樂及文化事務署管理。


牡丹社事件係大日本帝國用報復琉球國琉球族被殺害做藉口，1874年5月攻打屬大清領土嘅臺灣牡丹鄉嘅臺灣原住民部落，最後大清同日本簽和約，大清實際要賠日本50萬兩銀，而和約嘅字眼後尾亦畀日本利用，指大清冇否認琉球國係日本屬地，最終日本吞併咗琉球國。


嘉義都會區大眾捷運系統，簡稱嘉義捷運，係一座由中華民國交通部曾經喺1990年進行研究嘅大眾捷運系統，服務範圍廣及嘉義市同埋嘉義縣，但因為缺乏經費而暫停推動。2007年，嘉義公車捷運通車，沿用部分嘉義捷運路廊，成為嘉義第一座先進運輸系統，未來可依據需求而改建成輕軌或地下鐵等軌道運輸系統，而家呢個系統運量同埋使用路廊類似嘅嘉義市公車運量皆呈現逐年成長狀態，故此未來有可能恢復嘉義捷運計畫嘅推動。


2020年底，嘉義市政府交通處爭取到中央「嘉義地區軌道系統整體規畫案」600萬元經費，待規劃完成後就可以啟動可行性研究評估。2021年9月，蘇貞昌閣揆承諾協助嘉義市統籌推動嘉義輕軌捷運，而家規劃案結案報告修正中。


南北共同連絡事務所，又譯兩韓聯絡辦公室，係大韓民國同朝鮮民主主義人民共和國喺開城工業區設立嘅聯絡辦事處，2018至2020年運作。由於南韓同北韓冇正式外交關係，呢個連絡事務所實際上有非正式大使館嘅作用。


事務所嘅前身係2005年起樓、2008年啓用嘅「南北交流協力協議事務所」。2018年4月，兩韓政府簽訂《板門店宣言》希望促進和平友好，宣言當中決定喺開城工業區成立兩韓聯絡辦公室，將南北交流協力協議事務所大樓改裝成南北共同連絡事務所。


Uniface 係一個用喺企業應用程式嘅低代碼開發同埋部署平台，可以喺唔同運行環境度行，包括移動、大型電腦、網絡、服務導向嘅架構 、Windows、Java EE 同埋 .NET。Uniface 係用喺創建任務關鍵型嘅應用程式。


內省由古代開始都畀西方同東方哲學家討論，而內省法一直係心理學家用來研究內在心理活動嘅主要方法之一，基本上係等被試者口述心理感受。有實驗心理學之父嘅名譽威爾漢姆·馮特用內省法開展研究。馮特結構主義心理學強調實驗內省法，即係以實驗為主，用內省做輔助。


鄂棟臣喺1939年喺江西省廣豐縣出世，1954年小學畢業後，佢考上咗廣豐中學，1960年考取咗武漢測繪學院攻讀天文大地測量專業。曾經擔任中國首次南極科學考察隊隊長。從1984年10月開始，先後五次走到南極科考，四次走到北極並曾經到達北極點考察。


佢嘅配音生涯代表作包括卡通片《Keroro軍曹》嘅日向秋、《皇家雙妹嘜》系列嘅小早川美幸、《笑園漫畫大王》嘅谷崎由佳里、《青出於藍》嘅神樂崎雅、《銀河醒目女》系列嘅紅莓、《地球防衛企業》嘅桃井伊吹、《烈火之炎》嘅霧澤風子、《貓貓日記》嘅草鈺吐夢、《男兒當入樽》嘅赤木晴子、《親親小樂基》嘅木之葉美琪、《機甲戰記威龍》嘅蘿絲·帕提頓、《Genocyber 虛界之魔獸》嘅艾蕾因·里德/戴安娜·里德同埋美國卡通片《X戰警》嘅歡歡等等。


1955年，許喺聖若瑟書院畢業之後，自學完成預科課程，並喺公開試取得優良成績。因為佢阿爸48歲過身，佢身為八兄弟姊妹之中嘅大仔，焗住放棄學業，全職工作，維持家計。1958年，佢加入香港政府，任職傳譯、翻譯員。


往後幾十年，許試過喺布政司署及多個部門做工，包括庫務科、銓敍科、行政科、新界民政署、政府物料供應處及區域市政總署等，專責監督人力、財務、物料供應及區域地政管理工作。1998年，經歷40年公務員生涯後，佢喺區域市政總署署長之位退休。


1998至2004年，許受聘於新世界控股有限公司，出任新世界第一巴士服務有限公司及新世界第一渡輪服務有限公司董事總經理等職位。6年之間，佢喺承接中華巴士同油麻地小輪嘅過程中扮演重要角色。此外，佢亦有做其它上市公司董事，譬如冠忠巴士集團有限公司常務董事。


喺1823年萊佛士爵士就話要起呢個教堂。喺1834年呢個教堂嘅興建工程正式開始。喺1837年呢個教堂正式完工，並喺嗰年正式投入使用。喺啱啱投入使用嗰陣，呢個教堂淨係作為一個為英國僑民進行禮拜嘅地方，但係隨著時間嘅推移，佢嘅影響力都越嚟越大。


當耶穌沿住加利利同撒馬利亞嘅邊界行走，遇上十個痳瘋病人。按照當時律法規定，佢哋必須保持距離，因此佢哋唔敢靠近人群，只能夠遠遠噉大聲呼叫，求耶穌憐憫。可以知這一班麻瘋病人嘅孤單同隔絕。喺呢十個麻瘋病人之中，至少有一個係撒馬利亞人。


但隨後呢名軍官澄清，自己淨係根據飛機速度同最後嘅已知位置估計飛機「好可能」已經喺馬來西亞海域墜毀，但實際情況重唔知。越南海軍有關負責人話佢哋嘅救援力量可以隨時響富國島嘅海軍基地出發。《華爾街日報》話呢位負責該海域嘅上將重喺度等待越南政府下達搜救命令，但佢認為響泰國或馬來西亞出發距離會近啲。


呢個站喺2006年12月28號開咗地鐵3號線成條南段之後先至開。喺呢個站開通之前，啲乘客成日都係去附近啲巴士總站度坐巴士去市區。到咗2013年12月28號嘅地鐵6號線開通咗之後，呢個站嘅人流都多咗幾多下。


呢個站嘅客流都幾多下。尤其喺B出入口附近冇幾遠嘅天河客運站站場，呢個地方重係一個大型嘅客運站，有好多出去其他城市嘅人就成日喺呢個站落車。由於2003年起3號線嗰陣地鐵站冇預先考慮留低轉車條件，所以轉綫就一定要經過站廳同埋4層樓高嘅樓梯先至得。


堅士堡係美國最高法院大法官，1993年由時任美國總統比爾·克林頓提名後，喺8月10號宣誓就職。佢係繼Sandra Day O'Connor之後最高法院第二位女大法官，亦係頭一位同截至2015年3月唯一一位美國猶太人女大法官。


佢既係間完全按羽毛球世界聯合會最高級別賽事標準而設計嘅羽毛球訓練同比賽嘅場館，又係亞洲到世界唯一專門為羽毛球項而設計兼同時有埋綜合性多功能嘅體育場館，亦係廣州到中國大陸同國際嘅專業羽毛球隊訓練基地同世界第二大國際羽毛球培訓中心 。


賈維斯曲卡喺雪埠出世。佢老竇麥曲卡係DJ同演員，喺賈維斯曲卡七歲時掉低全家搬去澳洲悉尼，賈維斯曲卡同佢家姐就噉同佢哋老竇失去聯絡近卅年，到1998年先至見返面。佢阿媽獨力揍大兩姊弟，仲係英國保守黨議員。


李志強係中國大陸嘅法官，河南駐馬店西平縣人，1987年12月加入中國共產黨，曾經喺做過奓山街組織委員同副鎮長，1997年12月去到武漢蔡甸區嘅法院做過副處級幹部、四級高級法官。期間亦攞過好多次優秀黨員同先進個人等獎，2015年亦幫過蔡甸區從落後嘅山旮旯地方解決咗人民溫飽問題。


1991年，陳歐陽桂芬接受咗耶穌做救主，因為深感到自己只係一名家庭主婦，又冇賺錢嘅能力，因此唔打算參與奉獻。後嚟，喺聖靈嘅感動同帶領之下，佢藉住奉獻令到一個瀕臨停止聚會嘅團契重新運作。又令到一位單身嘅老婆婆因為知道有人會負責佢嘅殮葬費而大大感謝天父。


《弊傢伙！史太林死咗》係一部2017年嘅政治諷刺電影，由Armando Iannucci執導，改編法國圖像小說《史達林之死》。主演係史提夫布斯美、Simon Russell Beale、Paddy Considine、Rupert Friend、積遜艾薩斯。


茲卡病毒，又叫寨卡病毒，係黃病毒科黃病毒屬嘅病毒，係由黑紋伊蚊通過病毒傳播而感染。呢種病毒最先喺公元1947年嘅烏干達茲卡森林入面啲馬騮分離出嚟而改成噉嘅名。佢分為亞洲同非洲型兩種。以前凈得好少人類感染病例報告，但直到公元2007年喺密克羅尼西亞聯邦雅蒲島大規模爆發疫情而引起關注。


跳舞群組，有啲媒體叫歌舞群組，係指喺武漢肺炎香港疫情入面，懷疑因為喺2020年11月喺多個跳舞場所跳舞而感染武漢肺炎嘅一個感染者群組。截至2021年1月19號，呢個群組合計有732人確診武漢肺炎，14人死，係香港疫情入面最大規模嘅群組。


群組頭一位確診個案喺2020年11月19號被發現，患者去過灣仔駱克道Starlight Dance Club跳舞，到20號發現另外9位患者都同呢間舞室有關，所以初頭係叫「Starlight Dance Club群組」，到21號發現有唔少患者同時去過其他舞室，所以改叫「舞室群組」，再喺22號開始叫「跳舞群組」。


喺精算學同人口學入面，生命表係一種表，一幅生命表會顯示一個個年齡，仲會同每個年齡講明嗰個年齡嘅人喺下一個生日之前死亡嘅機率係幾多。換句話講，生命表代表咗啲人嘅生存情況。 佢哋亦可以解釋為測量人口長壽嘅長期數學方法。


溫家偉，綽號大隻仔，係美國男演員。佢紐約出世，2008年到香港參選無綫電視搞嘅香港先生選舉，入圍少年組三強，2009年讀完書後正式加入無綫電視做合約藝員。2019年，佢轉去星加坡拍劇，同時開咗自己嘅製作公司。


土地供應專責小組係香港政府成立嘅一個工作組織，由行政長官林鄭月娥喺2017年9月指示成立，由8位官方成員同22位非官方成員組成，主席係黃遠輝。小組職責係要為研究香港各種土地供應來源，收集公眾嘅意見評估同分析，定出香港整體土地供應策略同埋唔同土地供應選項嘅優次，向政府提出建議。


土地供應專責小組喺2018年4月26號到9月26號期間展開咗公眾參與活動，主題係「增闢土地，你我抉擇」，歸納咗18個土地供應選項，叫市民揀下想落實邊個，亦歡迎市民提供另一啲選項建議。呢場諮詢又畀坊間俗稱做土地大辯論。


全球用中文嘅人數達14億以上，係世界主要語言之一。然而，中文維基百科嘅規模同中文嘅普及率遠遠唔成正比，甚至遠遠唔及英文維基百科嘅1/15。有觀點將原因歸咎於中國大陸當局封鎖維基百科。不過，即使只計算非中國大陸嘅大概1億名中文使用者，參與中文維基百科嘅人數重係遠遠比唔上其他語言嘅維基百科。


例如瑞典文得大概900萬人用，但瑞典文維基百科嘅文章數目已經係中文維基百科嘅兩倍幾。除咗中文維基自身嘅問題外，某啲小語種同強勢語言嘅通用性都可能係瑞典文維基快速增長嘅原因之一，例如瑞典文同德文非常相似，由德文維基百科中翻譯文章到瑞典文維基百科非常容易。


自從2006年11月中文維基百科文章數突破十萬大關之後，文章增長出現速度大幅減慢之勢。2007年1月成個月，中文維基百科只係增加咗3180篇文，平均每日只係增加咗103篇，比半年前成個月嘅6219篇，少咗近一半。


中文維基百科另一為人詬病嘅地方係佢充斥大量未完成作品。據統計，中文維基百科每篇文章長度得大概3,000字節，比德文、日文等主要語言短少。當中超過2千字節嘅文章更只有13%，同樣比大部份主要語言為少。少於一成文章嘅長度超過平均長度，意味住中文維基百科只靠極少數內容極詳盡嘅文章，去支撐文章平均長度嘅數字。


中文維基百科喺科技、化學、物理、數學、醫學等文章嘅建構同經營方面，專業性亦明顯唔夠英文或德文維基百科咁高，喺翻譯上進度亦略嫌過慢。咁相信係同中文維基百科參與者，正如前段提及，以大學生及中學生為主，而冇乜在職專業人士及大學教授參與有關。


綜合呢幾種因素，中文版維基百科正往淪為特定勢力嘅宣傳工具嘅方向發展，變得越嚟越唔似供讀者作知識參考，正常嘅百科全書，同典型被中共網絡審查過嘅嘢越嚟越相似。呢類網絡宣傳系統，加料時多數集中於政治類內容，然而其滅聲手段會涉及一切學科，因此佢嘅操縱行為，係專業內容增長嘅明顯障礙。


龔開身高八尺，為人沉靜，被形容似古畫仙人劍客。龔開人喺盛年，南宋被蒙古勢力鯨吞。龔開所在地係歷代兵家必爭之地，龔開銳意建功立業，可惜唔得志。至1279年起南宋滅亡。龔開隱居，以賣畫為生，借繪畫宣洩對元朝統治嘅憤懣，例如《鍾馗擊鬼》、唐瘦馬，代表作《瘦馬圖》。


2009年，太陽系九大行星經過幾千年嘅周期後排成一條直線而出咗單歷史上規模最大嘅太陽爆發。喺印度，美國地質學家艾德禮安·赫爾姆斯利話世界最深嘅銅礦場見到天文物理學家薩南蘇爾塔尼。薩南畀出太陽爆發令中微子嘅數量爆燈，甚至產生物理反應而開始加熱地球核心，將來令成個地球板塊崩潰。


艾德禮安馬上返到華盛頓，將呢單嘢話咗畀白宮幕僚長卡爾安豪澤。安豪澤驚到騰騰震，重將件事彙報咗美國現任總統湯馬仕威爾遜。幾個月後，湯馬仕嚟到加拿大嘅八國集團峰會，將咁得人驚嘅事話畀各國元首知。各國元首得知呢單嘢後達成協議，決定喺就快出現毀滅災難之前，救佢哋可以救到啲人。


2012年12月，住喺洛杉磯嘅積遜古提斯帶住細路去黃石公園度假時，發現原先好靚嘅湖乾嗮兼變成禁區，令古提斯認唔出喺邊度。佢喺黃石公園附近嘅營地識咗查理霍斯達。霍斯達話畀古提斯知由於自然環境同埋資源長期俾人類掠奪性破壞，令地球自身嘅平衡系統就快崩潰，人類要面臨自然災害。


由於強烈嘅地震同大型嘅火山爆發，令眼前比較熟嘅城市變成人間地獄，連地球其他地方都唔例外，甚至聞所未聞。古提斯同好多家庭一齊踏上求生之路。由於事發突然，令佢唔知諗住去邊避難，甚至諗返尋日查理提到嘅「方舟」同地圖，結果決定去諾亞方舟基地搵生存嘅機會。


古提斯去搵緊諾亞方舟基地時，雖然經歷咗生死考驗，但最後成功去到諾亞方舟基地。不過，起好啲方舟數遠遠跟唔上從世界各地收到料而過來嘅難民，從而成為挑戰成個人類嘅道德。後嚟喺唔同國家嘅人類都為咗成功避難，重猛咁同其它國家元首而開放任何邊境而入去船艙避難。


0001年1月27號，艦船入面啲人嚟到甲板呼吸新鮮空氣。艾德禮安將自己所發生啲事寫成本書。到咗艦橋時發現浸咗大陸啲海水已經開始退潮，其他國家嘅艦船都加入咗佢哋嘅航線，其它生還者都開始去非洲好望角開啓新嘅人類文明。


不過亦有例外，北韓當地宣佈禁播呢部片，重列入2012年北韓禁播電影名錄。由於嗰時金正恩啱上臺無耐，曾經喺太陽節期間提出建設「社會主義強盛大國」嘅目標，重要係紀念金日成宣佈北韓獨立100週年，因此北韓政府認為《2012》部片醜化北韓政府。


菲力·魯賓·加西亞·沙米耶杜係個尼加拉瓜詩人。佢開闢咗拉丁美洲喺19世紀未蓬勃發展嘅Modernismo文學運動。達里奧喺20世紀嘅西班牙文文學同新聞工作仍然有好大嘅影響。佢更被喻為西班牙文王子同埋稱為modernismo之父。


因為佢父母曼魯歐·加西亞同羅莎·沙米耶杜佢哋雙方嘅父母係表親，所以佢哋要得到神職人員批准，先結得婚。最後佢哋喺1866年4月6號喺尼加拉瓜利昂結婚。但係，因為曼魯歐不能自制嘅酗酒，羅莎決定離開魯歐去到馬塔帕城並喺嗰度生咗菲力·魯賓。


之後佢哋夫妻二人和好並且生咗個女叫江迪丹·羅莎，不過江迪丹喺出世之後幾日就夭折咗。當羅莎搬去佢姨姨波娜丹·沙米耶杜嗰陣，呢段緍絪再一次破裂。過咗一排，羅莎同另外一個男人一齊，佢哋亦都搬咗去洪都拉斯嘅祖魯特卡。


喺我細個生活嗰座城市，啲老人家話達里奧或者係係我阿爺嘅花名同埋真名。喺呢座小城鎮入面，個個都叫佢'Don Darío'，而個家族就叫'Daríos'。所以佢哋都慢慢開始唔用佢哋本身個姓，而我嫲嫲喺簽名嗰陣都已經係簽緊'Rita Darío'。


達里奧細個喺利昂度長大，由佢媽媽嘅叔叔菲力同姨姨波娜丹湊大，佢亦都當佢哋係佢真正嘅父母。 做自己個名。佢好少同住喺洪都拉斯嘅媽媽，或者叫佢做「曼魯歐叔叔」嘅爸爸講嘢。雖然我哋唔好清楚佢早年嘅生活，但係有記錄指出當菲力・拉米雷斯喺1871年過身之後，佢哋家庭出現經濟問題，要考慮將達里奧送去裁縫度做學師仔。


唔使一陣，佢就喺利昂一本文學雜誌 El Ensayo以「細路詩人」嘅身份得到大眾嘅注意。根據Teodosio Fernández，佢初初開始寫嘅詩都係受到當代西班牙文詩人José Zorrilla, Ramón de Campoamor, Gaspar Núñez de Arce and Ventura de la Vega等人影響。


好似佢喺1881年所寫嘅文章El jesuita咁，呢個時候嘅寫作都反映出對羅馬天主教干涉下帶有敵意嘅自由主義傾向。對佢政治取向影向最大嘅，就係厄瓜多爾人Juan Montalvo，而佢第一篇新聞寫作就係模仿佢所寫。


不過，因為佢詩入面嘅反教權色彩，保守派嘅議會長Pedro Joaquín Chamorro Alfaro並唔同意呢個提議。最後，佢可以喺尼加拉瓜嘅格拉納達讀書，不過佢就㨂咗喺馬拉瓜讀，而佢都繼續喺馬拉瓜從事新聞工作，喺El Ferrocarril同埋El Porvenir de Nicaragua兩份報紙做嘢。


1972年，以配音員嘅身份出演龍之子製作公司製作嘅『神勇飛鷹俠』嘅「淺倉Joe」一角，翌年擔任『再造人卡辛』嘅主題曲演唱，從此成為動畫歌手，演唱大量動畫同埋特攝電視劇嘅主題曲。1974年時，因為演唱電視動畫「宇宙戰艦大和號」嘅主題曲而風靡一時，創造百萬銷售量嘅紀錄。


以往佢用漢字本名「佐佐木功」做為演員工作時嘅名字，但係做配音員同演唱就用「ささきいさお」嘅平假名當做藝名，從2004年起，佢統一用「ささきいさお」做藝名。之後佢曾經喺一個歌唱節目表示，呢個係為咗作為懷念佢曾經生存喺Rockabilly大流行嘅年代、係嗰個好時代嘅見證人。


首歌嘅人聲部分主要來自約翰連儂喺1970年代後期喺紐約屋企錄嘅 Demo 帶，當有少部分聽唔到約翰連儂唱咗乜嘅地方，由保羅麥卡尼加咗新詞落去，而結他獨奏部份亦係原本冇，係保羅麥卡尼照住佐治夏里遜嘅演奏風格加入去嘅。


約翰連儂過身之後，喺1994年，小野洋子話畀佐治夏里遜知，佢手頭上其實有啲 Demo 帶，於是喺1995年，剩返嘅三個成員夾返埋一齊做回顧專輯嗰陣，本來打算錄埋呢首，連結他部都錄咗，但係因為呢條帶係屋企錄，質素唔理想，又冇辦法將人聲拆出嚟，認為技術上冇可能處理呢首歌，就放棄咗，直到2022年拍紀錄片 《Get Back》 嗰陣成功用人工智能技術將混咗音嘅人聲同伴奏分返開，於是用同一個系統將 Demo 帶嘅人聲拆出嚟。


張敏潔學生時期已經成為廣告模特兒，2008年參與英皇教育電視廣告及平面廣告。2013年參加模特兒大賽中奪冠入行做模特兒，屬Primo Managment Ltd.旗下。入行後以女主角身份伙拍劉青雲拍攝首個電視廣告《京都念慈菴積熱清》，因傳媒廣泛報導而有「念慈菴妹」稱號。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


鮑康兒喺2012年加入香港電視網絡，並參演大部分劇集。其中由香港電視開台嘅《選戰》，《警界線》至《末日+5》，《夜班》及《開腦儆探》共14套劇集，喺當中連續12劇集都有參與，係近年香港電視業界比較罕有。


《報告老師！怪怪怪怪物！》係一部由台灣作家兼導演九把刀編劇並指導，於2017年暑假上映嘅電影。由鄧育凱、蔡凡熙、陳珮騏、劉奕兒以及林姵妡領銜主演，台灣預計於2017年7月28號上映。 呢部作品為九把刀完全原創，但故事同小說「蟬堡」附贈嘅短篇集《蟬堡抓不到的，怪物》屬同一世界觀，共享故事連動性。


擔保有限公司，又叫擔保公司或者保證公司，係有限公司一種，但係冇股份，所以亦冇股東，只有擔保人，而擔保人要負嘅責任，係限於公司無法償還債務或者要清盤嗰陣，負起應承咗負責嘅資本額，叫擔保金，但係擔保金可能只係一個好細嘅金額。


擔保有限公司通常係用來減低非牟利組織嘅風險，同時提高組織嘅公信力。爾啲公司可能係普通牟利公司特別為咗履行佢哋嘅企業社會責任而設立嘅子公司，亦可能係做一啲文化、科學、藝術、體育、宗教、教育、研究等等有關嘅嘢。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年35歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


2017年香港電動方程式錦標賽，官方名2017國際汽聯香港電訊電動方程式賽車錦標賽，係2017－18年電動方程式錦標賽頭兩場賽事，2017年12月2到3號喺香港中環海濱賽道舉行，由香港電訊冠名贊助。呢場賽事係香港第二年搞嘅方程式賽車比賽，亦係頭一次連續兩日有正規比賽。


蘇丹聖公會包埋蘇丹成個國家喺1976年建立。2011年南蘇丹獨立後，總議會決定喺2013年7月19號建立一個由蘇丹各教區組成嘅內教省，但係維持成個蘇丹同南蘇丹教會整體統一。 蘇丹聖公會內教省建立位於蘇丹北部共5個教區。


有啲蘇丹人相信爾個內教省應該成為一個新嘅聖公宗教省而獲得完全自治，期望大主教成為教省大主教同主教長。當時嘅南蘇丹暨蘇丹聖公會教省主教長鄧保爾喺2016年向普世聖公宗諮議會提交蘇丹內教省嘅自治申請。同年7月，由阿德萊德大主教同普世聖公宗諮議會副主席領導嘅一個代表團喺在蘇丹北部進行咗一次實況調查。


代表團匯報畀諮議會以便對自治申請做出正式回應。2017年3月10號收到諮議會通知已決定蘇丹內教省將成為普世聖公宗第卅九個教省，連同喀土穆大主教甘道成為首位大主教同主教長。新教省憲章於2017年7月30日喺坎特伯里大主教賈斯汀·韋爾比陪同下進行。


金庾信，係個韓國高代王朝新羅將軍。武烈王同文武王嘅補佐將軍。韓國新羅國高代諸國統一之功，死後王爵追贈「興武王」。通稱韓國人嘅「興武大王」，「將軍」。660年文武王俾百濟征服。663年唐軍出征敗百濟，，協功高句麗，668年征服高句麗，韓國統一。


DOS 時期嘅中文系統係所謂 TSR 程式。亦會好多時利用顯像管嘅特性，繞過應用程式介面直接整到張顯示卡用唔標準嘅熒幕解像度，等熒幕可以出到多啲字，通常係至少要出多一行，用來顯示用緊嘅輸入法、全形定半形、打緊嘅字根、用緊嘅內碼等等。


Windows 改用統一碼之後，中文系統嘅中文處理會好易會同 Windows 本身嘅中文處理撞，一啲用家會基於 Windows 嘅輸入法唔好用，繼續用中文系統，但係閂咗佢嘅顯示功能，再將輸入法設定成統一碼輸出，將中文系統變咗額外嘅輸入法。


廣州日航酒店入面有400間客房同套房、重有日式同西式、中式餐廳同酒吧、6間設備完善嘅會議廳同埋可以坐到1000人嘅多功能豪華宴會廳。重有水療中心同埋泳池、健身中心同埋網球場，及整咗停車場、商務中心、購物商場、銀行同埋票務中心等其它嘅設施。


峇里九，係指9個2005年喺印尼峇里島，拉咗嘅澳洲後生仔，被控喺印尼偷運18磅海洛英去澳洲。印尼當局係透過澳洲嘅情報，拉咗佢地，主腦陳子維同妙蘭·舒古馬蘭兩個人判咗死刑，已經喺2015年4月29日處決。


2017年9月，孟昭娟代表香港隊出戰第13屆全國運動會，喺女子公路個人賽獲得一面銀牌。賽後，佢表示會休息，暫別港隊。佢身體多處受傷。前一年佢喺亞洲錦標賽前練習炒車，導致頭骨骨裂，神經受損，右耳失去一半聽力，長期耳鳴，因此休息兩個月。


2018年多倫多央街貨車連環撞人事件，初頭叫央街恐襲，係2018年4月23號喺加拿大多倫多發生嘅一次大型襲擊，兇徒喺北約克嘅柳谷區用租返嚟嘅貨Van 沿住央街南下，沿途特登用車撞人，即日造成10死16傷，受害人絕大部份係女性，其中一個傷者三年後不治。


2016年9月25號，馬列茨喺第四屆武夷山國際騎遊大會第二日比賽，踹到賽程16km標記位同其它單車手撞車，跌到重傷。醫護團隊第一時間送佢到醫院搶救，但最後證實不治，終年25歲。事發後，武夷山國際騎遊大會賽事組委會正式宣佈停辦比賽。


學校喺1953年12月3號成立，初期係廣州造紙廠屬下嘅中小學配套學校，嗌過廣州紙廠子弟學校。期間一直係廣紙屬下嘅九年義務教育制學校，直到2001年1月轉咗畀海珠區教育局睇實。2003年9月，由於荔灣區教育部門調整咗中小學嘅佈局而撤銷咗小學部而改成三年制初级中學機構。


2006年恆春地震，發生喺2006年12月26號 UTC 12點25分。震央位於北緯 21.89 度、東經 120.56 度、即係台灣中央氣象局屏東恆春地震站偏西南方 22.89 公里嘅呂宋海峽海域錄得黎克特制6.


7級、深度21.9公里嘅地震。而日本氣象廳、太平洋海嘯警報中心、香港天文台將呢次地震嘅規模定為黎克特制7.2級。美國地質調查局就定為7.1級。台灣中央氣象局副局長辛再勤表示呢次地震係台灣西南外海百年以嚟錄得最強嘅地震。


舊時從英德浛光出發，經乳源縣城到湖南宜章，全程五百幾里。南宋間，因乳源搞成縣，原先從乳源北上宜章嘅路改成喺縣城西嘅大富橋上臘嶺過風門關，經過龍溪、均豐、白牛坪、出水巖、梅花、武陽司等地，夾埋有160km到。


學校成立初期喺龍興西路近龍歸嗰邊辦學，直到2014年9月全體搬到龍歸城入面繼續辦學。學校主要接收龍歸城同永興村地區住啲小學畢業生為主。雖然學校有安保措施，但凈喺上下學期間搞「出入畀證件，來訪請登記」嘅制度，週六日或寒暑假間會對外開畀其他人士入去用佢啲體育設施。


報告重話中國啲細路喺低收入家庭出現，令將來嘅人力資本出現巨大損失，形成「貧困代際」嘅傳遞。重強調政府應該將兒童嘅營養干預納入基本職責，由執政黨同國家做出政治承諾。同年4月2號，鄧飛同500位記者、中國大陸幾十家主流媒體、及中國社會福利基金會一齊搞免費午餐基金公募計劃，提出為貧困學童提供免費午餐。


Flapjax係一隻起喺JavaScript上面嘅程式語言。佢提供咗類似電子試算表嘅響應式、數據流程計算風格，術語叫做函數式響應式編程，令到佢可以好簡單咁建立響應式網頁，而唔使哂時間喺搞回呼函數同埋潛在唔一致嘅突變。


Leet、eleet，又叫 leekspeak、L33t 或者 1337 等，係互聯網上用嘅語言。佢借一啲ASCII嘅字元，來代替原本嘅英文字，個樣睇起來似原字，但實際上響電腦儲起就會好唔同。因為同原字唔同，佢係畀啲人用來避開電腦關鍵字審查。


卡里德·阿薩德係敘利亞嘅探險家，敘利亞塔德穆爾人。從1970年代開始，喺帕爾賣拉地區連續發掘咗好多古董而出名，1998年攞過一次波蘭功勞令獎。2015年3月俾伊斯蘭極端組織ISIS捉咗做人質，重喺2015年8月18號殺咗。


大清鴉片戰爭時期，由於英國軍隊喺沙面劃咗租界，聖公會組織喺1865年到租界西邊起咗間專畀外國華僑做禮拜嘅教堂。初期一直係鬼佬做禮拜嘅聖地，但到咗第二次世界大戰之後，由於中華民國政府收返租界，所以教堂交咗畀中華聖公會華南教區嚟睺住。


佢響美國紐約出世，約翰甘迺迪高中畢業。1974年響耶魯大學讀書，1977年喺麻省理工學院攞到博士學位，經濟學家諾德豪斯睇啱咗佢。畢咗業之後響耶魯大學、麻省理工同埋史丹福大學教書。2000年開始，成為普林斯頓大學經濟系教授。


佢支援奧巴馬競選美國總統，喺佢當選之後發表文章，表達對非裔第一次當選美國總統嘅激動同自豪。更重要嘅係，佢敦促奧巴馬千祈唔好應承要佢延緩政策變化嘅建議，解析咗堅持選戰入便提出嘅激進改革議程嘅可能性同必要性。


以自由市場令物價去到合理水平達到最大交易效率有兩個前題，第一點係市場價格要夠低，但更重要係第二點，要交易價格順利調節。克魯明作為新凱恩斯學派一份子，一樣認為即使市場價格好低，主要嘅交易價格都好難順利調節，例如人工好難減，唔只打工人唔肯減人工，就連主要企業與及政府都擔心減人口會令人才流失。


因為市場唔可以順利調節價格，所以需要有形之手干預令社會改善交易效率。以財政政策同埋印銀錢政策干預嘅叫凱恩斯學派或其他相近學派。克魯明寫咗篇《為乜我哋重未係凱恩斯主義者？》 ，解釋如果大眾同埋投資者使好少錢，市場點自我調節都走唔出困境，佢認為呢樣凱恩斯先係啱。


克魯明留到意美國同瑞典都向對方出口同一類嘅高級車，呢個現象唔合乎比較優勢理論。如果美國車廠有較好嘅比較優勢造車，瑞典車出口去美國就要蝕運費，相反都係。如果兩方優勢平手，因為隔咗個大西洋，運貴好貴，雙方車廠都好難賣車到另一個市場。


克魯明認為東亞七八十年代嘅經濟奇蹟其實「只係神話」，新加坡1990年代嘅經濟模式同1950年代嘅蘇聯差唔多，經濟奇蹟只不過係不斷投入勞動力同埋資金，並無真正嘅交易效率上嘅改善，咁樣嘅經濟奇蹟係無法持久嘅。


克魯明解釋過佢預測亞洲會出現金融風暴嘅原因，指亞洲金融風暴嘅主因唔係政府借太多錢，亦唔係政府印太多銀錢，而係亞洲國家有嚴重嘅朋黨資本主義，官商關係太密切，內裏有好多由國家認可嘅功益輸送，蝕就蝕公家錢，迫銀行亂借錢畀「自己友」，挖空金融體系。


克魯明寫文《Japan's trap》提到，日本經濟主要問題係凱恩斯陷阱，即係資金流動性不足而無法自救。要害係通貨收縮等原因，日圓持有者期望日圓嘅真實價值會不斷上升，資本寧可投資貨幣產品而唔去投資真實商品或衍生產品生產，大眾極力推遲買嘢，導致日本生產力下降，失業率上升，再進一步打擊信心，製造新嘅通貨收縮預期，循環不息。


克魯明話美國醫療融資同保險太過私營化係醫療效率差勁嘅主因，理由係，私營保險基於市場原則，極力將高風險嘅投保者推畀政府，即使篩選嘅行政費貴都無所謂。克魯明話台灣嘅全民保險計劃值得美國學，因為台灣醫療系統就係少咗一層篩選行政費。


數碼地面電視，又叫地面數碼電視，中國大陸叫地面數字電視，臺灣叫數位無線電視，係用數碼電視技術嚟播映嘅地面電視，相比傳統用嘅模擬電視，除咗提供更靚嘅影像，重可以慳返唔少大氣電波，即係可以容納更多電視頻道。


屏風樓呢個概念係由環保團體 長春社提出，指響人口密集、土地有限嘅城市入面，好多幢逼埋一齊嘅摩天大廈。屏風樓好似屏風噉擋住啲光線，阻住空氣流通，令到氣溫颷高，加劇當地嘅空氣污染，令到更多居民患呼吸病。屏風樓嘅出現係因為缺乏政府嘅城市規劃同埋監管，城市發展嗰陣，地產商為咗用盡啲貴地，新起嘅樓向高空發展，啲大廈形成咗屏風陣，搞到舊區變到好似盆地噉。


自從1997年，香港政府賣咗88幅住宅地。環保觸覺調查咗44幅住宅甲類同埋乙類嘅地皮，睇下起好之後啲樓嘅樣，發現好多都有屏風樓嘅特徵，當中包括咗11個超級屏風屋苑，同埋7幅賣咗嘅地，佢哋即將會起屏風樓。


喺2022年11月，台灣正值地方選舉，喺桃園市中壢區參選嘅游智彬被揭發財產申報不實，自己明明喺中國有投資，但喺選舉期間所交嘅《公職候選人財產申報表》入面，就只係申報現金新台幣6萬元、存款新台幣16萬元，完全冇申報任何人民幣，而喺事業投資一欄，更加係全部空白。


對比起中國『愛企查』網站上游智彬嘅持股情況，當中提及佢持有中國公司嘅情況，已故作家李敖嘅仔李戡批評，游智彬唔單止財產申報唔實，仲嚴重造假。李戡又批評，游智彬自己出書就睇到自己喺大陸創辦同任職金融機構嘅事蹟，但上政論節目就唔講。


2021年維基媒體基金會針對中文維基百科嘅行動，係指2021年9月，維基媒體基金會法務部門副總裁瑪姬·丹尼斯發表聲明，話經過深入調查「中國大陸維基人用戶組」之後，以安全風險為理由，宣布對中文維基百科嘅7個用戶實施全域鎖上，又取消12個用戶嘅管理員權限。


據2021年7月一篇報導，一個名叫Walter Grassroot嘅維基編輯，喺中國維基QQ群入面提議向國家安全處舉報香港用戶。事件引發極大爭議，甚至令隸屬維基媒體基金會嘅香港用戶組成員召開咗緊急會議商議對策，並提供指引避免人肉搜尋。


因為中國大陸用戶嘅問題已經對其他用戶構成安全威脅，甚至係身體傷害，2021年9月14號，負責管理維基百科嘅維基媒體基金會宣布，經過深入調查未被官方認可嘅「中國大陸維基人用戶組」嘅活動後，決定無限期封鎖 7 名來自中國大陸嘅用户，同埋將 12 名中國大陸管理員搣柴。


香港最高法院係香港英治時期嘅最高級法院，1844年成立。喺1997年7月1號香港主權移交嗰陣，最高法院喺香港最高級法院地位由終審法院取代，最高法院就改名香港高等法院，英文名稱改做「The High Court」。


1833年8月英國率先喺廣州成立咗英國駐華司法院，喺廣州一帶嘅港口碼頭停泊嘅英國船隻都可以開庭，由英國駐華商務總監兼任法官，陪審員就委任由12位喺廣州嘅英國僑民來做，處理當地涉及英僑嘅各類糾紛。呢啲設置係遵循咗1833年8月28號英國議會通過咗嘅同大清中國同印度貿易關係嘅法案，經英皇禦准咗嘅議會任免書等就喺12月9號喺白禮頓嘅法院發布咗。


直至1844年，由倫敦委派咗名司法官接掌，司法官到埠後當局喺8月21號公佈咗高等法院條例，註銷咗原先嘅駐華刑事和海事法院同廢止咗軍法，改組英國駐華司法院交咗畀司法官主持，同時聲明轄區嘅華人居民刑事訴訟可依返《大清律例》來審，正式成立做香港最高法院，雖然叫最高法院，不過就冇終審權，終審要去返英國嘅樞密院司法委員會。


英國喺廣州一帶開始自己搞嘅刑事兼海事審理，經已削弱咗大清嘅司法管轄，宣示咗大英帝國嘅司法權力。在港定點後嘅最高法院， 接掌嘅司法官係英國大律師休姆，擔當咗第一位首席按察司，喺1844年10月2號開庭，標誌着香港司法脫離行政機關而獨立，不過休姆按察司仲身兼咗定例局議員，直至1889年港府決定按察司一職唔再搞立法，先至正式三權分立。


最高法院除咗確立咗英國在港司法權，仲延續咗英國在華嘅司法管轄權，皆因高院除咗負責審理在港嘅一切重要案件，仲兼審埋中國大陸各通商口岸涉及英僑嘅重要案件，管轄範圍畀大英當局授權覆蓋中國大陸海岸外100海哩。


根據 1844 年嘅《最高法院條例》，英國法喺香港都適用，英國司法機構嘅設置及許可權嘅劃分、法官制度、律師制度等跟著一齊引入咗香港，對香港本地嘅華人司法習慣等就未有所排除，令香港慢慢構建成具備東方特色嘅普通法地區。


呢個站喺1997年嘅「十字綫網」規劃入面出現，嗰時2號綫行機場路，未入舊白雲機場嚿地皮，期間嗌過機場路站。但到咗2000年份規劃提出將白雲機場搬到花都，原先嚿地皮留返嚟發展白雲新城，而路線亦向東移入白雲新城嘅中軸線範圍重改名做廣州體育館站，但無耐又改名做白雲新城站。


原本計劃喺條路線喺棠溪站以東到大金鐘路段經過呢個站，但2016年10月21號，由於廣州火車站定咗要改成高鐵站，原本停慢車嘅火車站打算喺德康路口搞，但2017年8月29號落實嘅新棠溪火車站規劃，改到北站倉嗰邊搞。


呢個站附近冇幾遠就係喺2014年6月1號開放嘅新廣州市兒童公園、附近重有廣州體育館、五號停機坪同埋廣州白雲綠地中心呢啲辦公樓，附近重係一片城中村嘅建築同住宅區。呢個站嘅客流都係啲附近嘅居民，喺白雲新城入面上落班嘅人、遊客同埋運動發燒友。


自2012年以嚟，自民黨喺安倍晉三嘅帶領下，屢屢喺選舉當中贏得佳績，安倍晉三亦都成為日本史上做得最耐時間嘅首相。直至2020年，安倍再次因為身體問題辭任首相，佢嘅親信菅義偉接任首相。但係菅義偉治下被公眾認為處理武漢肺炎疫情不力，政府民望急跌，到2021年9月2號，菅義偉宣佈唔再連任首相。


喺北京未經諮詢或香港人同意強行落實嘅《港版國安法》後，佢已經指出法例對新聞界好大影響，之後，佢決定眾新聞執笠時，佢就話係因為受立場新聞比人用掃場，新聞自由縮窄，有冇犯法根本唔係香港人判斷到，反而係警察憑主觀意願就可以拉人 。


古利姆洛·迪格斯，通常嗌古利姆，係墨西哥裔美國人清談節目人物，喺荷理活大道影城幫夜間清談節目Jimmy Kimmel Live！擔任停車場保安嗰陣一舉成名。佢繼續扮演Jimmy Kimmel Live！


2003年，羅德里格斯開始喺'占美·金梅直播秀!做停車場既保安。呢個時候佢仲有二份工作，其中一份係酒店房間服務員。佢後來轉左去做幕前工作，因為佢果時比較怕醜，所以一開始拒絕演出，之後有位製作人說服左佢。


早期佢同飾演'弗蘭克叔叔' 既波滕扎喺一個名為 'Security Night Live'既節目度一齊演出。羅德里格斯好快就開始喺節目入面表演短劇，佢既第一個角色係扮演米高積遜既西班牙藉廚師。佢唔純正既英文加上和善既外表再加上佢既好表現，令佢得到另一個配角角色。


羅德里格斯最標誌性既節目係'Guillermo's Hollywood Roundup'，喺節目裡面，佢著住牛仔服裝，扮曬野咁發住牛仔繩索，恥笑當時一d熱門既娛樂新聞。另外，佢會企喺由'West Coast Customs'製作，印有'Guillermobile'既單層巴士隔離，由金梅爾問佢關於小道雜誌提到既故事或者煲水新聞既問題，而羅德里格斯就以幽默有趣而又內容錯誤既方式去回答。


羅德里格斯亦經常會去採訪名人，佢會用幽默既互動方式去採訪對方，但係其實被採訪既人根本唔知佢係邊個。喺2015年NBA總決賽果陣，佢喺場邊向熱緊身既勒邦占士大叫，希望對方注意到自己，但占士完全唔理佢。而佢更加喺往後一路計住自己到底叫左占士幾多次，占士先向佢打招乎。


千年蟲，程式出錯一種，電腦程式因為當初慳位，搞錯2000年後日期，後果可以非常嚴重。蟲翻自英文個bug字，原指有隻蛾飛入電腦而計錯數，及後泛指程式出錯。千年蟲就為Millennium bug嘅對譯。亦有二千年問題個叫法。


早期電腦記憶體同磁帶磁碟，都好鬼貴，為咗慳位，只係用兩個數字位記年份，譬如1999年係「99」，咁2000年就會變咗做「00」或者「100」，有機會搞錯係1900年或者19100年，分分鐘令到程式行唔到，或者計到錯晒。


呢個問題最先喺1960年被發現，因為電腦喺1946年發明兼喺1950年代開始喺美國部份行業應用。嗰時電腦啲儲存介質要好多錢先至買到，啲企業為咗慳成本而用咗㞘窿卡。而程序員格麗絲·梅莉·賀伯喺馬克一號入面設計咗用六位制嘅方式嘅方式嚟傳播，重俾COBOL喺1963年標準化咗。


後嚟因為電腦技術發展得好快，儲存器嘅價錢降低咗好多，而六位制嘅方式一直成為咗歷史遺留問題。結果喺1990年年代尾陸續發現咗喺2000年時，日曆出現「掉頭返到1900年」嘅錯誤。嗰時由於全球各地啲政府同企業都用緊嵌入式系統，所以引起咗佢哋關注2000年時，電腦會唔會出現大規模故障。


喺2013年創辦人楊振源接受訪問嘅時候話自己公司唔用代言人，話節省廣告費可降低產品定價，但近年就用咗一啲無綫藝人去做宣傳，仲贊助林盛斌喺2021年12月嘅Talk Show。另外，楊振源近年因為同陳庭欣、陳潔玲等女藝人嘅感情關係，有啲事會得到傳媒一啲嘅關注。


2021年11月，彩豐行因為起用無綫旗下藝人炎明熹賣廣告，結果被一啲無綫電視嘅批評者喺彩豐行嘅Facebook專頁以『派嬲』嘅形式表示不滿。有炎明熹嘅支持者嘗試以讚好彩豐行嘅專頁作回應，但彩豐行就被揭發當中有啲Like係來自東南亞同阿拉伯地區，被指控係買入虛假讚好。


新竹站喺臺灣新竹市東區。係臺灣鐵路管理局縱貫線、內灣線同六家線嘅鐵路車站，內灣線同六家線以呢個站為折返點。新竹站係劉銘傳鐵路嘅終點。日治時期時將原有路線部分改線，並計畫向南興建縱貫鐵路，同時將新竹站改建為木造站房。


1990年，為徂舉辦第一屆女子足球世界杯，佛山市政府決定將當時祖廟路同人民路交界處嗰座球場改建成一座符合國際標準嘅體育場。新廣場喺1991年10月竣工，之後唔單止舉辦徂第一屆女子足球世界杯嘅賽事，重舉辦徂好多其他賽事、演唱會同活動。


梁山山，花名山山，係中國大陸嘅男歌手，廣東廣州人，2014年喺動感新聲歌唱大賽攞咗佛山地區總冠軍而出道，期間去過珠江頻道同埋廣東南方衛視先後拍過《外來媳婦本地郎》同《暖男老爸喜洋洋》呢啲片。佢亦做過廣東電台嘅《天生快活人》、廣州電視台綜合頻道嘅《搵食珠三角》、廣東南方衛視嘅《FUN尚薈》節目做過主持嘉賓。


誠信女子大學係一所位於韓國首爾嘅私立女子大學，由李淑鍾喺1936年創立。喺20世紀60年代同70年代，誠信女子大學係一所師範學院。去到80年代，誠信女子大學轉型為綜合大學。而家誠信女子大學轄下有10個學院同5個研究生院，學生有約12000名。


安倍為咗確保要有參議院三成二嘅席數嚟修改憲法，曾經諗過解散眾議院，可以參眾兩院響同一日舉行選舉，提高選舉名氣同拉高投票率，而且執政黨入面有人認為，如果實行響同一日選舉，會好易分裂在野黨之間嘅合作，而贏出選舉。


9月17號，日本放送協會引述政府消息人士報道，首相安倍晉三有意響9月28號臨時國會會期開始嗰陣，宣布解散眾議院，提前響10月國會新會期開始之前舉行大選。安倍已經同執政聯盟嘅公明黨黨魁山口那津男講過呢嗰諗法，預料兩個人會響18號會再傾。


而共同網報道，自民同公明黨目前係諗響10月22又或者29號舉行大選，不過考慮到美國總統特朗普可能會響11月初訪問中日韓，所以亦有傳媒推測，大選或者會留返響特朗普訪問完日本之後先舉行。因為安倍之前捲入以低價出售國有土地，幫朋友開學校嘅風波，民望一度跌到唔夠三成，加上自民黨響7月東京都議會選舉慘敗畀東京都知事，小池百合子領導嘅都民第一之會令到安倍嘅執政地位受到威脅。


不過近排朝鮮半島局勢緊張，8月先啱啱改組完內閣嘅安倍，響應對北韓問題嘅態度強硬，令到政府支持率回升到四成左右，加上響在野民進黨內部出現退黨潮陷入混亂。有分析認為，安倍希望趁住提前大選進一步鞏固領導地位，一方面有利推行應對北韓之類嘅重要政策，同時亦為自民黨嘅修憲計劃鋪路。


而民進黨黨魁前原誠司批評安倍為咗明哲保身，響朝鮮半勢局勢唔穩嘅時候試圖製造政治空白期，係棄國民安全於不顧。而自民黨代理幹事長萩生田光一就話，首相有權解散國會，佢亦會遵從安倍嘅決定，但係安倍必須要同國民講明點樣應對北韓威脅之類嘅問題。


9月28號，日本首相安倍晉三在臨時內閣會議中簽署文件確認解散國會後，由眾議院議長大島理森在臨時國會會議上宣布這個消息，重計劃提前響10月22號舉行大選，佢期望佢領導嘅自民黨聯同執政聯盟入面嘅公明黨，攞到過半數嘅二百三十三個議席，爭取選民支持佢應對北韓採取嘅施壓行動同經濟措施。


重提出響2019年10月，將消費稅由百分之八提高到百分之十，將稅收入面嘅二萬億日園改用響育兒嘅支援措施到。在野黨唔妥佢響臨時國會會議一召開就宣布有關決定，意圖掩色佢捲入嘅森友學園同加計學園醜聞，缺席會議抗議安倍計劃提前大選。


10月10號，為期十二日嘅日本眾議院選戰正式開始，今屆選舉各黨派合共派出超過一千一百八十人競逐眾議院四百六十五個議席，係日本修法將廿二歲先畀投票下降到十八歲之後第一次舉行嘅全國性選舉，預計各個政黨候選人拉票時會就修憲、增加消費稅，同埋應對北韓威脅等議題爭取支持。


領導民進黨嘅前原誠司響今屆選舉打算同希望之黨合併，民進黨唔會派出任何人參與呢場選舉，但後來小池百合子話要審查民進黨派過嚟候選人同希望之黨政見係唔係一樣先接收，搞到剩底一班黨內自由派嘅議員被迫出走，以支野幸男為首組成立憲民主黨重新出發，剩底嘅唔肯入希望之黨又唔肯入立憲民主黨嘅議員以獨立人士身份參選，即係今屆民進黨分裂成三組人參選。


」演講結束之後，想要同佢握手同影相嘅人將佢團團包圍。響東京十八區參選嘅菅直人一直以來都同自民黨嘅土屋正忠展開激烈競爭。而佢響做任首相嗰陣響東日本大地震嘅應對措施至今都受到批評。響46、47屆嘅單議席選區入面菅直人都係輸咗，最後要響政黨票比例代表到先復活贏出。


10月22號，日本全國四萬幾個票站響當地朝早七點開放，民眾陸續去票站投票，由於超強颱風蘭恩正趨向日本，預料廣泛地區天氣惡劣，沖繩等地落大雨，可能影響投票率，部分票站響21號提早開放投票，所以部分選民已經提前投咗票。


9月28號，每日新聞社最新民意調查話，只有兩成六嘅被訪者支持安倍噉樣做，或者會打擊自民黨嘅選情。而且東京都知事小池百合子嘅希望之黨來勢洶洶，每日新聞社另一項調查話，自民黨嘅支持率係兩成九，但成立只有一日嘅希望之黨支持率已經超越其他在野黨，一下就有一成八，跳升第二。


重有報道話，自民黨總部開始憂慮，按而家嘅發展趨勢東京選區入面所有自民黨眾議院議員將會面臨敗選。民進黨黨魁前原誠司正響到推動黨入面嘅眾議員作為希望之黨嘅候選人參選。共同社報道，前原正考重同希望之黨達成事實上合併嘅方案，在野黨重組嘅走向或者會成為選戰造成影響。


10月15到17號，日本共同社進行電話調查，訪問大約十二萬個選民。結果係首相安倍晉三領導嘅自民黨選情一支獨秀，預計可以攞到二百八十個眾議院議席。雖然比目前少，但係連埋公明黨嘅議席，兩黨有望攞到三分之二即係大約三百十一個議席。


東京都知事小池百合子嘅希望之黨，預料只係攞到五十席，比最初預計嘅少。反而由前內閣官房長官枝野幸男成立嘅立憲民主黨異軍突起，預計攞到議席同希望之黨差唔多。不過亦有調查話，重有四成被訪者重未決定支持邊個政黨。


眾議院嘅全部四百六十五個議席當中，首相安倍晉三領導嘅自民黨贏到281席，加埋追加公認3人同盟友公明黨嘅29席，合共攞到313席，意味著執政聯盟仍然守得住三分之二嘅修憲門檻。至於東京都知事小池百合子領導嘅希望之黨就受到挫敗，議席跌咗7席。


小池旗下嘅頭馬若狹勝同福田峰之都落馬，票數甚至唔夠當區嘅立憲民主黨候選人高。希望之黨喺根據地東京都只係贏到1席。另外希望之黨盟友日本維新會跌3席。而立憲民主黨就大勝，議席由15席躍升到55席，比之前嘅民調預測仲要高，並且取代希望之黨做第一大反對黨。


有分析認為，響7月東京都議會選舉，代表都民第一之會出選嘅五十個候選人入面，幾乎所有人都攞到議席，至於面對黨員相繼退黨嘅民進黨派出廿三人出選，最終只係攞到五席。帶着呢張「成績表」出戰呢屆眾議院選舉，選情自然唔被睇好，所以民進黨希望借住「小池旋風」，合力推倒安倍政權。


不過，民進黨內部響同希望之黨合作參選嘅問題上存在分歧，主張擺脫政治枷鎖、建立寬容改革保守政黨嘅希望之黨支持安保法同修改憲法，同民進黨入面反對修憲嘅自由派理念有唔同。民進黨入面亦有聲音，批評黨魁前原誠司響希望之黨重未公布具體政綱前，就急住同小池靠攏。


希望之黨響全國推舉超過200個參選人，但係都有分析話，即使全部人都贏出，但係都攞唔到眾議院過半議席，要同其他在野黨籌組政府。而代表希望之黨出選嘅民進黨黨員，如果最後成功贏出，之後嘅黨籍問題亦未有共識，所以分析認為前原嘅計劃可能太過理想。


結果，原本屬於民進黨嘅黨員分裂成三派。首先係加入希望之黨陣營嘅保守派，就好似細野豪志、階猛等，而屬於自由派嘅黨員就創立立憲民主黨，前內閣官房長官枝野幸男係黨主席，前首相菅直人都有加入。最後就係一班「殘留派」，佢哋選擇唔用政黨名義出選，做獨立候選人，民進黨黨魁前原誠司同前首相野田佳彥都係「殘留派」大員。


民調話執政自民黨同公明黨加埋可以攞到三分之二席位。東京都知事小池百合子領導嘅希望之黨原本氣勢如虹，但係支持度已經大不如前，加埋同其他在野黨混戰，未必攞到預期成績。分析話，其中一個原因係小池百合子響修憲同安保議題上，同安倍諗法一樣，選民睇唔出有咩分別。


加埋安倍強硬回應北韓核導彈威脅，幫執政聯盟贏返唔少支持。另一方面，連同希望之黨同立憲民主黨在內嘅在野勢力響多個選區，都呈現混戰狀態。除咗一啲在野同執政聯盟各自只有一人對戰嘅選區之外，自民黨響其他選區都保持住明顯優勢，好大機會繼續執政。


今次眾議院改選，被視為係選民對安倍執政五年嘅信任投票。一如外界所料，自民黨大獲全勝攞到壓倒性勝利，繼續成為眾議院最大黨。安倍認為，結果反映選民支持佢嘅政策，佢會以謙卑嘅心面對。至於修憲問題，佢希望能得到民眾廣泛理解。


香港珠寶小姐係香港選美活動，由香港珠寶製造業廠商會搞，目的係搵人宣傳香港嘅珠寶設計。頭一屆比賽響2010年搞，由2011年開始改做每兩年一次，評審嚟自香港貿易發展局珠寶業諮詢委員會、香港中華廠商聯合會同其他業界人士。


受社會運動影響，原定2019年舉辦嘅香港珠寶小姐競選宣佈取消。之後受疫情影響，原定2021年舉辦嘅香港珠寶小姐競選亦未有舉辦。到2023年即使疫情完結，香港珠寶小姐競選亦再一次冇復辦，代表已經無限期停辦。


分兩區，模型車場，英文叫Model Car Play Area，同寵物公園，英文叫Pet Garden。模型車場，有模型車跑道長二十六米，看台有二十個位，開朝九晚十。狗公園兼寵物公園，有寵物廁所同公園長椅，開朝七時晚上十一時。


巨食白血球係一種喺生物組織入面嘅白血球同吞噬細胞，係單核白血球成熟咗之後嘅細胞。喺脊椎動物入面，巨食白血球會對死咗嘅細胞、細胞殘片同埋病原體做吞噬作用，而且激活淋巴球或者其他免疫細胞，加快佢哋對病原體作出反應嘅時間。


尊曉治係美國導演、編劇兼製片人。佢嚮密歇根州出世，出道初時係棟篤笑兼廣告編劇，1970年代開始做荷李活電影寫手，作品包括《摩登西遊記》喜劇系列，佢擅長寫青春片。尊曉治寫年輕人性格鮮明，思想獨立，對成人世界見解獨特，追求自我。


1999年底，佢辭去德勤環球高科技及電訊總監一職，2000年佢同從事電訊業嘅中學同學陳甘泉等人一齊成立創奇思公司，專注開發手機應用程式。首個項目係一個專為中五會考生提供放榜資訊，並透過SMS通知學生全港學校中六預科剩餘學位嘅服務。


佢係香港親中派人士，有份參與親中派組織團結香港基金，同埋香港貿發局一帶一路及大灣區委員會等組織。2016年香港立法會選舉，佢亦有份為資訊科技界親中派候選人楊全盛助選。2018年佢獲行政長官林鄭月娥委任為港大校委，有份參與解僱戴耀廷嘅決定。


2016年11月28號，佢跟查比高恩斯隊飛去哥倫比亞麥德連，準備第二日踢南美球會盃決賽第一輪對陣國民體育會嘅比賽，途中喺哥倫比亞安提奧基亞省拉烏尼翁因飛機失事死咗，終年25歲。事發後，南美足協宣佈取消嗰場賽事，巴西首都巴西利亞政府門前亦下半旗悼念。


由於切腹嘅過程太過痛苦，所以好多時候切腹者都會揾一個佢信得過嘅人嚟幫佢「介錯」。咁對於俾人叫嚟幫手介錯嗰個人嚟講係一件相當光榮嘅事。一般嚟講切腹者會揾一個自己最親密嘅好朋友、屋企人、兄弟或者係劍道高超嘅人嚟執行介錯。


去到江戶時代，切腹就慢慢演變成有名無實嘅儀式。為咗避免切腹者太過痛苦，好多時候用嚟切腹嘅武士刀都會換咗做把扇或者木刀，切腹者用佢係肚上面係咁意劃一下，介錯嗰下刀就已經斬咗落嚟，咁樣嘅「切腹」只係得個名，實際上同俾人斬頭冇乜分別，咁樣就係所謂嘅「扇子切」。


如果唔係多啦A夢出現而改變咗未來，佢將來會成為野比大雄嘅老婆，所以佢早過小夫同胖虎第一次亮相。然而，多啦A夢成功完成咗佢使命，大雄最終娶咗源靜香。胖妹呢個通常畀認為係一個同佢阿哥有住相同血脈嘅匿，真名從未透露過。


倫文敘紀念廣場喺中國廣東省廣州市越秀區嘅中山六路，西門口附近嘅其中一個廣場。附近冇幾遠就係西門口地鐵站嘅B出口東邊，海珠北路同埋海珠中路嘅交界。佢係一棟突出咗歷史人物文化風格嘅廣場。呢個廣場響2010年6月24號起，到咗2010年12月1號完工開放。


喺明朝嗰陣嘅南海郡，就出咗有個名叫「倫文敘」嘅人，而呢個人就住咗喺詩書街福地巷嘅附近。喺明朝嗰陣時，中國嘅華南地區係冇幾個狀元出嚟嘅。而倫文敘就係雖然話出生嗰陣又窮又折墮，但係佢後嚟就變得好鬼猛嗰隻，重攞咗個狀元，之後倫文敘嘅三個仔都先後考上咗中進士，就變咗廣州民間喺傳說入面成日話倫文敘係個「神章」同埋「鬼才」呢兩隻名。


大石站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊嘅免費通道入面。而收費區有好多部扶手電梯同樓梯、專用𨋢往返月台都得。


喺設計同起緊3號綫時事先留低咗轉車結構，但未同時起埋另一邊，即使係2005年改咗7號綫嘅規劃都係噉。不過2010年修改過規劃，將原先轉車站改到漢溪長隆站而冇用到預留。家下個站嘅轉車結構暫時用咗流牆冚住。


2018年7月18號晚黑，有位身着住冇袖LOLITA服飾嘅大學生入去搭地鐵時，當場俾安檢人員攔咗落嚟，話係「奇裝異服」而唔畀入站搭車。事發後，事主第一時間發佈咗微博。即刻引起網上好多人討論，有網友唔明點解LOLITA服飾係奇裝異服。


呢個站嘅附近有好多條巴士線路同埋樓巴接駁。再加上附近又有祈福新邨、南國奧林匹克花園、廣州碧桂園、星河灣等等呢啲大型樓盤，有啲打工仔成日都嚟呢個站落車返放工，呢個站係棟好繁忙嘅廣州地鐵車站。車站主要服務喺車站附近嘅番禺大石附近地區嘅大型樓盤嚟返放工學嘅人比較多。


雖然話呢個站距離原嚟嘅大石地區都好遠吓，但係A出入口隔籬有個巴士站可以去到唔同地區，所以有部分大石地區住嘅居民，甚至喺南村嘅大多數居民坐巴士嚟呢個站搭地鐵。所以呢個站嘅出入站人流都好多，尤其喺上落班高峰嗰陣重逼到爆咁滯。


病人長期有有系統、有組織嘅妄想，性格比較敏感、多疑。而大部份病人因為受咗各種妄想嘅影響，表現得易嬲、不安、敵視、多疑、仇恨，嚴重嘅甚至可能出現傷害他人等等行為。一般嚟講，病人成日都信自己俾人迫害、傷害，或者有人對佢不利，往往因為噉樣變得非常嘅謹慎同埋處處防備，一啲好細嘅輕視侮辱，病人可能就會放大嚟睇，變成妄想嘅核心，重成日將相關嘅納入自己妄想嘅世界入面，懷疑呢啲人要惡意虐待、對付佢或者專登撩事鬥非、嘰嘰突突，所以要用行動攞返公道。


2016年完工嘅大城堡同格蘭那再也延長線嘅轉乘站。 SP31  KJ37 布特拉高原站喺布特拉英達大街，喺Putra Point商業中心附近。布特拉高原站係4Sri Petaling Line同5Kelana Jaya Line嘅轉乘站，可通過大城堡線去吉隆坡、蒲种同安邦等地方，格蘭那再也線亦可前往吉隆坡、梳邦再也、鵝唛等地。


八十年代中，華富村曾經有UFO低空飛過嘅都市傳說，轟動一時。三個少年係當年嘅目擊者，隨住各人成長，三個性格唔同嘅人都有唔同嘅人生軌跡。生活嘅無奈，時代嘅變異，受盡衝擊嘅佢哋都問，當年喺天台見到嘅神秘光芒，到底係啲乜？


水晶男孩係南韓Daesung企劃推出嘅男子歌唱組合，係韓國第一代男團，響1997年以大碟《學園別曲》出道，當時嘅成員包括殷志源、李宰鎮、金在德、姜成勳、高志鎔、張水院，隊長係殷志源。團名嚟自德文「Sechs kies」，即係六舊水晶咁解，象徵住可以左右命運。


1996年，Daesung企劃本身諗住推出一個全新二人組合，於是揾嚟殷志源同姜成勳成為旗下練習生。但響同年SM娛樂推出嘅5人男團H.O.T大獲成功，Daesung企劃社長李皓延決定成立一支多人男團同H.


水晶男孩一出道就收獲巨大人氣，出道大碟《學園別曲》收錄歌《男兒之路》同埋同名主打歌《學園別曲》分別獲得第8屆首爾歌謠大賞本賞同埋第12屆大韓民國影像唱片大賞本賞。之後憑籍《Welcome To The Sechskies Land》、《Road Fighter》、《Special》、《Com' Back》攞下多個音樂節目一位，並先後獲得第13屆同14屆大韓民國影像唱片大賞本賞、第9屆同第10屆首爾歌謠大賞年度大賞、趁住人氣未卻，水晶男隊積極向其他地方發展，1999年先後到臺灣同北韓平壤開演唱會，係史上第一隊到朝鮮表演嘅韓國團體。


2000年5月18號，水晶男孩響首爾洲際酒店召開記者會宣佈解散。由於當時水晶男孩紅透半邊天，加上事出突然，唔少fans無法接受，外界亦都唔明白點解要解散。DSP娛樂響5月31號為水晶男孩發行告別專輯《Blue Note》。


銥星係由圍繞地球總共66個運行緊嘅通訊衞星組成。呢個系統原先計劃由77個通訊衞星環繞地球運行，類似於化學元素銥嘅77個電子圍繞原子核運行，所以用銥來命名。雖然最後經過重新規劃證明66個衛星已經夠，但係據講因為66號元素鏑喺希臘文裏面嘅意思係「難以暗示或難以聯繫」，呢種含意同佢作為一個通訊系統唔相符而冇畀人接受，所以保留住原來嘅「銥星」呢個名。


由於使用率唔高搞到銥衞星計劃有財務困難。使用率唔高嘅原因部份係因為地面上嘅移動電話系統覆蓋率嘅升高，同越嚟越普遍嘅國際漫遊服務做成好大嘅競爭壓力。雖然銥星提供全球性嘅通訊服務，但係佢太貴嘅通訊費亦都搞到使用率提升唔到。


由於美國國防部對通訊嘅需求，所以銥星畀美國國防部廣泛使用緊，家下同國防部有關嘅通訊都系由美國夏威夷美國國防部專用嘅閘道聯絡，而一般商業語音、數據、傳呼通訊就係由亞利桑那州嘅閘道嚟進行。典型嘅銥星使用者包含航海人員、航空人員、政府機關、石化工業、科學家同經常旅行者。


由普通電話打到衞星手機嘅費用大概系每分鐘3到14緡美金，由銥衞星打到普通電話大概每分鐘1.5緡美金，銥星手機網內互打每分鐘少過1緡美金。銥星同其他衛星電話一樣因為語音壓縮咗，所以好容易畀聽嘅人認出，語音會有明顯延遲。


第一核能發電廠係台灣一間核電廠，喺新北市石門區嘅核電廠，由臺灣電力公司經營。呢間核電廠係台灣第一間，屬於中華民國政府喺1970年代推動嘅十大建設之一。民航局劃定核一廠周邊2海哩係限航區R46，晝夜連續限航。


莫利斯奧普捷天奴係阿根廷足球領隊、前足球員。球員時期踢中堅，效力過皇家愛斯賓奴體育會、巴黎聖日耳門、皇家愛斯賓奴體育會、阿根廷足球代表隊、皇家愛斯賓奴體育會同阿根廷20歲以下國家足球代表隊，參加過2002年FIFA世界盃。


Le Coq Sportif，意譯做鍾意運動嘅雞公，官方中文譯名「樂卡克」，港澳地區俗稱「三角雞」，係一間法國運動用品生產商，旗下產品包括服裝、鞋類、袋類同其他配件。1882年由法國生意人 Émile Camuset 創辦。


翁史烈1952年喺上海交通大學造船系畢業，1962年喺蘇聯列寧格勒造船學院畢業，獲副博士學位。做過上海市科協主席，中國國家自然科學基金委學科評審組組長，上海交通大學教授、博士生導師、校長。1995年當選中國工程院院士。


澤西動物園係一個佔地25英畝嘅動物園，係由一位自然學家兼作家杜帥爾喺1959年3月26號成立嘅。每年平均吸引到大約150,000遊客到園參觀。園內全部都係飼養瀕危嘅哺乳動物、雀、兩棲動物同爬蟲類，合共190種。


初期受到第二次鴉片戰爭而分割沙面關係而成為英國人嘅體育會所，直到1949年10月14號之後改成公立會所。1950年代為咗響應毛澤東講嘅「發展體育運動，增強人民體質」嘅言論而開搞全民健身運動，從而搞咗一系列改造。


不過初頭嘅百年有多，較富裕嘅階層，好似江南啲文人雅士同富商就當佢係觀賞花卉。同時又被當係草藥來用。杭州嘅高濂喺1591年所寫嘅《遵生八箋》一書，係最早介紹咗番椒呢樣植物。貴州由於山多而好難輸送鹽貨，當地人開始用啲傳入嘅番椒做調味代替品，跟著就傳入埋湖南、湖北、四川等地方。


而最早嘅食用記載都喺貴州度出現，喺1721年編成嘅《思州府志》就提到咗寫道，係啲土民、苗民用開代替鹽先嘅。喺明清兩代雖然人口有咗激增，並冇大幅咁提升耕地面積，啲鄉里農民唯有儘可能壓低返飯餸嘅質素。長期咁短缺糧食，造成咗低下階層會採用重口嘅調味品餸飯，以廉價而實際嘅方式去解決溫飽。


越秀區圖書館喺1980年代尾籌建，1989年成立，1990年9月開放畀市民，地址係盤福路11號文化科技大樓，館舍面積近1200平方米。1995年喺越華街文化站建立第一間分館，越華分館。1997年成立東風分館。


羅傑瑞去咗柏克萊加州大學跟住趙元任學嘢，去研究閩東語嘅方言福州話。1966年，普林斯頓大學嘅中國語言學項目去馬，佢以工作人員身份參加。佢去過臺灣搞田野調查，憑住對福建嘅閩北語方言建陽話嘅研究，佢喺1969年取得博士學位。


要知曉中文語音嘅歷史變化，從來嘅做法都係使用韻書去睇記低嘅漢字讀音，而羅傑瑞主張運用比較語言學嘅方法去比較各處方言，然之後再構築祖語。羅傑瑞唔單只批評高本漢，佢亦批評蒲立本，稱呼佢做「新高本漢學派」，而蒲立本自身亦都係高本漢嘅批判者。


孫小果，雲南昆明嘅華裔男子。1998年2月，佢因強姦罪、強制侮辱婦女罪、有心傷害罪，被昆明市中級人民法院判過死刑，佢向雲南高級人民法院提抗訴，被駁回咗，不過當地一路冇同佢執行過。到2008年左右放監之後，亦以李林宸之名活動，2019年孫小果因為被中共中央派駐嘅專案組查到係涉黑，被扒出埋呢個身份。


梁皓妤中學讀聖保祿學校，大學讀香港樹仁大學新聞與傳播學系。2012年，佢做過亞洲電視新聞報導員。2014年3月，佢投考香港警隊，做過軍裝巡邏小隊、報案室、東區特別職務隊職務，2017年調任警察公共關係科影視聯絡組，3月25號開始接替甄淑賢做《警訊》主持，同時亦有份參與構思拍攝內容同資料搜集嘅幕後製作工作。


2020年4月5號，有自稱香港警察嘅網民喺微博批評梁皓妤嘅網上言行，包括佢讚好反警嘅「香港黑警」Facebook專頁，同埋上載支持平反六四嘅圖。消息話警隊管理層覺得佢嘅網上言行唔符合警隊價值觀，所以決定即時將梁皓妤調職，調到黃大仙警署。


《司法院釋字第七四八號解釋施行法》，簡稱《748施行法》，係一部嘅中華民國法律，立法目的係為達成婚姻自由嘅平等保護，令同性婚姻嘅關係獲法律承認，喺2019年5月17號由立法院三讀通過，並預定自同月24號起施行。


2017年5月24號，經祁家威同臺北市政府嘅聲請，司法院大法官作成《釋字第748號解釋》，認定民法未使相同性別二人，得為經營共同生活嘅目的，成立具有親密性同排他性嘅永久結合關係，有違憲法保障人民婚姻自由同平等權嘅意旨，並要求自解釋公布起2年內，完成相關法律嘅修正或制定，惟其納入法制嘅形式則屬立法形成自由，未予以強制規範。


2018年11月24號，中華民國全國性公民投票，其第10案、第12案通過，同性婚姻唔直接改民法，以其他形式落實司法院釋字第748號解釋嘅要求。11月29號司法院聲明公民投票案創制嘅立法原則，據此程序審議完成嘅法律，仍屬法律位階，唔得牴觸憲法，亦唔得牴觸具有相當於憲法位階效力嘅司法院解釋。


2019年2月21號，行政院行政院會通過《司法院釋字第七四八號解釋施行法》草案，立法委員賴士葆同沈智慧共同提案嘅《公投第12案施行法》草案，立法委員林岱樺提案嘅《司法院釋字第748號解釋暨公投第12案施行法》草案將喺立法院進行協商。


司法院釋字第七四八號解釋施行法遵照釋字748號解釋意旨，並依公民投票結果，以專法嘅形式，就相同性別二人所成立具有親密性同排他性嘅永久結合關係，規範此關係嘅成立要件、普通效力、財產上效力、解消方式、收養他方親生子女、繼承權利、扶養義務，同埋其他法規嘅權利義務關係，藉以保障當事人權益。


伊基圭原本係秘魯嘅一部分，但有好多智利人喺度住。1879至1883年嘅太平洋戰爭過後，個城市割咗畀智利。今日係智利兩個自由港嘅其一。位置喺好窄嘅海灘平台同圍住600米高嘅海灘坡，平均海拔52m，一直上升到海拔125m嘅地區。


伊基圭嘅氣候係熱帶沙漠氣候，全年少雨落，加上附近有條秘魯寒流影響，所以呢個城市嘅年平均降雨量得0.08mm到，即使係最多雨落嘅8月，得0.5mm嘅降雨量。曾經試過連續14年未落過雨嘅紀錄。喺每年4~9月，伊基圭凈係望到天上一片黑雲而唔落雨，凈低都冇乜雨落。


世界末日鐘，又叫末日時鐘、末日鐘係一個虛構嘅鐘，由芝加哥大學嘅《原子科學家公報》雜誌響1947年設立，標示出世界受核武器威脅嘅程度，個鐘沓正午夜12點象徵核戰爆發。雜誌社因應世界局勢將分針校近或者校遠子夜，以此提醒各界正視問題。


時鐘設立嘅時候正值冷戰，嗰陣距離子夜重有7分鐘，之後根據世界局勢同爆發核戰嘅可能性而變動，幅度由《原子科學家公報》雜誌委員會決定。但係時鐘有時未能夠及時反映實際情況，例如1962年古巴導彈危機嗰陣就快爆發核戰，當時嘅委員會冇校正時鐘。


2007年1月13號，該雜誌宣佈將會響2007年1月17日校正時鐘，以反映全球核威脅增加嘅情况。委員會將氣候轉變嘅因素一併考虑，因為佢哋相信氣候轉變會助長核能嘅應用。其中一個推測係氣候轉變導致食水短缺，從而引發戰爭，間接增加使用核武嘅機會。


《金枝慾孽》係香港電視廣播有限公司古裝劇集，由張可頤、佘詩曼、黎姿、鄧萃雯、林保怡、陳豪、梁琤、陳秀珠、陳霽平、黃德斌、韋家雄、陳鴻烈主演，監製戚其義。呢套劇喺2004年8月23號首播，一共30集。續集係《金枝慾孽貳》。


纓紅宴係出殯完成脫服之後，同有送先人上山嘅親友一齊食嘅一餐飯。好多時都會寫成同音嘅「英雄宴」，但係其實同「英雄」並冇任何關係。纓紅，其實係「簪花掛紅」嘅意思，因為纓係頭髮咁解。傳統上，解穢酒同纓紅宴係有分別嘅，解穢酒屬於白事嘅一部份，而纓紅宴係孝期完結之後，脫服之後先至食嘅，並唔屬於白事。


華人廟宇委員會簡稱廟委會，係香港政府民政事務局下面嘅諮詢同法定組織，根據香港法例第153章《華人廟宇條例》第7條成立嘅非牟利組織，目標係改善香港嘅華人廟宇嘅經營管理，用現代化公司嘅方式管理。華人廟宇委員會嘅會址喺灣仔皇后大道東213號胡忠大廈34樓。


子門真人，本名藤川正治，係日本動畫歌手，東京都目黒出世，日本玉川大學文學部畢業。另外，佢喺銷售唱片時就用咗佢嘅名義為藤浩一、谷あきら、大安蓮、布川富美雄、司馬拳、希砂未龍、Peter Simon同埋Satanta。


子門真人喺1966年出道，到咗1971年，佢唱緊「Let's Go!! Rider Kick」以及「幪面超人之歌」嘅時候就用佢嘅名義做「藤浩一」。後嚟，「Let's Go!! Rider Kick」同「幪面超人之歌」成為幪面超人嘅主要歌曲之一。


而喺1976年所唱嘅歌曲「游吧！鯛魚燒君」因為由於每曲五萬日圓嘅打工就成為世界大戰之後收聽次數最多嘅歌曲之一。到咗1998年，佢就用咗藝名為「希砂未龍」而唱出戰隊系列「星獸戰隊」嘅兩首日文歌同兩首英文歌，而兩首嚟自「星獸戰隊」嘅英文歌就係「The Galactic Warriors Gingaman」同「Naked Mind」。


喺數學入邊，鏈複形係一種代數結構，由一列嘅阿貝爾羣構成，而且連續兩個羣之間都有一個同態，一個同態嘅映像喺下一個同態嘅核入邊。畀一條鏈複形，可以計佢嘅同調，同調係用嚟度佢啲映像同下一個核之間差幾多。如果同調係零，即係每一個映像都啱啱好等於下一個同態嘅核，呢種鏈複形就叫正合序列。


An或者An入邊個標號n一般叫做度或者維度。鏈複形同上鏈複形嘅分別在於，鏈複形入邊微分係會降低個維度，而上鏈複形入邊係會增加維度。所有可以喺鏈複形上邊定義嘅嘢都可以定義落去上鏈複形度，唯一係要調整返呢個增加/降低維度，同埋會加一個「上」字。


呢間酒樓喺1980年9月5號正式開始試業，嗰年10月1號正式開始經營。喺酒家開咗業到2005年嗰陣整咗好多攞咗美食獎嘅名菜同靚湯俾好多廣州市民鍾意咗。雖然話喺2005年8月1號因為酒樓話改造而閂咗檔，但係隨住廣州大廈接手呢間酒樓嘅經營權之後，間酒樓正式喺2007年2月8號重新開業。


張晉雅2016年以模特兒身份報名參加ViuTV選美節目《美選D.n.A》，但最後入圍唔到廿強，到2021年佢再參加ViuTV另一真人騷《最後一屆口罩小姐選舉》，終於成功入圍，代號「178」，之後更成功晉身總決賽八強。


SonicStage係一套音樂應用管理軟件，前身係1999年嘅OpenMG Jukebox。2000年出自索尼個人電腦VAIO。主要係支持索尼開發嘅ATRAC音頻格式，包括Network Walkman同埋Net MD相關產品。


Wolfram 係由 Wolfram Research 開發嘅通用多範式程式語言。佢強調符號計算、函數式程式同埋基於規則嘅編程，用到任意結構同埋數據。佢係數學符號計算程式 Mathematica 嘅程式語言。


鐵板餐係香港一種特色嘢食，同日本嘅鐵板燒相似，主要唔同嘅地方係煎熟之後先放上加熱咗嘅鐵板上面，令食物喺入口前仍能大致保持熱度。鐵板餐源於港式西餐廳同茶餐廳，而家嘅港式快餐店亦普遍供應。而喺台灣某啲供應粵菜或港式飲茶餐廳都會供應，並將佢雅化。


曹凱喬，筆名米曹，係香港寫作人，2013年憑參演網上短片《一生只想尋找一個肯挨麥記的女人》而出名，有「麥記女神」嘅稱號。佢響倫敦藝術大學畢業，嗜好係畫畫。佢曾經係學民思潮義工，政治立場屬香港本土派。佢曾經同親共香港導演王晶響網上就香港保衛戰英軍嘅角色隔空辯論。


黑木奈奈係日本NHK電視台嘅主播，日本九州地方鹿兒島縣人。2006年4月去咗日本MBS電視台做記者直到2007年2月辭職，2007年4月到日本TBS後，做過3個唔同節目主持，直到2010年3月退出TBS，到日本分力株式會社做演員。


黑木奈奈喺2014年7月27號去緊餐廳食嘢時，因急性胃潰瘍而送入醫院。經過手術之後，喺2014年8月18號返到NHK繼續做主持，但佢喺2014年9月29號宣佈自己有胃癌而做第二次手術。NHK鑒於黑木嘅身體情況而改去每個禮拜一嘅國際報道2015節目做主持。


美洲殖民係指歐洲人喺15世紀後期發現美洲之後嘅殖民行為。首先到美洲殖民嘅歐洲勢力係西班牙，之後有葡萄牙、荷蘭、英國、法國等勢力都陸續分一杯羹。隨住18世紀後期爆發美國獨立戰爭，美洲殖民狀態開始動搖，美洲各殖民地亦逐漸步向獨立。


《綠色奇蹟》係由美國小說家史提芬京所創作嘅一系列小說，原書分為六部，每月推出一本，結果當時六部作品都佔據咗《紐約時報》十大暢銷榜嘅位置，最後喺1996年出版結合成一本書推出。法蘭·達拉本特將呢本書改編成同名電影，由湯漢斯飾演角色保羅，並喺2000年奧斯卡金像獎獲得4項提名。


1932年，保羅係冷山監獄嘅看守員，佢負責死囚嘅處決事宜，佢需要將囚犯帶到電椅上，途中會經過一段鋪上綠色油漆嘅走廊，因此佢哋都戲稱呢條走廊為綠色末路。一日一位稱為約翰．柯菲嘅黑人，因為判謀殺兩位白人姊妹而判入冷山，當柯菲去到冷山嘅時候，憑姑丈為州長而得到獄吏一職嘅波希對佢加以侮辱，表現出柯菲嘅懦弱同溫馴。


保羅對於柯菲殺人感到懷疑，暗中了解事情嘅經過，有一日更見到柯菲以神奇嘅力量醫好自己嘅尿道炎同救返一隻就快死嘅老鼠，深信柯菲係無辜嘅，因此希望放柯菲出監，治療患咗腦癌嘅獄長夫人美琳達。柯菲醫好咗美琳達嘅腦癌，並將痛苦轉移到波希身上，利用波希嘅手，將冷山嘅另一名死囚，謀殺兩名白人孖生姊妹嘅真正兇手威廉射死。


三十八歲姓吳嘅男人響7月30號左右接手間舖，佢搬咗入去之後發現響舖頭閣樓廁所牆邊有一個由石屎整成、一米乘一米左右嘅磚牆，以為佢係去水位，但係就搵唔到去水位，7號晚黑重請埋隔離士多舖老世一起研究都冇結果。


8號朝早十點響佢細心追查之下，發現連廁所牆身都有血水滲出，重聞到惡臭，佢立即報警同通知業主。業主同治安警先後到場了解，業主話以前從未見過呢幅石屎牆，治安警叫消防到場鑿開。發現石屎牆有三層大約一呎厚，鑿開之後發現入面有五個黑色垃圾袋，分別裝咗唔同部位嘅殘肢。


司警檢查之後，話相信五袋殘肢係屬於一具被肢解嘅男性屍體，從屍體腐爛程度，估計死者被埋超過半年。由於屍體支離破碎同嚴重腐爛，重冇咗嗰頭同右手手掌，暫時未能確定身份，不過就懷疑死者係一個響賭場四圍行嘅江湖叔父，正透過DNA技術查核死者身份，追緝電單車行上手租客。


有街坊話間電單車行開咗半年，由附近一間電單車行一個叫阿木嘅男人搬來做電單車維修，半個月前阿木突然將維修設備同零件變賣失蹤，吳某響十日前左右先頂手來做，其中一個師傅仔過檔跟吳繼續做嘢，所以間舖一直開門做生意。


」，由佢屋企人報警求助，案件之後交畀博彩罪案調查廳同反黑組跟進，由於冇發現阿明屍體，案件一直停咗響到。直到8號電單車舖發現殘肢之後，調查人員就即刻懷疑死者係阿明，正係透過佢屋企人DNA同殘肢進行核對身份，但係暫時未有結果。


天空之橋係一條捷運專用橋，私家車要過河要行附近嘅帕圖洛橋。天空之橋上面有三條軌道，兩條畀博覽線每日行車用，中間嗰條就用來運載維修器材或者調度列車。條橋有兩座高123米嘅橋塔，軌道離菲莎河河面超過45米高。


雖然當時政府唔容許人信奉基督教，但係有啲知識分子們，會私下聚集慶祝聖誕節。到咗明治時代後半，慶祝聖誕節嘅習俗就開始蔓延起來。去到日俄戰爭嘅勝利戰勝，日本社會風氣一變，唔係基督徒的日本普通民眾，亦開始慶祝聖誕節。


喺基督教國家，聖誕節係食火雞，但來到日本就變咗食炸雞。喺日文入面「聖誕節」同「炸雞」，好容易令人聯想到日文嘅KFC。另外，一啲喺日本嘅美國人，聖誕節搵唔到火雞，就會用肯德基嘅炸雞做替代品，呢種風氣越來越濃，肯德基喺日本就成為聖誕嘅主角。


G20 Free Hong Kong集會，係民間人權陣線响2019年6月26號搞嘅反對逃犯條例修訂草案公眾集會。主辦單位希望襯G20峰會前夕令各國關注香港嘅情況。集會响嗰晚8點响中環愛丁堡廣場搞，主辦單位無正式統計參加人數，估計有幾萬，而警方就話高峰期有2萬人。


新清水灣道起之前，啲車由九龍來往西貢半島同將軍澳等新界以東嘅未發展地區只可以由彩雲邨嘅清水灣道入，但因為嗰段清水灣道好斜，嗰陣嘅車，尤其係大車就行得好辛苦，政府有需要起新路，所以喺佐敦谷同彩雲邨之間起新清水灣道上山去順利邨，再用大橋接駁上飛鵝山去西貢半島。


富榮花園係喺香港九龍旺角西地段嘅居者有其屋，屬於私人參建居屋計劃嘅屋苑，由香港房屋委員會同其士集團合作起同推售，喺1998年11月落成，並由其士集團旗下嘅其士富居物業管理有限公司管理。屋苑賣嗰陣嘅呎價創出自居者有其屋計劃推出以來嘅最高紀錄。


富榮花園係香港房屋委員會喺1997年開始推出發售第19期甲同乙一共18座嘅居者有其屋屋苑。但係，第一期推出後，房委會推出租者置其屋同出售公屋折扣率等計劃，畀公屋居民買番所租住嘅單位，計劃變相鼓勵買家取消買賣合約同埋觸發買家「撻訂」嘅浪潮。


富榮花園喺西九龍填海區旺角西地段，而西九龍填海計劃係香港機場核心計劃之一，喺1990年代正式開始動工。而家旺角西富榮花園所在嘅位置喺填海之前係油麻地避風塘，填海之後嘅避風塘由渡船街西面搬到新填海區西面嘅海傍。


香港解款車馬路跌錢事件係香港一單解款車事故，喺2014年12月24號下晝1點40分，一架載住2.7億港紙嘅中銀香港銀紙嘅G4S解款車，行過香港島灣仔告士打道西行近史釗域道路口嗰陣，左邊側門忽然打開，跌咗3個錢箱出嚟，搞到成地都係500蚊紙，引嚟幾十位路過嘅市民執錢，總共執走咗1,523萬。


香港作家聯會，係一個由香港作家、文學研究人士同報刊編輯設立嘅親中派非牟利組織，1988年1月成立，當時叫做「香港作家聯誼會」。創會會員包括曾敏之、周蜜蜜、潘明珠、潘金英等人，另外其他主要人物有劉以鬯。


呢一孖術語「疏隔語言」同「擴充語言」可以追溯返德國語言社會學家掔茲·揭絡士1978年喺佢著作《自1800年以來新日耳曼嘅文化語言嘅發展》裏便嘅嘗試。當中，佢研究咗日耳曼語言嘅好多習語，並討論到啲習語邊一啲算作語言、邊一啲算作方言，同埋佢噉樣分嘅理由。


疏隔語言係一個變體，佢戥第個變體有咁唔同到直程冇辦法當成嗰第個變體嘅方言。呢個定義戥擴充程度部分噉無關，部分噉又衹針對擴充程度低嘅變體。一個變體戥第個變體之間嘅疏隔程度取決於佢哋喺詞彙、語音、構詞，句法學與及互通性程度方面嘅分別，而最後一個特徵係有問題嘅。


擴充語言抑或擴充方言應理解為係指一種變體，佢發展得完善到可以服務於有高要求交流嘅目的。喺語法，拼字法同詞彙方面嘅某種程度嘅標準化係語言擴充嘅一部分。擴充語言戥疏隔語言嘅分別係，佢哋由於戥相鄰變體嘅語言距離好細而唔一定得睇作係疏隔語言，但係由於喺高級文學、紀實散文、科學、行政等等啲領域上嘅應用，佢哋照舊有標準語言嘅位置，即係喺應用場合有得到相應「擴充」。


從呢個意義嚟講，德語抑或意大利語等語言梗係高度擴充咗嘅變體，而大多數德國方言缺乏拼寫標準同複雜嘅科學散文，因此佢哋冇咁擴充到。另一方面，琉球語雖然歷史上冇標準化同埋書面化，但唔同於日本本土，沖繩啲民營媒體定時播有沖繩話嘅短新聞節目，涉及話題唔單止係本土新聞、仲更加有日本政治抑或係國際問題，因此著認爲係轉變緊成爲獨立標準語嘅一步。


但係，擴充語言抑或方言主要用於各種語言變體，由於佢哋之間嘅密切親屬關係同較高嘅互通度，佢哋並唔係疏隔語言。從呢種意義嚟講，擴充語言嘅例係有意第緒語，加利西亞語抑或係馬其頓語。盧森堡語通常亦都著睇作擴充語言，即使法語同德語照舊佔據官方語言嘅主導位。


有啲作者出於政治抑或係語言學原因而拒絕認定某啲語言個地位為獨立語言，所以就用咗「擴充方言」抑或「文化方言」嘅概念。但係，呢度假定嘅、語言同方言之間嘅分別、語言學上係好難定到。除開呢層，「方言 ↔ 擴充方言 ↔ 語言」之間嘅界限都係流動嘅，而且會隨時間推移而變化。


只要語言擴充嘅過程仲起步緊，通常就好難確定佢係一種擴充變體定唔係。相反嘅過程亦都有可能發生，即個標準唔保持到，個語言就再次成為口語。呢個過程亦叫去標準化。例如，喺一啲新印度語言當中，伴隨印地語嘅擴充，佢哋又成為咗印地語嘅方言，即管佢哋曾經都係擴充過嘅語言。


噉樣「語言」就係一個高度擴充嘅疏隔變體，「文化方言」係一個高度擴充嘅變體、佢戥其他變體嘅疏隔又好細，而「方言」戥它嘅參考變體嘅疏隔相對較細且擴充度又較低。唔同於揭絡士嘅講法，佢剩係喺擴充程度受限嗰陣，先用返術語「疏隔語言」嚟指代。


第一層，兩個標準基於啲互相之間相同抑或係幾乎相同嘅方言嗰陣，佢認為佢哋係同一標準下嘅啲變體，噉樣嚟構成一種多中心語言。佢畀有嘅例包括英語，與及葡萄牙語。印地語同烏爾都語亦都有返共同嘅方言基礎。塞爾維亞話、克羅地亞話、波斯尼亞話同黑山話都係噉，都有相同嘅方言基礎 ，因此成爲個多中心克塞語嘅四個標準變體     。


第二層，根據揭絡士，嗰啲標準、基於啲唔同但互相之間又冇乜疏隔嘅方言嚟創建嘅，就唔會著當成係唔同嘅疏隔語言，之剩係構成得有返少少分別嘅擴充語言，就好似丹麥話、瑞典話同埋挪威話噉樣。喺論及啲好大空間範圍內嘅地方口語變體組成一個方言連續體嘅情況下， 「擴充」呢個概念尤其重要。


呢種情況下，一種語言到邊度爲止、另一種語言由邊度開始噉嘅問題通常都係關乎「擴充」多啲而唔係「疏隔」。喺某啲情況下，出於國族建構噉嘅目的，一種擴充語言先至會由方言整出嚟。呢層適用於盧森堡語之於德語嘅變體，佢亦都通行於摩扎河河谷德國部分同埋隔籬嘅法國摩澤爾）。


克羅地亞語言學家澤鈳·慕也捷引入咗術語㔶頂話嚟描述一種方言，佢充任住其他方言嘅標準語言。 呢啲方言通常係位於方言連續體當中，但可能有咁唔同到令到一種所有方言之間嘅互通、特別係嗰啲地理距離遠嘅方言之間嘅互通係冇可能達成嘅。


佳·施巴斯坦，係位澳洲歌手、詞曲作者同埋製作人。施巴斯坦係2003年第一屆《澳洲偶像》嘅冠軍，之後做過澳洲版《X音素》評審同埋《澳洲好聲音》導師。2015年，施巴斯坦代表澳洲參加咗2015年嘅歐洲歌唱大賽，最後拎咗第5名。


中華民國第十屆立法委員南投縣第二選舉區缺額補選，係中華民國南投縣第二選舉區原任第10屆立法委員許淑華因為喺第19屆南投縣縣長選舉當選，要依法辭去立法委員後所進行嘅選舉。選舉將會喺2023年3月4號舉行。


《模擬市民》，又有譯做《模擬人生》，係由美國著名遊戲發行商藝電公司喺 2000 年 2 月 4 號發行嘅一隻人生模擬遊戲，由嗰間公司旗下嘅 Maxis 小組喺著名遊戲設計師威爾·萊特領導下開發。開發隻遊戲嘅原意係想佢做《模擬城市系列》嘅一個延伸。


《模擬市民》取得咗巨大嘅成功－隻遊戲廣受評論家讚賞，一出就成為 2000 年全美國最好賣嘅電子遊戲，後嚟仲贏咗多份獎項，成為咗廿一世紀初最出名嘅電子遊戲之一。因為《模擬市民》咁受歡迎，藝電公司仲同佢整咗多部續作，例如 2004 年出嘅《模擬市民 2》噉。


《模擬市民》係《模擬城市》嘅延續，玩家可以操控模擬人物進行日常生活、社區交流以及建造房屋。喺一個模擬嘅世界裏面，仿造真實嘅情境，控制生理同埋精神嘅需求。人物唔會衰老，除咗意外，人物唔會自然地死亡。同時，人物並唔會成長，除咗使用魔法世界內嘅魔法外，細路永遠唔會成長。


WannaCry，又嗌比特幣勒索病毒、比特幣病毒、NSA間諜病毒、勒索軟件病毒、NSA惡意軟件，係隻針對舊版微軟視窗嘅勒索軟件病毒，識得用系統漏洞去主動散播。呢隻軟件喺2017年5月12號開始發起大規模攻擊，有150國超過23萬部電腦受影響。


除咗之外,WannaCry俾認為利用美國國家安全局嘅「永恆之藍」工具以攻擊執行微軟視窗作業系統嘅電腦。 「永恆之藍」傳播嘅病毒以ONION同WNCRY兩個家族為主。「永恆之藍」利用某啲版本嘅微軟伺服器記憶體區塊協定中嘅數個漏洞，而當中，最緊要漏洞系俾遠端電腦執行代碼。


2017年4月21號開始，安全研究者檢測到數以萬計被安裝DoublePulsar後門嘅電腦，呢個後門係另一款從NSA外泄嘅黑客工具。截至4月25號，感染呢個後門嘅電腦估計有幾十萬部，數字每重呈指數增長。


2017年5月12號，WannaCry喺國際互聯網開始廣泛傳播，感染咗全球好多行微軟視窗系統嘅裝置。病毒進入目標主機之後，就會對主機硬碟同儲存裝置中多個格式嘅檔案進行加密，然後再利用網絡檔案共用系統嘅漏洞，隨機傳播到其他聯網嘅主機，而處於同一區域網絡嘅相鄰主機都會被感染。


冇及時下載呢個修補程式嘅微軟視窗主機好可能被感染，而到目前為止，冇證據顯示攻擊者係有目標噉進行攻擊。重行緊已被微軟淘汰嘅微軟視窗 XP嘅主機就非常危險，因為微軟早就唔再為微軟視窗 XP提供安全更新同支援。


但由於呢單嘢嘅嚴重性，微軟亦已為部分已被淘汰嘅系統發佈漏洞修復修補程式，微軟視窗 XP、Windows Server 2003同微軟視窗 8用戶都可以喺微軟網站下載修復修補程式。但一啲騰訊電腦管家用戶因修補程式被遮蔽而未能接受到安全更新，事後據官方回應，部分第三方修改系統安裝修補程式後可能搞到出藍畫面、系統異常，因此有啲用戶修補程式被遮蔽。


2017年5月第一次大規模傳播嗰時候，署名為MalwareTech嘅英國安全研究員喺當時嘅病毒中發現咗個未註冊嘅域名，主因係病毒內建有傳播掣，會同嗰個網域名發出DNS請求，用嚟測試病毒唔係處於防毒軟件嘅虛擬運作環境中，由於個域名冇設置DNS，所以正常情況係唔會有回應，若果有回應就說明處於虛擬環境下，病毒會停止傳播以防俾防毒軟件清除。


然而要注意嘅係，喺部分網絡環境下，例如區域網絡、企業網絡，或者係要透過代理伺服器先可以存取互聯網嘅網絡，呢個域名仍可能唔能夠正常連線。另外，依家有報導話呢隻病毒出現咗新嘅變種，一啲變種喺加密同勒索嗰時都唔係檢查呢個域名。


病毒會「讀取原始檔並建立加密檔案，直接將原始檔作刪除操作」。2017年5月19號，安全研究人員Adrien Guinet發現病毒用嚟加密嘅微軟視窗 API存在嘅缺陷，喺非最新版作業系統中，所用私鑰會暫時留喺記憶體而唔會被即刻清除。


佢開發咗個名為wannakey嘅工具，話佢可以幫感染病毒並執行微軟視窗 XP嘅電腦搵返檔案，但前提係部電腦喺感染病毒後冇重新開過機，而且私鑰所在記憶體重未被覆蓋。後來有開發者基於呢個原理開發咗「wanakiwi」軟件，令恢復過程更加自動化，並確認呢個方法適用於行微軟視窗 XP至微軟視窗 7時期間嘅多款微軟視窗作業系統。


2017年5月29號，據CNET引述美國安全公司Flashpoint發表嘅報告話，根據對病毒附帶嘅28種語言撰寫嘅勒索信文法分析研究，病毒製造者有可能係以中文為母語，佢中文版勒索信嘅文法地道，而英文版就有啲文法錯誤，其它語言版本就更似係用Google翻譯去機械翻譯得嚟。


喺較早前嘅5月16號，Google、卡巴斯基、閃點等多間安全公司嘅安全研究員曾發文認為，病毒嘅幕後黑手可能係源自北韓嘅「拉撒路組」黑客組織，據傳組織人員係住喺中國。但係奇虎360同安天嘅安全工程師認為閃點網絡情報公司僅以語言判斷係好唔專業嘅臆測行為，有博眼球之嫌。


2017年6月17號，據《華盛頓郵報》報道，NSA嘅內部報告認為呢個惡意軟件嚟自北韓情報機關贊助嘅黑客團體，重對呢份報告有「中等信心」。英國國家網絡安全中心亦發表報告將呢單嘢嘅矛頭指向北韓啲黑客團隊。


響民進黨嘅蔡英文總統上台一周年嘅時候，國民黨進行黨主席選舉，而今屆國民黨黨主席選舉被視為歷來競爭最激烈嘅一次，一共有六個人角逐，大約四十六萬名黨員可以到全台灣五百幾個票站投票。如果冇候選人攞到過半數選票，最高票數嘅兩個候選人將會進入下個月4號嘅次輪投票。


呢條馬路以前係叫「九佛公路」，佢亦係其中一條往返105國道到324國道嘅公路。以前凈得雙向2車道，到咗2005年，廣州市政府將九佛同鎮龍合併成「九龍鎮」，成條馬路用咗4年時間陸續整闊，重改埋名做「九龍大道」一直嗌到依家。


寧波軌道交通即係指中華人民共和國浙江寧波嘅地下鐵系統，佢係由寧波市軌道交通集團有限公司嚟起同負責營運。到2015年10月為止，寧波軌道交通已經開咗兩條綫，全長20.9公里，一共有20座車站。而家重有2條綫喺度起緊，重有3條綫喺度規劃緊。


《天地雄心》係1997年由陳嘉上執導嘅香港科幻懸疑戲劇片，由劉德華、李嘉欣同黃秋生主演。呢部戲係受美國科幻電視劇《X檔案》嘅影響，拍攝咗一個有關末世神秘主義題材嘅科幻片。香港票房2373萬港幣，排喺當年華語片第五位。


顯耀邨，香港公共屋邨之一，喺新界大圍徑口，顯和里三號，英文叫Hin Yiu Estate。行政上歸沙田區，香港房屋委員會劃入新界東。二〇〇五年入伙。屋宇設計為新和諧一型，得一座顯耀樓。總共有八百伙。以平方米計算，大細由十七米八一到三十九米七四。


風水林，林一種，亦即村周圍跟風水而留林植林，改善四周地理形勢，趨吉避凶，以祈村人繁盛。按原意，本盛行於嶺南各村風水。然而類似形態之林，亦推而廣之，通稱風水林。推古而言，可追到帝王之墓植林。村有之外，又或廟宇佛寺植林。


當今或視風水為迷信，然而風水本當有其經驗根據，立村如何人畜平安。如涌流水甚急，直衝村舍，植風水林緩和水勢，亦即擋煞。又或風勢甚急，夏有打風，冬有寒風，風水林環抱，緩和風勢，以保村人。另外亦有保護水土、防止山泥傾瀉之用。


文卓森喺香港城市大學讀書，未畢業就已經喺DBC數碼電台做過節目主持。DBC數碼電台2016年停播後，佢做過PR同Marketing工作，之後加入咗ViuTV做撰稿員，做監製黃慧君嘅下屬，參與過《歌度有…系列》同《胖伴》嘅節目製作。


2018年，文卓森有份參與《Good Night Show 全民造星》嘅製作，因為佢係負責寫旁白稿，加上節目製作比較趕，就安排佢做埋旁白，結果佢嘅旁白風格大受觀眾歡迎，之後《全民造星》系列嘅旁白就由佢繼續去做。


朱易係美國出世嘅華裔花式溜冰運動員，2018年歸化中華人民共和國。佢喺2022年冬季奧林匹克運動會代表中華人民共和國出戰花式溜冰團體賽表現失準，被中國大陸網民狂鬧。根據美國官方紀錄，朱易未有放棄美國籍。


高雷門主教係宗座外方傳教會會士，亦係香港頭一任宗座代牧。佢喺意大利米蘭出世，1858年嚟香港傳教，1874年出任香港頭一任宗座代牧。喺1863年嗰陣，開咗間工藝學院，叫「養正院」。最後喺香港死，享年67歲。


陳光誠係中國維權運動人士，山東臨沂人，入選過美國《時代》2006年時代百大人物。陳光誠細細個有病搞到雙眼失明，冇經過法律專業培訓，而靠住自學法律，幫助村民、殘疾人士維護權益，因此俾媒體叫做「赤腳律師」。


2006年至2008年入獄，之後同老婆、囡囡一齊軟禁屋企，2012年4月下旬獲救出，逃離監視，走入去北京美國駐華大使館。5月2號美國駐華大使駱家輝陪佢離開大使館，去到北京市朝陽醫院。之係出國去到美國。


佢喺1755年1月11號生於漢城府嘅世子宮，係思悼世子李愃嘅庶二仔，阿媽係肅嬪林氏，1762年佢老豆畀英祖李昑判死。老豆死後佢趕咗出宮，因而變窮。於是搵洪鳳漢借錢。洪鳳漢幫佢同佢阿哥李裀還債，1771年2月佢哋阿爺李昑聽聞到佢哋兄弟借錢啲事。


他爲無子女，1819年純祖李玜命綾昌君李佺養仔麟坪大君李㴭之七世孫李秉源之次男李采重的死後入養，封南延君。高宗李載晃嘅祖父。他嘅初葬地濟州道，1776年移葬京畿道楊州郡金村面二牌里巽坐生母肅嬪林氏墓近處安葬，2001年火葬後移葬及南楊州市和道邑倉峴里納骨墓安葬。


張曦雯，本名張詠欣，係香港女藝人，2012年國際中華小姐冠軍。佢10歲同屋企人移民到美國芝加哥。2011年參選《芝加哥華商會親善小姐》攞到冠軍，之後代表芝加哥參選《2012年國際中華小姐》攞到冠軍。之後加入無綫電視，初期主要做節目主持，而家主要拍電視劇。


描述一隻有黑灰斑紋嘅BB貓女同媽媽失散咗又唔識得返屋企，喺筋疲力盡行唔郁之際遇到一個跌親嘅細路仔洋平，自此由個洋平一家暫時照顧。因為個洋平屋企唔准養寵物，一家人要花盡心機唔畀鄰居發現隻BB貓，只係偏偏搵唔到新主人又同隻BB貓日久生情，越來越多得意同搞笑嘅生活回憶。


1924年11月14號喺寧波出世。中學時期喺上海參加中共地下黨組織，參與反汪精衛政權嘅抗議，被開除學籍。二戰後入讀上海聖約翰大學英國文學系，1950加入新華社外文部，1957年喺反右運動入面被劃成右派，轉任基礎英文教師，期間譯成咗《第三帝國的興亡》。


喺文化大革命期間又被長期關押、審訊同逼供。及後喺下放勞改期間受傷，斷咗一隻手臂，然後獲准返到北京。喺1979年譯成佐治奧威爾名著《一九八四》，大受歡迎，此後亦翻譯咗多部作品。1999年1月16號因病喺北京去世。


長興顧渚山有過中國第一間貢茶院，係茶聖陸羽舉行茶事嘅重要場所，並且喺度寫咗世上第一部茶學經典《茶經》。「文房四寶」之首嘅「湖筆」喺湖州善璉出產，當地人尊秦代將軍蒙恬做「筆祖」。湖州出過好多人才，係人文薈萃之地，有話「中國書畫史，半部在湖州」，出咗唐代詩人孟郊，元代書畫家趙孟頫，明代小說家凌濛初，現代書畫家吳昌碩，一啲歷史名流比如王羲之、顏真卿、陸羽、蘇軾都來過呢度。


鄧文瀚於香港都會大學畢業，主修語言同翻譯。鄧文瀚2018年初加入now新聞台任職主播，到2019年中轉職無綫新聞任職無綫新聞台主播。鄧文瀚於2020年中轉任港聞組記者，並在2021年中開始兼任翡翠台晚間新聞同新聞提要主播。


喺東亞如中國一般叫開做四大文明古國，特指舊大陸嘅兩河流域、古埃及、古印度同古中國呢四個文明搖籃。近世研究認為新大陸嘅中間美洲同古安第斯都算係文明搖籃。唔同史學家亦有佢所添加，或者兩河流域再分拆，例如拆出古近東。


舊底文明搖籃，同大河文明之說相配。大河生出農業，要人管理灌溉，糧食多亦有餘裕生出商業，開城建市，變得有組織架構。故此底格里斯河、幼發拉底河、尼羅河、印度河、恆河、黃河、長江出現文明。然而好似中間美洲同古安第斯，就唔涉及大河。


兩河文明係人類歷史上最古老嘅文明之一。古希臘人把兩河流域叫做「美索不達米亞」，意思係「河同河之間嘅地方」。美索不達米亞又分兩個部分，南邊叫巴比倫尼亞，北邊叫亞述。就今日嚟講，兩河流域相當於今日嘅伊拉克一帶。


兩河文明時代最早嘅居民係蘇美爾人，佢哋響公元前4000年以前就來到呢度，兩河流域嘅最初文明就係佢哋建立嘅。後來嘅阿卡德人、巴比倫人、亞述人以及迦勒底人，繼承同發展咗蘇美爾人嘅成就，令兩河文明成為人類文明史上重要嘅一頁。


公元前47年，凱撒大帝進攻埃及嗰陣，戰火波及亞歷山大城圖書館。幾十萬冊用古埃及文字寫嘅經卷一把火燒晒，其中包括當時最完整嘅埃及史。呢部史書係亞歷山大大帝死咗之後，喺埃及自立為王嘅希臘將軍托勒密一世要求埃及嘅祭司兼學者馬內托所寫嘅。


早喺大概西元前2500年，即係而家嘅巴基斯坦，文明就已經開始產生，古城哈拉巴同穆罕耶達羅嘅遺跡留有好多呢個早期文明嘅烙印。居民有度量衡同文字，識挖渠同運河。堡壘下嘅城市，係喺嚴謹計劃下起成嘅，神廟、住宅、浴室、街道，幾何形嘅G局同衛生系統嘅設計排水溝、運河等。


《寶石寵物 Twinkle☆》，又名寶石寵物 Tinkle☆，係Sanrio同SEGA TOYS共同開發嘅角色，寶石寵物動畫版嘅第二作。喺2010年4月3號至2011年4月2日]號]嘅東京電視台播出。


香港播映嘅「寶石寵物II」係喺節目表嘅名，節目裏面係「寶石寵物 Tinkle☆」，後來改做「寶石寵物 Twinkle☆」，所以，「寶石寵物 Tinkle☆」等如「寶石寵物 Twinkle☆」，搜尋「寶石寵物 Tinkle☆」亦可以搵到有關「寶石寵物 Twinkle☆」嘅嘢。


由茱莉娜女王以魔法守護嘅國度。天上有一大一小嘅月亮，其中小月亮好似隱藏住秘密。在寶石樂園嘅上空存在著被叫做「寶石樂園之環」嘅行星環，喺地下望就好似一道白色嘅彩虹。寶石樂園將人類居住嘅世界叫做利亞利亞界，而喺利亞利亞界居住嘅人類就叫做利亞利亞。


2010年3月，懲教署職員訓練院根據外國顧問建議，透過再度研發壓點控制術，根據香港環境為部隊設計一套防暴戰術──近身自衞術，2至5名人一組小隊，用唔同裝備、武器，互相掩護下而靈活同埋有效率進入各種室內環境執行防暴任務。


bilibili，暱稱B站，係中華人民共和國一個彈幕影片分享網站，前身係影片分享網站Mikufans。呢個網站由網友「⑨bishi」喺2009年6月26號創建。Mikufans建站嘅初衷係提供一個穩定嘅彈幕影片分享網站畀用家。


《郎心如鐵》，香港亞洲電視1994年製作嘅電視劇，全劇共30集，由江　華、吳雪雯、萬綺雯、林祖輝、區淑貞領銜主演，並由林立三、楊　群、吳浣儀聯合主演，故事策劃擔當張小嫻，陳樹楷監製，被譽為亞視94壓軸激情巨作。


茅原嘅興趣係彈結他，重將自己嘅鋼弦木結他改咗個名叫做「Go君」，下面現埸 LIVE 提到嘅街頭演唱會就係佢喺觀眾面前用嗰個結他自彈自唱。喺「涼宮春日的憂鬱」第 12 集「Live Alive」入面，自己配音嘅角色長門有希就有彈結他嘅畫面，呢一種描繪自己嘅方式令佢好感觸。


大索姆山海拔2026米，係嗰區域內其中一座最高嘅山峰，可以欣賞到周圍大片嘅風景。佢有幾條登頂步道，每條步道長度同難度都唔同，穿越密麻麻嘅森林、岩石同高山草甸，為行山人士提供各種唔同嘅風景。沿途可以觀察到多種植物同動物物種，包括獨特於嗰區嘅罕見鳥類同蝴蝶。


中央軍委聯合參謀部情報局係中共唯一一個負責軍事情報嘅部門，總部響北京市東城區黃寺大街1號，直屬上級機關係中央軍事委員會聯合參謀部，同等級嘅部門有中華人民共和國國家安全部。而對外就會用中華人民共和國國防部維和事務辦公室爾個假名。


曉港站嘅收費區喺站廳嘅南邊，而北邊係人行通道。車站商舖都喺嗮南邊收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要，可以向車站嘅工作人員查咗車飛之後嚟協助用。


另外，呢條綫嘅西邊都有條聯絡線同舊嘅2號綫江南西站南邊嘅北行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。


喺1988年嘅「十字綫網」規劃入面就出咗嗰時嘅「美術學院站」，佢就係而家2號綫嘅一個站，而車站位就同而家差唔多。後嚟喺1997年嘅《廣州市城市快速軌道交通線網規劃研究》入面話2號綫會一分為二，而呢個站係話嗰時5號綫嘅一個站。


喺2010年9月25號舊2號綫一分為二之後，之前成日喺呢個站度轉巴士去海珠區南邊嘅乘客，而家可以坐拆解咗之後嘅2號綫去都得，甚至有乘客一窩蜂噉去嗮昌崗站度坐車都有，結果D出入口嘅客流即刻一落千丈，少咗好多。


呢個站附近冇幾遠就係廣州市美術學院，而且附近重係一片住宅區，冇乜大購物區同埋旅遊區。喺2010年9月22號之前，住喺海珠區西南邊嘅大多數住宅區啲人都係先坐巴士嚟呢個站度轉地鐵2號綫，所以呢個站都幾火爆下，而且重人山人海添。


2023年6月2號下晝5點10分，喺香港鑽石山荷里活廣場嘅閉路電視片段記錄到有一個光頭男子，着住白色背心，斜孭袋，喺商場3樓一間精品店外行。突然之間，佢拎刀向一個短髮女子背後攻擊。短髮女子跌倒之後，攻擊者繼續朝佢心臟位置拮刀，短髮女子嘅朋友係一個長髮女子，拉住短髮女子並試圖保護佢。


警方到場之前，有好多市民即刻進行急救同阻止兇徒，仲有個附近粵式酒樓聯盛宴嘅廚師「輝哥」用凳擊中兇徒頭部，成功制止攻擊。警方話收到好多市民報案，警員喺收到報案後4分鐘內就到場，最終兇徒稍微抵抗咗一下就被警方制伏。


案件發生後，林作立即喺社交平台發文「抽水」，講自己買嘅波鞋同兇手嘅一樣。文章一出，即刻畀好多網民批評，有啲網民話佢「冇人性」。不過之後喺一份聲明度，佢表示絕對唔會為呢單事件道歉，最後自己刪咗呢篇post。


喺針對兇手動機以及佢同受害人嘅資料方面，《文匯報》、《大公報》、《東方日報》、《點新聞》以及無綫電視《東張西望》都先後發放受害人同兇手有關嘅假新聞，話事件涉及情殺，但警察之後公開回應話無證據顯示兇手同受害人相識。


呢啲發放假新聞嘅行為受到一啲批評。其中時事評論員黃世澤就話，呢啲中聯辦宣傳部門為掩飾政府責任乜都講得出，亂作新聞中共先係專家 。時事評論員馮睎乾就話，當初因為《文匯報》、《東方日報》、《東張西望》同埋《點新聞》嘅報道，結果大家討論嘅都係「情殺」故事，任何報道嘅結果就係向死者家屬嘅傷口撒鹽，呢啲媒體作為罪魁禍首，喺警察澄清之後亦無道歉，只係偷偷刪改網上報道，換個標題，當乜事都無發生，做法係侮辱死者同埋對家屬做成二次傷害。


Voyager係一隊黎自澳洲西澳珀斯嘅前衛金屬樂團，成立係1999年。佢哋已經推出咗七張專輯。佢哋嘅第七張錄音室專輯《太陽嘅色彩》喺2019年11月1日喺法國嘅金屬唱片公司Season of Mist全球發行。


鹿島鹿角係日本足協屬下嘅一間足球會，1947年成立，位置喺日本關東地方茨城嘅鹿嶋、神栖、潮來、行方、及鉾田，但主場喺茨城縣立鹿嶋足球場。曾經喺2000年試過一年內攞齊日本足協屬下嘅3個國內獎杯，2016年試過以東道主身份第一次殺入世俱盃，重成為亞洲第一隻球會殺入世俱盃決賽。


球會喺1947年成立，初期嗌過金屬蹴球同好會個名，1956年改名做住友金屬工業蹴球團嚟開始參加日本足球聯賽。期間喺1973、1985年先後升級到乙級及甲級聯賽。1975年因為大阪嘅鹿島製鐵所接手而搬咗去鹿嶋市。


1993年，由於日本足球聯賽搞職業化，球會做頭一屆J聯賽波隊爾攞咗第一循環聯賽冠軍，但冠軍附加賽輸咗畀川崎讀賣而攞咗亞軍。3年後終於攞咗球會史上第一個職業聯賽總冠軍。後嚟幾年因為同磐田喜悦猛咁鬥冠軍好多次，而俾日本足壇成日話呢兩個隊係強大對手。


2016年底以聯賽冠軍身份殺入咗世俱盃，成為球會第一次以東道主身份殺入世界頂級聯賽。喺2016年世俱盃先後淘汰咗奧克蘭城、馬美洛迪夕陽同埋國民體育會而殺入決賽，但決賽差啲連皇家馬德里都搞掂埋，最後攞咗亞軍。


佢亦係黃埔區唯一有精神康復專科嘅醫院。喺成立初期嗌過康寧醫院，屬三教九流嘅診所仔。2005年因蘿崗區成立而轉型成公辦機構，重改名做蘿崗區紅十字會醫院兼按二甲醫院嘅模式嚟搞。2014年因蘿崗區同黃埔區合併，醫院亦改名做黃埔區蘿崗紅十字會醫院。


，又嗌長髀泳褲、九分泳褲，係種喺游水、海灘活動或泳裝騷入面着嘅一種泳裝，屬唔著上身，凈遮嗮成條髀但唔扱腳板底嘅泳褲。雖然佢同內搭褲好相似，但凈限男仔着。大多數嘅長腳游水褲都係由高科技嘅氨綸材料整，原理係用嚟提高游水速度同降低水下阻力。


呢種泳褲最先喺2000年奧運嘅游水比賽出現。雖然2010年國際泳協出臺一系列政策嚟打擊「大規模打破世界紀錄」同埋「冠軍幾乎包攬」嘅唔公平比賽現象，重喺2012年5月開始收緊咗長髀游水褲喺大賽嘅使用限制，但佢嘅產品重喺市面上有得賣，尤其喺網絡購物比較多。


將蝦殼同蝦頭以及紅蔥頭、薑等辛香料一齊放入熱油爆炒，之後再加入辣椒去腥，用布袋將炒過嘅蝦殼包埋一齊，同豬大骨、沙葛熬成湯頭。跟住用開水汆燙好黃麵、米粉、蕹菜後，同肉片、豆芽、水煮蛋一同放入碗裏面，加上湯頭，最後加入參巴辣椒醬，就係一碗傳統檳城蝦麵。


喺吉隆坡同南馬一帶，參巴辣椒醬會裝喺一旁嘅小盤子裏面，食用方式係用筷子蘸啲辣椒醬去麵度，再送入口，同檳城直接將辣椒醬拌入湯內嘅食法有啲唔同。福建麵除咗上述所提及嘅配料之外，仲可以附加燒肉、燒腸、魚丸、雞腳、粉腸等，麵類亦唔限於黃麵同米粉，可以選擇粿條、伊麵、「美極」即食麵、粗米粉等。


就目前所知，安條克一世係科馬基尼王國米特里達梯一世同勞廸絲七世唯一嘅兒子，因此佢同時擁有帕提亞同希臘血統。佢父親米特里達梯係前國王薩姆斯二世個仔。根據內姆魯特達格陵墓嘅銘文碎片，考古學家發現米特里達梯嘅祖先就係波斯國王大流士一世嘅子孫。


安條克嘅母親勞迪絲係來自塞琉西帝國嘅一個敘利亞嘅希臘裔公主。勞廸絲嘅父親係敍利亞希臘國王安條克八世，母親特里菲娜係希臘托勒密王朝公主及後來嘅敘利亞王后。安條克因此係第一個希臘敍利亞國王塞琉古一世同埃及第一位希臘法老王托勒密一世嘅後裔。


當龐培將軍喺前64年成功入侵敘利亞嗰陣，安條克同龐培講和，重同龐培結成聯盟。前51年當西塞羅做奇里乞亞總督時，安條克提供畀西塞羅有關帕提亞人動向的情報。喺凱撒同龐培打內戰嗰陣時，安條克提供軍隊畀龐培。


安條克最出名係佢喺內姆魯特達格嘅宗教聖殿。佢做國王嘅時候，為自己創立咗王室膜拜儀式作為佢死後嘅禮拜。佢受到激發同希臘式嘅瑣羅亞斯德教創立自己嘅膜拜儀式。佢留下大量希臘銘文，揭示咗好多佢宗教上嘅觀點同埋解釋佢點解咁做。


佢喺其中一篇銘文中講，佢將陵墓豎立喺又高又神聖嘅地方，因為佢要遠離凡人而且應該接近天上眾神，而且同天神平排。佢要佢條屍永遠世保存。佢崇拜嘅神融合咗希臘同波斯嘅神祗，有些神祗係人格化咗嘅太陽、月亮同行星。


佢嘅祭師們着住傳統嘅波斯袍，同埋用金冠裝飾肖像作為對祖先嘅崇拜。班祭師會喺祭壇上放置香、香草同祭品。當有卓越嘅人物逝世嗰陣，所有市民同駐守嘅軍人都會被邀参加表揚佢嘅宴會。喺筵席上唔可以悲傷，祭師立令要啲人盡情吃喝、享受。


根據所發現嘅銘文，安條克似乎係一個寬宏大量嘅人。喺王國另一城市Arsameia發現皇宮嘅遺跡，該皇宮叫做Eski Vale或者舊城堡。喺Arsameia，安條克遺留下大批記載住佢嘅治理大綱同如何優化該城市嘅希臘銘文。


瑞德西韋，又譯做倫地西韋、雷德西維，係由吉利德科學公司開發嘅新型實驗性廣譜抗病毒藥物，係用來針對伊波拉病毒，同時認為係可以有效抑制呼吸道上皮細胞度嘅SARS病毒同MERS病毒嘅複製。佢係一種核苷酸類似物前藥，可以抑制依賴RNA嘅RNA合成酶。


新資訊嘅業務因為只局限喺新巴，鬥唔過路訊通，加上新創建集團收購咗用路訊通嘅城巴，因此新創建亦冇打算再搞新資訊。自2006年1月9號至2007年12月30號，新資訊播放嘅節目幾乎都係由路訊通製作及提供，而根據路訊通2005年度全年業績報告內嘅「業務回顧」一欄中指出，新巴所裝設嘅流動媒體系統已經俾路訊通收購，所以除咗「新資訊」牌子被保留之外，成個系統實際上已經由路訊通全權營運，包括廣告銷售業務等。


Lsjbot係一隻維基百科機械人，專門用嚟大量開物種同地理文，由一位瑞典文維基百科維基友開發同操作，瑞典文維基百科近一半文章都係呢隻機械人開，另外宿霧文維基百科同娃威娃威文維基百科更有超過99%嘅文章都係呢隻機械人開，令呢兩隻細語種聯同瑞典文都打入十大最多文章嘅維基百科語言版本。


雖然從事家庭傭工嘅菲律賓人人數，往往遠超其他菲律賓人，但係喺香港嘅菲律賓人專業人士其實都相當多。有啲係建築師同土木工程師，喺香港嘅一啲較為突出嘅建築物和建築項目度做嘢。另外有一啲係信息技術嘅專業人士，亦有一啲係專業服務。


喺被僱用嘅菲律賓家庭傭工中，有很大一部分喺菲律賓都有其他專業，即使那啲有大學學位嘅人，亦都因為有更好嘅經濟機會而喺香港工作，而佢哋係喺1949年第一批嚟到香港嘅專業界菲律賓人。有唔少菲律賓人喺中環商業區做服務業，亦都有喺香港迪士尼樂園做演藝人員或者其他演員。


每逢星期日，通常會有一大班菲律賓嘅女工人喺中環各地聚集，例如中環滙豐總行大廈嘅地下大堂、環球大廈、遮打花園、皇后像廣場等嘅地方。香港嘅好多女工人通常每個禮拜都休息一日，佢哋會食自製嘅食物、唱歌、同埋買賣各種物品。


大多數香港嘅菲律賓人都係天主教徒，有一唔少數量嘅人喺新教教會和非教派教堂度聚集，亦都有少數係回教徒或者佛教徒。大部分嘅菲律賓人都會喺星期日上晝參加教會活動，而香港好多天主教教區亦會為菲律賓人提供以菲律賓話為主嘅活動。


菲律賓人被視為比較有音樂天份。喺20世紀初嘅上海，當時係世界各地樂手嘅聚集地之一，其中唔少都係嚟自菲律賓。隨著中國大陸戰亂，大量菲律賓嘅樂手由上海移居到香港，佢哋嘅演奏同埋編曲技藝甚高，喺呢兩個方面曾經係香港音樂界嘅主力，而香港著名嘅音樂人黃霑喺佢嘅博士論文度肯定咗菲律賓樂手對香港流行音樂發展嘅貢獻。


米馬爾·希南，本名科查·米馬爾·希南、或者阿爾基迪特·希南尼係奧斯曼帝國蘇丹蘇萊曼一世、塞利姆二世同穆拉德三世嘅首席建築師同工程師。佢喺五十年間負責監督同起奧斯曼帝國跑主要建築物。超過三百座建築物都係用佢個名命名，除咗一啲樸素莊嚴嘅建築，好似古蘭經學校。


佢最出名嘅作品係埃迪爾內嘅思利米耶清真寺，最出名嘅就係伊斯坦堡嘅蘇萊曼清真寺。佢領導一個龐大嘅政府部門，訓練出一啲出名嘅建築師，包括賽德夫哈爾·穆罕默德阿加，佢係蘇丹艾哈邁德清真寺嘅建築師。佢俾人睇做奧斯曼建築古典時期最偉大嘅建築師，成日同西方同一時代嘅建築師米開朗基羅做比較。


喺米馬爾·希南開展建築師生涯個陣，奧斯曼建築依然好務實。建築物純粹將之前嘅建築物複製，剩係跟住基本嘅設計起。依啲建築物就好似一啲碎件揍合一齊，無一個完整嘅概念。建築師要描繪一啲助手同工頭睇得明嘅圖則，避免一啲新奇嘅起野意念。


西南政務委員會，全稱國民政府西南政務委員會，係中華民國時兩粵元老將官等成立嘅一個行政機構，同埋同時期成立嘅國民黨中央執監委員會西南執行部，孖埋叫作西南兩機關。1931年由於蔣介石喺南京湯山扣押咗時任立法院院長胡漢民，5月份反蔣派喺廣州召開中央執監委員非常會議，商議另立政府，喺12月尾到1932年元旦相繼成立咗西南兩機關，形成咗兩廣半獨立嘅局面。


兩邊一路對峙嘅局面，維持咗大概4年倒，到咗1936年5月胡漢民喺廣州突然腦溢血過身後，蔣介石政府就即刻進逼兩粵半獨立政府，兩廣事變粵軍中海空軍幾個將官相繼倒去蔣介石度，到7月13號南京國民黨二中全會決議，撤咗西南兩機關同埋一、四集團軍嘅番號。


XPL 係一隻基於 PL/I 嘅程式語言，係一隻單程編譯器嘅程式語言，亦都係一種解析器生成器工具，可以幫其他語言實現類似嘅編譯器。XPL 喺 1967 年設計，係教授編譯器設計原則嘅一種方式，亦都係學生幫自己設計嘅語言構建編譯器嘅起點。


方便醫院喺清朝嘅光緒廿五年夏天嗰陣成立，嗰時係由商人陳惠普等人自己厝錢嚟起咗間「城西方便所」，兩年後改名叫「城西方便醫院」。民國卅七年改名叫「廣州方便醫院」，喺中華人民共和國成立後一年就俾中共接管咗。


喺2010年1月12號香港行政會議，建議行政長官根據《土地條例》第3條畀嘅權力，降低要向法庭申請成個地段拎去拍賣嘅要求到八成，之後就出咗《土地公告》嘅法律公告，呢個公告喺2010年3月17號得到香港立法會通過，2010年4月1號生效。


Jessica Alyssa Cerro，以藝名蒙泰涅活躍，係一位澳洲嘅歌手同埋Twitch實況主。佢嘅首張專輯《Glorious Heights》喺2016年8月5號發行，喺ARIA專輯榜最高排名第4位。


喺2016年ARIA音樂獎頒獎典禮上，佢以呢張專輯贏咗「突破性藝術家－新作品」獎項，同時入圍其他三個獎項。2016年4月，佢同Hilltop Hoods合作嘅歌曲《1955》入侵ARIA單曲榜排名第2位。


原本佢應該以佢嘅歌曲《Don't Break Me》代表澳洲參加2020年歐洲歌唱大賽，但因為武漢肺炎疫情而取消。佢後來喺2021年歐洲歌唱大賽以《Technicolour》一曲代表澳洲，不過未能晉級決賽，成為自2015年澳洲首次參賽以來首位未能晉級決賽嘅代表。


安達邨係香港嘅一條公共屋邨，喺九龍牛頭角安達臣道，2016年入伙。呢條邨係由房屋署總建築師所設計嘅，一共有11座高28至45層嘅樓，總共有9,356個單位，最多可以畀23,387人住。邨入面有兩條行人天橋分別駁住寶達邨同埋秀茂坪邨。


場仗主要喺西西里島同埋鄰近水域打。前256至前255年，羅馬試過進攻迦太基，打到迦太基曾經有意求和。持續嘅戰鬥令兩國都有重大嘅人命同埋資源損失，最後迦太基都係同羅馬講和，並向羅馬賠款同埋撤出西西里島。


1989年起，小S喺正式出道前就開始拍攝電視廣告。1994年，小S喺華岡藝校就學期間，同二姊大S組成「SOS」出道。1994年至1997年間共發行六張音樂專輯，有《佔領年輕》、《天天寄出的信》、《姐妹情深》、《我是女菩薩》、《顛覆歌》、《貝殼》，其中以歌曲《十分鐘的戀愛》為代表作。


小S高中畢業後，因為受合約影響而要將組合名改為「ASOS」而且事業範疇受限，此後兩姐妹開始踏足主持領域。1996年7月，大、小S以綜藝節目《我猜我猜我猜猜猜》開始踏入主持界，同主持人吳宗憲嘅合作紅極一時。


1998年3月14號，大小S接替何篤霖做八大綜合台娛樂新聞節目《娛樂百分百》主持。《娛樂百分百》係當時台灣電視圈新興嘅影劇新聞型態節目，節目收視群以年輕觀眾為主，為台灣長壽節目之一。2006年9月15號，節目為小S離開節目主持歡送餞別，嗰集主題係「小S歡送會」。


2004年，小S同作家蔡康永一齊主持中天綜合台綜藝談話節目《康熙來了》，因節目風格特殊，令小S喺兩岸三地更具知名度。2005年，小S以呢個節目榮獲第40屆電視金鐘獎「綜藝節目主持人獎」。《康熙來了》自2004年首播至2016年停播，邀請眾多演藝界嘅重要人物作為嘉賓，喺娛樂圈造成話題。


小S原本係經紀公司金星娛樂旗下藝人，同其他金星旗下藝人俗稱「偉忠幫」。2010年小S正式脫離經紀人王偉忠，以犬象娛樂自立門戶。2014年12月12日，小S重返音樂歌唱領域，以「elephant DEE」之名發行首張個人同名EP《elephant DEE》，集結五首創作單曲，除《心臟噴血》一曲由徐熙媛作詞外，小S一手包辦其他詞曲創作。


2016年起，小S自稱「『IPSS』國際巨星」。此外，佢進軍中國大陸，主持網絡綜藝節目《姐姐好餓》，並喺愛奇藝等網絡平台播出。2017年，小S再主持《姐姐好餓》第二季。2018年4月，小S同蔡康永一齊現身記者會，宣告再度合作，主持優酷嘅網上綜藝節目《坦白吧！


花花世界》，後節目改名為《真相吧！花花萬物》。原先小S喺中國大陸每錄製完成一小時節目嘅主持酬勞係約新台幣480萬元，而自2018年10月起，受到中國大陸官方「限酬令」嘅影響，降為360萬元。2020年，由於受到武漢肺炎疫情影響，小S少咗中國大陸嘅節目主持工作，佢嗰年個人演藝總收入以廣告為主，進帳約新台幣3000萬元。


財政保守主義係用來形容主張避免赤字開支嘅保守主義財政政策。財政保守主義者往往支持減少整體政府開支、赤字同國債，以達到最重要嘅平衡預算。財政保守主義者支持自由貿易、解除經濟同貿易管製、低稅同其它經濟自由主義嘅政策亦係保守主義十分常見嘅主張。


民主共同黨籍嘅湯瑪斯·傑佛遜支持一個較弱小嘅中央政府與比聯邦黨籍亞歷山大·漢密爾頓更為自由放任嘅手段。佢哋反對漢密爾頓計畫清償聯邦州因美國革命而欠下嘅債務，因為部分債務為金融家同投機客所持有以及多數債務為北方各州所有。


傑佛遜強烈反對任何國家債務，但喺１８０３年因路易西安嗰個購地案而軟化。民主共同黨籍嘅占士麥迪遜與占士門羅接連當選總統，但喺１８１２年戰爭嘅財政災害後，佢哋轉為支持多數聯邦黨立場，且決定國家應有中央銀行與來自關稅嘅穩定收入。


19世紀中期，新嘅財政保守主義政黨－共同黨成立。唔同於現代財政保守主義者，呢啲財政保守主義者同當時嘅共同黨主張係貿易保護主義同高關稅以保護國內嘅工商業，係舊保守主義支持者，部分類似於今日嘅美國改革黨。


20世紀前期，共同黨內嘅財政保守主義者與進步主義者之間存有分歧，呢個喺西奧多·羅斯福嘅進步主義政策後，威廉·霍華德·塔夫脫轉為保守主義嘅經濟政策後突顯，導致１９１２年老羅斯福脫離共同黨另組進步黨參選總統。


2023年5月，有線新聞嘅梁思齊同余茵娜決定離開有線新聞。而喺最後一個工作日，兩位女主播同陳凱筠、羅添盈同埋郭希琳喺有線新聞錄影廠跳舞，仲影咗段片留喺IG分享。片段出左街之後，網民反應不一，又引嚟一啲爭議，有線高層唔開心，所以涉事主播緊急刪除咗片段，有啲傳媒人亦批評女主播做法，但係亦有人聲援佢哋，反而質問有啲人點解對於未經諮詢或香港人同意嘅《港版國安法》落實之下，新聞自由崩壞呢啲更大嘅問題反而唔出聲。


2023年5月6號，有線新聞部嘅主播梁家正、余茵娜同梁思齊離開，佢哋一班主播暫時唔再保持平日嘅嚴肅形象，展現開心活潑嘅一面，甚至組成咗個「主播女團」，喺錄影廠新聞佈景面前一齊大跳韓團人氣女團BLACKPINK成員Jisoo 單唱《FLOWER》嘅「開花舞」。


3個人仲收到同事送嚟自製嘅花束、紀念卡同埋有佢哋樣貌嘅攬枕。大家都係錄影廠度搞派對，新聞部唔同主播包括梁家正、陳書君等都有參與，歡送呢3位主播。「開花舞」片段得到網民嘅瘋傳，當中唔少網民力讚佢哋跳得唔錯。


有分析認為，停電跡象可能同中國澳洲嘅貿易戰有關。中國主要火力發電為主，澳洲進口煤炭就約佔咗中國用煤總量1.9%。但2020年11月中嗰陣，北京為咗報復澳洲喺國際社會聲援香港、新疆同台灣，對澳洲採取各種入口措施，其中就包括咗發電用嘅煤炭。


喺2020年12月21日凌晨，廣州白雲、越秀、荔灣等多個地區東莞、深圳、中山、佛山、惠州、珠海等，爆發大規模停電，好多網民接連上網分享災情慘況，生活幾乎停擺，疑似去到下午兩點，仍有一啲網民話冇電用。有網民批評，無法接受呢種無預警嘅停電，無疑為生活造成極大麻煩。


2020年12月21號至25號，北京豐台區、西城區、東城區、昌平區等部分街道社區都相繼停電。陸媒「今日頭條」報導咗部分停電通知，但之後呢啲報導都被刪除。另外，北京市內唔同地區停電時間唔同，疑似為「輪流停電」嘅狀況。


何天嵐，係香港女模特兒及演員，2020年出道加入臻世娛樂，2023年加盟古天樂嘅天下一，成為旗下電影演員，由兩間公司共同管理。2022曾俾人提名入咗入圍美國網站 TC Candler 嘅「全球百大美女」選舉。


《明朝那些事兒》係網上連載嘅明朝歷史故仔，作者係當年明月，本身叫石悅，係中國一個公務員，2006年3月喺天涯社區第一次發表，從朱元璋建國講起，每月點擊率超過百萬人次。有集結成書籍刊行，台灣都有出正體版。


《明朝那些事兒》到2008年3月發表至萬曆朝嘅國本之爭，4月發表到李成梁經略遼東與努爾哈赤嘅堀起，7月寫魏忠賢嘅事。2008年底發表到崇禎初年，袁崇煥伏誅嘅事。2009年1月初發表盧象升、孫傳庭等人剿寇。


第九甫係中國廣東省廣州市嘅其中一個地名，呢個地方喺荔灣區入面，從文昌南路同埋第十甫路、十八甫北路嘅交界尐一直去到福龍里嗰邊，依家呢度係個步行街。而第九甫係分開做上九同埋下九兩部份，中間係用咗六脈渠嚟做分界。


《監警最前線》係香港獨立監察警方處理投訴委員會拍攝製作嘅電視劇，由陳國邦、蔣祖曼同張松枝領銜主演，雷深如、李明憲同李紫僖聯合演出，監製程家傑。劇入面嘅故仔改編自四單真實嘅警察投訴個案。節目喺2021年10月16號到11月6號連續四星期逢禮拜六晚上11點30分到12點，喺無綫電視翡翠台播放。


喺2000年代，香港面對逐漸惡化嘅失業情況，自殺同家庭暴力數量增加，社會悲觀情緒蔓延，因此喺2002年4月創立「教會關注失業行動」向教會同社會人士籌募經費，創造超逾一千個創業同就業嘅職位，並成立教會關注失業行動支援熱線，為失業人士提供情緒支援同擇業輔導。


到咗2005年初，香港嘅失業情況開始有改善，但係貧富懸殊嘅差距就愈嚟愈嚴重，為咗推動教會關注貧窮問題，2005年1月舉行一個關注香港社會問題同貧窮家庭嘅教牧同工研討會同記者招待會，呼籲教會作出「跨代脫貧」教會關懷行動，開放教會場地畀貧窮家庭嘅兒童，為兒童提供免費功課輔導、免費社交活動、夥伴同行計劃等，都得到社會各界嘅大力支持響應。


Euromaidan係烏克蘭親歐洲派響基輔展開嘅反政府示威，2013年11月21號至2014年2月23號進行，起因係烏克蘭總統亞努科維奇中止同歐盟簽署政治同自由貿易協議，強化同俄羅斯嘅關係。抗議群眾要求同歐盟簽署協議、亞努科維奇下台、提前舉行大選。


2015年尼泊爾地震發生喺2015年4月25號11時56分25秒，震央位於尼泊爾甘達基專區拉姆瓊縣東南偏東廿九千米，矩震級係7.8Mw，面波震級係8.1Ms，最大烈度係IX級。呢場地震係繼1934年比哈爾邦地震之後再發生嘅最強烈地震。


至少四千人喺呢次地震入面死咗，災區包括尼泊爾、印度北部、巴基斯坦、孟加拉同中國西藏近尼泊爾嘅地方。被聯合國教科文組織評為世界遺產嘅加德滿都谷地、加德滿都王宮廣場同埋有好多有幾個世紀歷史嘅建築都係呢次地震入面震爛晒。


我的影子在奔跑，粵語翻譯係「我嘅影喺度走緊」。呢部片係由方剛亮導演，張靜初、龍品旭、黎兆豐嚟主演嘅其中一部電影，係由江蘇眾道影業投資有限公司同埋廣東南方領航影視傳播公司聯合整嘅一部片。呢部片喺2013年6月，就響上海電影節開播，而到咗2014年2月，就喺中國大陸嘅間間電影院入面開播。


呢部片講嘅係話有一位中咗亞氏保加症嘅數學猛人同埋單身嘅阿媽之間，17年歲月重播嘅心靈畫卷。以比較特別嘅眼界嚟寫咗特殊人物嘅精神世界同埋感動人嘅母子親情同埋濃墨重彩咁寫咗單身阿媽嘅經歷。其中患有亞氏保加症嘅11個人，其中修直呢個人嘅第一個記到嘅係聽到田桂芳叫「修直」呢個名之後就笑咗。


後嚟田桂芳阻住好多發生嘅事。不過田桂芳係連數學都唔識隻嘅，而修直要求證祖沖之嘅圓周率，就用分割法，搞到田桂芳都唔識重落埋崗添。而修直知道螞蟻天生就係計數佬，有佢自己原創嘅認路方法，人係要靠記先至可以認路，但係田桂芳成日都可以搵到修直呢個人，簡直係個謎。


呢部片開拍係喺中國廣東省廣州市，其中攞景嘅地坊包括咗廣州嘅一啲醫院、社區、學校、幼稚園、差館同埋機場。喺2013年8月份，部分場景喺廣州市第三中學入面拍嘅。呢個搞到好多喺廣州市第三中學嘅高二學生都話撐。


一啲適合接受群育學校/院舍服務嘅學生，因為種種原因唔願意長期轉讀群育學校，又或者預期佢哋嘅問題可以喺接受服務之後嘅短期內得到改善，就可選擇入讀短期適應課程 。呢項服務一般為期三個月至一年，學生原先就讀嘅普通學校會保留佢哋嘅學籍，當呢啲學生喺群育學校/院舍完成短期適應課程而行為有改善嘅時候，就可以返去原校讀書。


伊朗新一屆議會舉行就職典禮，總統魯哈尼話，同國際社會達成嘅核協議，同伊朗創造商機，可以同國際市場出口商品，亦都可以攞到外國技術，改善經濟同生活環境，又話伊朗政府同新一屆議會應該從國家利益大局出發，攜手應對國內外挑戰。


和宜合道高爾夫球練習場，香港高爾夫球場之一，喺葵涌梨木樹，和宜合道二百九十八號，和宜合道運動場邊，英文叫Wo Yi Hop Road Golf Driving Range。行政上歸葵青區。有高爾夫球設施。


搬龍門呢句嘢源自英國，字面上解係指喺啲有龍門嘅運動入面場波打打吓改變個龍門嘅位置，會噉做嘅通常係技不如人輸緊嗰一方－喺呢個情況入面，因為輸緊而搬龍門嗰一方出緊矛招，等自己表面上好似冇輸到噉。而喺哲學上，「搬龍門」俾哲學家攞咗嚟指一種非形式謬論，指緊啲講緊謬論嘅人喺討論中途改變對對方嘅要求，等自己望落好似冇輸到噉。


喺呢場對話入面，B 君攞咗一啲證據出嚟，呢啲證據顯示 A 君原先嗰句主張係錯嘅－進化論真係有證據－但係 A 君唔係認衰或者嘗試回應 B 君啲證據，而係提出一個新要求－要求親眼睇到嗰啲生物，仲要講到好似 B 君處理唔到呢個新要求就等如原先嗰個主張係啱嘅噉。


大阪市廢除公投係日本大阪府大阪市喺2020年11月1號搞嘅公投，由全體市民決定大阪市係咪應該廢除。如果通過咗，大阪市就會喺2025年廢除，改劃成4個特別區，方便日後將大阪府升格成「大阪都」。呢次亦係自2015年大阪市升格公投之後，又一次對設立特別區嘅公投。


吳智杰頭一次演藝演出係網絡劇《奪命島》，之後參演奇妙電視電視連續劇《熱戀100天》、ViuTV單元劇《雙商》、ViuTV電視連續劇《婚內情》、奇妙電視真人騷綜藝節目《使乜驚大兩GEN》、亦開始參與電視、網上同埋平面廣告拍攝。


佢喺馬提尼克出世，1779年去咗法國同Alexandre de Beauharnais結婚，有一仔一女。Alexandre de Beauharnais喺1794年法國大革命嘅恐怖統治期間被送上斷頭台。


油街係北角一條馬路，由北角近港鐵炮台山站嘅英皇道，北通到海皮，嚟個位係望維多利亞港嘅掘頭路。成條街好直，南北走向，可以雙程行車。油街官地好出名，以前係政府物料供應處嘅貨倉，而家係停車場，將來計劃係大型酒店加商場。


與泥門隊同屬超攻擊型嘅新晉強隊，實力與王城隊不相上下，比賽時極具破壞力嘅「散彈槍」式攻擊幾乎無人能敵。全隊攻防線牢固，攻擊則具有豪放嘅氣勢，是大賽冠軍嘅有力競爭者。在美國集訓期間與泥門隊巧遇，並安排隊員們住在德克薩斯嘅牧場。


由一班街邊嘅壞學生單車黨所組成嘅球隊，比賽時非常衝動，成日因暴力行為或打球證而被罰停賽同取消資格。由於第一場輸咗畀泥門惡蝙蝠隊，所以被逼同姪魔做苦工。賊學變色龍隊亦係一支注重防守嘅球隊。同泥門對賽最多次數嘅球隊。


關東大赛九連霸嘅盟主，自出賽以來從未失利，被稱為「God」級球隊，亦係唯一令王城白騎士隊每戰每敗嘅最強隊伍。隊中球員們個個都似佛門弟子，平時穿着道服，比賽前攻防線進行精神統一訓練，堅如磐石嘅防守和穩健快速嘅進攻令這支隊伍成為高中美式足球嘅神話。


S.I.C.地區嘅新銳破壞型強隊。本來是一支在去年嘅練習賽中被西部以70比7打敗嘅弱隊，自從峨王力哉、圓子令司和一個姓如月嘅俊俏少年加入後，在S.I.C.地區中所向無敵。由於峨王力哉嘅超強破壞力，地區大賽嘅球隊中所有攻防線球員和四分衛都被峨王一人打至重傷入院，連太陽嘅攻防線球員亦不能倖免。


沙展陳立基行事火爆，雖然屢破大案，但係得唔到上司周幫辦嘅認同，不過無損兩個人嘅感情，周幫辦更同立基個仔牛仔感情融洽。新人阿榮被編入同立基同隊，見到一班同僚相處愉快，辦事認真，決心努力學習。阿標因為視力問題考唔到警察，懷恨在心。


轉為跟大哥康同阿倫聯手行劫，阿標因為怒氣將警察擊斃。立基同阿榮聯手調查，搵到線索，警方立即大舉進攻，雖然阿標走甩咗，但仍然能夠破案。周幫辦受到讚揚，但擔心阿標。牛仔俾阿標拐帶走。立基情急之下獨自到石灘救個仔，卻俾阿標槍殺。


周幫辦、阿榮一班人神情憂傷，警方大為緊張。阿標跟蹤到周幫辦女友嘅商店，將周幫辦槍傷。阿榮想幫都唔到，反而俾阿標追殺。逃到大廈裏面，阿榮驚覺無路可逃，鼓起勇氣向阿標襲擊，幸運中用壘球棒將阿標擊殺。牛仔得到周幫辦照顧，阿榮本來對工作冇乜興趣，但俾周幫辦所勸繼續留任。


昆州州長帕拉謝伊宣布選舉日子響11月25號舉行，呢屆選舉之後，昆州將會採用固定四年政府任期，但根據先前選舉改革定落日子，下屆大選日子響2020年10月31號，意味唔理邊個政黨贏出，第一屆固期任期將會少過三年。


前工黨白禮政府提出嘅跨河鐵路計劃，響兩黨聯盟紐曼政府上場後，改做巴士同鐵路共用計劃。帕拉謝伊上台後，又改用工黨原先嘅計劃，如果呢屆大選兩黨聯盟贏出，計劃可能又要改一次。噉樣反反覆覆更改政策，包括勞資關係法同打擊電單車黨法例。


佢雖然係信用合作社，但係攞咗銀行牌，曾經開過一間叫 Citizens Bank 嘅網上銀行，但係2007年執咗，而今開咗一間叫 Vancity Community Investment Bank 嘅銀行。


EPUB係一種標準化嘅電子書格式，由一個叫 IDPF嘅出版業業界組織制定，基礎係 HTML 同 XML 兩種標記語言同 ZIP 檔案格式，基本上係一種用 ZIP 格式封咗箱嘅網站，喺手機同主流嘅操作系統可以用 Adobe Digital Editions、Apple Books 等等軟件睇。


望遠鏡座係家下八十八西洋星座之一。佢響天球南部，佔天球面積252平方度。地球北半球來講，望遠鏡座係夏天嘅星座，即係夏夜會見到。肉眼可以睇到嘅星，約莫30粒到。有一到四等星2粒，即係有4等星2粒。望遠鏡座，故名思意，係由望遠鏡個形狀來。


交通安全城係香港一種提供模擬道路環境嘅主題公園，教導細路對道路嘅安全意識，係香港小學同幼稚園學生嘅熱門參觀地點。交通安全城由康樂及文化事務署擁有同管理，而有關道路安全嘅教育就由道路安全組嘅警務人員負責講解。


1970年，為咗畀學童提供一個真實嘅環境去學習正確使用道路嘅方法，香港交通安全會連同香港警務處同市政局喺觀塘秀茂坪共同籌建全香港第一個交通安全城，由於公園深受歡迎，之後再喺北角、沙田、屯門地區興建交通安全城，令到總數增加至四個。


基於2003年卡塔爾憲法公投嘅結果，卡塔爾憲法規定「諮詢會議應由45位議員組成」，其中包括30個以不記名投票嘅方式、由普選直接產生嘅民選議員，同埋15個由卡塔爾國王指定嘅委任議員，一般來講卡塔爾首相係法定成員之一，但國王亦可以提名其他官員或民間人仕。


蕭元，筆名北方，係中國大陸嘅作家、出版家同美術史家，湖南益陽寧遠人。曾經做過湖南人民出版社政治理論室副主任、《芙蓉》雜誌主編、及廣州美術學院圖書館館長等職位。2001年開始發佈小說作品，寫過《蕭元文存》夾埋四卷嘅作品。


吳美雲係彰化花壇人，廿八歲移居台北，當時係位小學老師。公館長老教會嘅徐景民牧師，知道吳美雲好鍾意音樂，但係覺得佢學音樂進度麻麻地，因此建議佢報考台灣神學院嘅宗教音樂系。吳美雲聽咗徐牧師嘅建議之後，就辭咗小學老師嘅工作，考入台灣神學院。


神學院畢業之後，佢就同老公移居美國。仔女長大之後，吳美雲返到台灣，投身長達十二年嘅兒童音樂教育工作。呢段期間吳美雲創作咗非常多嘅兒童音樂同音樂學習教材，當時有好多幼稚園都用吳美雲所寫嘅音樂教材作為佢哋嘅音樂課本。


兄弟之名，指安井正義嘅兄弟。佢亞父爸安井兼吉喺熱田兵工廠維修，喜好機械。一九〇八年喺自宅開咗安井衣車商會，專修衣車。不過兼吉體弱，留低十個年幼仔女就死咗。正義九處就接手生意，改名安井衣車兄弟商會，日文安井ミシン兄弟商会。


獨立評論人協會批評內容失實，澄清自己絕對無直接或間接接受美國NED嘅資助，強調自己財政獨立，收入全靠會費同埋講座收益。之後，協會向余非同埋出版該書嘅三聯書店發出律師信，要求佢哋喺報章發表聲明撤回言論同道歉，刪除有關段落先可以發行。


由於余非同三聯書店拒絕更正同道歉，獨立評論人協會喺2015年6月30號宣布已正式入稟高等法院控告對方誹謗 。案件去到2019年8月一次聆訊入面，余非亦承認無特別做過資料核實。去到2021年3月29號，余非敗訴並需賠償25萬元 。


中石化大廈，之前嗌過中誠廣場嘅名，佢係中國廣東省廣州市嘅其中一間高樓大廈。呢間大廈喺天河區天河北路同體育西路嘅交界。呢棟大廈之前係中國大陸，第一出名嘅爛尾樓。後嚟喺2007年俾中石化集團買低咗呢棟大樓。


後嚟到咗2000年，由於馬昇因為受賄、玩忽職守罪同埋唔知出處嘅巨額資產而俾人拉咗去監倉度坐咗12年，而後者一直坐到2012年先至出返嚟。而中誠廣場就冇按法律程序嚟搞公開拍賣，就喺黃松有同埋楊賢才呢兩個人之間㽞埋，用咗9.


24億蚊嘅超低價直接賣咗畀北京金貿國際投資有限公司同廣州駿鵬置業有限公司呢兩間由範俊業控制住嘅公司仔。後嚟楊賢才同埋黃松有因為俾開發商舉報，話因為貪污而俾中紀委成立咗專案組。而楊賢才就畀咗錢去陳卓倫嗰度話就好簡單噉畀夠21.


5億蚊嚟搞掂呢單嘢，甚至重話去國外嚟匿埋唔俾人知佢喺度賣緊豬仔。結果就過咗10幾日，中紀委就打咗電話畀陳卓倫去認邊位係楊賢才，結果楊賢才就好快俾人捉咗入去監倉度。而受害者鐘華就向國家提出咗賠償，後嚟廣州中院喺2001年6月28號，就賠咗受害者鐘華嘅一定金額數，重將呢棟大樓搞咗公開拍賣。


課室、圖書館、禮堂、多媒體教室、電腦室、學生活動室、實用技能室、言語治療室、自閉症輔導室、音樂室、家政室、視覺藝術室、設計與科技室、庶務學習室、感覺統合室、感知肌能室、醫療室、籃球場、兒童遊樂場、健康生活會所。


張慧雯喺江西鷹潭嘅一個公務員家庭出世，讀過鷹潭一中，之後考入北京舞蹈學院，學習民族民間舞。因具備出色嘅舞蹈功底，2013年佢俾出名導演張藝謀揀中，出演電影《歸來》中“丹丹”一角。正式攝影前佢喺中央芭蕾舞團特訓咗芭蕾舞兩個月，佢喺舞蹈方面嘅表演都得到咗媒體嘅肯定。


2014年5月16號，電影《歸來》全國上映，上映第一天，就以3000萬嘅佳績打破文藝片首日記錄，最終內地收穫近3億票房，打破中國國產文藝片公映日票房、破億速度、上映總天數、總票房數記錄。張慧雯亦因為佢喺電影中表現而獲得咗觀眾嘅肯定。


2014年5月18號，張慧雯喺北京首都機場出發參加第67屆康城影展。7月5號，張慧雯受《時尚COSMO》嘅邀請，作為呢次活動嘅“女神”參加時尚COSMO大連站女神節活動。9月4號，張慧雯以深藍色花紋嘅衫同橙色短裙嘅撞色搭配，喺上海LV時尚展覽嘅紅地氈亮相，魅力十足，更同范冰冰同台媲美。


泛亞鐵路係由聯合國亞洲同太平洋經濟社會委員會自1950年代策劃嘅鐵路規劃，計劃起14,080公里鐵路網絡貫通歐亞大陸，可以由星加坡直達土耳其伊斯坦堡，但係由於政治、經濟因素，加上軌距唔同，鐵路網絡好多路段都未實現。


一個狗品種係一個類別、俾人界定做某個特定嘅狗種。主要係因為佢哋係來自同一群，有相同特徵嘅祖先。特定特徵嘅狗種已經有幾千年以上嘅歷史。狗品種喺概念上唔等如生物學上嘅「物種」－唔同品種嘅狗有能力雜交，生出有生殖能力嘅後代，所以仲係同一個物種。


表面張力，張力一種，實情液體之內，分子之間凝聚力，喺液體表面分子，前後左右同理下面，大家拉埋一齊。外面睇上去，就好似有層膜咁，密度高細物，輕放都會承住，唔會沉入去，實情並無膜。好多自然現象，都涉及表面張力，好似水鉸剪識水上行，水面放鋼造萬字夾都唔沉。


大唐出土文物，並唔見步天歌。其他類似天象歌賦，諸如玄象詩、觀象賦、周天大象賦，以三家星排列，近大唐之初，李淳風一系。步天歌擺脫依種排法，更加方便記述，奠定今日佈局。三垣二十八宿格局，為步天歌所奠定。不過，步天歌仍有赤黑黃等字，乃三家星記注。


步天歌有幾種排列方式。早年應以二十八宿為先，三垣為後，後尾就倒轉。就算三垣次序，亦有唔同。初時為天市、太微、紫微、後來又變太微、天市、紫微，到後期化為紫微、太微、天市。早年應以觀測重要而排列，二十八宿同天市、太微，靠近黃道，七曜所行經，變異甚多。


原任立法委員陳柏惟喺2021年2月被發起罷免，事件被視為前高雄市長韓國瑜被罷免後，韓國瑜同國民黨一啲支持者發起嘅報復性罷免案之一，藍綠陣營都有好大程度動員。最終投票率51.72%，同意罷免票只係比起反對票多4,466張，陳柏惟罷免案僅僅被通過。


喺2020年連任失敗嘅前立委顏寬恒，仲有佢個妹、時任台中市議會副議長顏莉敏一直被視為有機會代表中國國民黨參選。雖然顏家喺國民黨內並無其他對手，但顏寬恒未有即刻表態，有評論就指，係因為罷免案嘅結果，令顏家進退兩難。


民進黨前不分區立委林靜儀、多次征戰嘅陳世凱同台中市議員張家銨都曾經被視為可能人選，但去到11月3號，林靜儀獲徵召，成為民進黨同臺灣基進共推嘅人選，仲有前台中市長、前交通部長林佳龍做競選總部主委、陳柏惟擔任競選總幹事。


喺11月7號，顏家被揭發有脫產爭議。顏清標被揭發欠咗前沙鹿鎮長陳孟森6000幾萬無還，而且脫產畀顏寬恒。民進黨林靜儀就指，過去有一啲地方勢力，令民眾唔敢講嘢，或者喺壓力之下只好接受一啲不公平嘅狀況，希望藉住選舉或者地方文化嘅改變，改善呢啲唔公平嘅事，地方民眾亦唔使再驚。


國民黨喺12月28號公佈一段林靜儀開會暴怒敲枱嘅影片，指控林喺擔任不分區立委期間濫用權力威脅公務員。之後民進黨澄清，話當時係為青創團隊同埋中興新村活化嘅問題發聲，同現場公部門人員據理力爭嘅畫面。民進黨又批評，國民黨咁樣係抹黑林靜儀。


前陸軍少將于北辰喺2022年1月退出國民黨，並公開支持林靜儀，結果被顏寬恒攻擊，話佢為咗三千蚊節目通告費，出賣人格靈魂，同出面連鎖便利超商無分別。顏嘅言論引來各方批評，有網民話佢引喻失義，得罪成個台灣嘅超商店員，林靜儀反駁，話連鎖便利商店嘅店員勤懇實在過生活，比起侵佔國家土地而且龐大違建嘅顏寬恒，人格上更加值得被尊敬。


曾國強係無綫電視綜藝組前高層同星河頻道經理。2003年畀廉政公署喺「舞影行動」拉咗，涉嫌喺《勁歌金曲頒獎典禮》受賄，後以照顧患紅斑狼瘡症嘅老婆，即係1974年度香港小姐競選冠軍張文瑛為由而主動辭職。至2005年廉政公署終止調查。


個村舊時嗌古鬦，又嗌永泰，喺大晉時期開村。初期未組成村時嗌南海鎮，係廣州東邊嘅經濟、政治、文化同軍事中心。後嚟南海縣治搬入廣州後改名做扶胥鎮。唐宋時期係廣州古代海上絲綢之路嘅發源地，亦係中國海事管理嘅誕生地。


雖然到大元之後因河道淤塞，海港向西移到黃埔洲，鎮墟逐漸變成農耕嘅鄉下地區，但因為南海神廟重響度，加上菠蘿誕又比較旺，所以廟頭嘅經濟同文化都冇墮落。大清時期，番禺鹿部司署嚟過呢度駐兵。中華民國嘅抗日戰爭時期，雖然日軍入侵過呢度附近，但俾村民殺死嗮。


另外，AMP喺對人類測試後，有著壓抑苦味嘅特性，令到食物仿佛甜啲。呢種發現可以令到低卡路里食物更美味，喺對肥胖症擔心嘅時間，成為改善食物質素嘅較有益方法。呢種特性於2004年9月經已得到美國食品藥物管理局嘅批准，由美國紐澤西州嘅靈瓜金以AMP作為食品嘅苦味遮罩嘅專利。


G4S嘅前身係1901年喺丹麥哥本哈根成立嘅Falck、1935年喺英國成立嘅Securicor同埋1968年喺英國成立嘅Group 4。2000年Falck同Group 4合併為Group 4 Falck。


台灣人民共產黨係一個台灣親中派共產主義政黨，喺2017年2月4號成立，由林德旺擔任首任總理，為台灣第6個以「共產黨」為名嘅政黨。去到2020年6月6號，佢就成為台灣唯一合法以「共產黨」為名嘅台灣政黨。


哈達灣站係喺吉林省吉林市嘅一個鐵路車站，郵政編碼係132002。車站喺1926年11月1號起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成123公里，屬於瀋陽鐵路局，係二等站。


棕地喺香港，跟政府嘅定義，係指新界鄉郊地區入面有工業活動嘅農地，通常相對平坦同比較容易到。棕地上面嘅工業活動包括露天貯物、港口後勤設施、工業工場、物流作業、回收場、建造機械同物料貯存等等，多數都唔配合周圍嘅環境。


根據2018年土地供應專責小組調查結果顯示，香港社會主流民意都希望可以善用棕地。政府話喺洪水橋同元朗南嘅棕地可提供大約629公頃嘅可發展土地，可以起86,100個住宅單位，佔政府未來10年提供48萬個單位嘅目標嘅17.


林健一好心照顧一位患有糖尿病同腳有傷口的嘅房東周秀玉，更收養冇咗爸爸房東九歲嘅孫王悠宇，喺所有人眼中，林健一係個正人君子。但係喺周秀玉死咗之後，佢嘅動機開始受到質疑。悠宇嘅叔叔立綱返國奔喪，發現呢棟樓已經過戶咗畀悠宇。


CommonLoops，程式語言一種，為Lisp分支。佢為Common Lisp加上物件導向，變成物件導向程式語言。佢取名自LOOPS，更早期Lisp分支嘅物件導向程式語言。因為當時Lisp有好多門派，共同造出Common Lisp打通各家，同樣CommonLoops為物件導向Lisp創立共通版本。


SIMBAD係英文the Set of Identifications, Measurements, and Bibliography for Astronomical Data嘅簡寫，係關於太陽系以外天體嘅天文資料庫。


SIMBAD係兩個名錄合成，Catalog of Stellar Identifications同埋Bibliographic Star Index，1979年前，兩個都係Meudon Computer Centre負責。


之後夾多啲其他資料同學術文獻來源。1981年，第一個網上系統，第二版造好。而1990年第三版，係C程式語言寫嘅，喺UNIX上便行，移到去Strasbourg Observatory。2006年秋，第四版改用PostgreSQL做資料庫，而相關軟件，就用Java程式語言寫。


甸尼波特係美國一位自由攀岩選手、攀岩家、極限跳傘家同冒險家。佢喺2006年7月成功爬到愛爾飛揚崖嘅無言岩頂而出名。佢喺2008年8月6號孭住重5磅嘅極限跳傘裝備，喺冇任何安全措施嘅情況下，成功爬上海拔3962米嘅瑞士愛格峰北邊嘅深藍海石灰岩。


入贅有錢人家嘅世華，雖然係酒店經理，但係老婆當佢係狗，連老母同呀妹畀人哈。世華邂逅嘉麗，私奔澳門。世華俾佢外父整，求職無門，陷入絕路。唔想連累世華，嘉麗走咗。見返嗰時，再遇嘉麗變成紅伶，世華自尊心重，不辭而別，嘉麗追過去。


味峰侯公祠，係喺香港金錢村第九巷嘅兩進式設計祠堂，上水侯氏味峰房嘅祖祠。佢大概喺乾隆中後期起，由於味峰房子孫人丁單薄，缺乏財力，所以佢嘅祠堂亦近乎荒廢，喺2002年由香港政府出錢修葺，喺1998年被評爲二級歷史建築，但喺2010年11月10號改評為香港一級歷史建築。


祠裏面有兩塊寫住「奉旨其正」同「皇恩浩蕩」嘅匾額，其中一塊「奉旨其正」牌匾係乾隆皇帝賞賜畀金錢村第22代嘅侯倬雲，以表揚佢處事公正嚴明，味峰侯公祠都係由佢起嘅，以紀念佢嘅曾祖父侯聚斐，不過原本嘅百年牌匾已係20世紀中唔見咗，目前掛嘅牌匾係重造嘅。


祠堂正廳有兩條粉紅色石柱，相傳係官員專用嘅石材，而家已經揾唔到同類嘅物料進行修復。由於侯倬雲得到皇帝賜封，所以可以喺村裏面豎立一支喺幾十里外都可以睇到寫住「侯」字嘅高旗杆，喺當年經過金錢村嘅較低級官員都需要下馬致敬。


佔地面積46.8ha，總長大概3km，園區分開咗標誌性生態景觀同休閒科普健身基地兩個部分。其中生態景觀區入面有典型嘅25種動物同62種常見植物響度，休閒科普建設基地分成思觀、華彩、迎賓，高普同埋始興等五大廣場部分。


佢既係茂德公集團屬下嘅私人會所之一，又係廣州鄉下地區比較高卡士嘅地方。雖然佢嘅結構都係以茅屋爲主，但唔講都冇人知嘅係，佢喺廣州當地俾外界成日話佢做鄉下最高卡士嘅私家園林會所。其中，中國大陸第一間耕讀文化體驗園就座落喺呢度。


宇津木瑠美係日本足球員，踢中場，曾經喺2005～2017年間為日本女子足球代表隊出場103次，入咗5球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃同2015年FIFA女子世界盃。


《宇宙威龍》係一部1990年嘅美國科幻動作電影，由保羅韋浩雲做導演，鬆散改編菲力普·迪卡嘅1966年短篇小說《We Can Remember It for You Wholesale》。主演係阿諾舒華辛力加、Rachel Ticotin、莎朗史東、Ronny Cox、Michael Ironside。


《疫境同行》係一支由星夢娛樂推出嘅歌，由香港律師會發起，原曲係嚟自盧冠廷嘅《陪着你走》，而作詞人係楊熙、編曲人係朱俊傑，由星夢旗下十幾位歌手唱，響2020年3月8號推出。呢支歌意在彰顯響疫情底下，各行各業都盡己所能，一齊保障市民健康，同埋為醫護打氣。


』佢心裏只要冇疑惑，只要有信心就成就，一定會實現。所以我話你哋知，凡你哋祈禱求啲乜，無論係乜嘢，只要信你哋已經得到，就為你哋實現。你哋企喺度祈禱嘅時候，若果諗起有人得罪你哋，就應該饒恕佢，你哋喺嘅天父亦會饒恕你哋。


John Richard Simplot係美國商業大亨。佢創辦辛普勞公司，專門供應薯仔產品。根據2007年估計數字，佢係美國第89位至有錢嘅人，坐擁360億美金資產。2008年5月25號，Simplot 過身，享年99歲。


myTV SUPER係香港一個收費OTT平台，由電視廣播有限公司喺2016年4月18號正式推出，取代咗myTV、GOTV等服務。初期提供流動應用程式版同解碼器版。2017年2月，myTV SUPER推出網上版，但係賬戶同前者唔係互通嘅。


2019年4月，MyTV SUPER推出MyTV Gold，比基本版有更多頻道同點播節目。2020年10月開始，MyTV Gold同TVB Anywhere用戶更可以喺翡翠台首播之前優先點播指定重頭劇，包括「台慶劇」《使徒行者3》同《踩過界II》。


目前常設直播頻道52條，包括無綫電視現有5條免費頻道同16條收費頻道，同埋其他營運商提供31條頻道。大部分頻道支援即時回看3個鐘頭內已播出節目內容，同節目播放後幾個鐘就有足本重溫。另外，平台亦會為大型活動特別召時增設頻道，令所有大會提供直播資源能夠被盡用。


myTV SUPER網上版2017年2月推出初期只支援Internet Explorer 11.0 或以上，Safari 8.0 或以上瀏覽器，其他主流瀏覽器都唔支援。雖然過幾個月後續一支援，但重有好多限制，例如同一部電腦同一個IP網域都唔可以多次使用，因為每個月都有清除cookie、重新登入限制。


無綫電視法律行動告成人網站「myAVSUPER」。無綫話，myAVSUPER網站個商標，網址都仿似佢註冊「myTVSUPER」個商標，網址。「myAVSUPER」回應，域名註冊採用先到先得方式，對方指控無理據，同埋「myAVSUPER」全球網站流量排名高過myTVSuper。


1946年2月喺屈臣氏汽水廠做咗好多年嘅李智揚一手創辦咗亞洲汽水廠，初期喺惠福區大德街80號開搞。工廠喺創辦第三年向東搬到大德路298號繼續生產。最早嗰時用嘅係部12支汽水機、一張配方、人手同大鑊，人手負責炒焦糖同熬汀秤仔啲成份出嚟，期間亦出過亞洲牌系列嘅其它飲料用飲用水、礦泉水等一系列產品。


1956年3月，由於中國大陸政府實行公私合營，重先後加埋時安、瓊南、同興、新華、回民糖果工廠等5間細型糖果廠併入亞洲兼改名做公私合營亞洲汽水糖果廠，至1958年，已擁有5部12頭汽水機，職工350人，年產汽水1000萬樽，糖果600幾噸。


1966年亞洲改返做生產汽水，同年10月搬到天河路6號開咗新廠兼喺1967年投入生產。文革期間受到「剷除一切牛鬼蛇神」嘅思想影響而先後改成廣州飲料二廠、廣州飲料總廠一分廠、廣州汽水廠等名直到1984年元旦先至打回頭。


1992年因中國大陸搞「借外力促發展」嘅大背景而揀咗百事可樂合資成立咗「百事亞洲飲料」企業之後，令公司跌到落冇得返轉頭嘅地步，重喺1996年搬出天河，去到廣州經濟技術開發區西區一帶搞工廠。工廠喺就快俾人唔記得嗰時，2002年先至收返亞洲汽水廠而重新成立，重將企業改名做亞洲飲料。


佢開業期間，曾經係中國大陸最大規模、最多名牌舖林立嘅運動主題式商場，從專業戶外運動到後生嘅運動風格都有。喺商場南邊曾經有籃球場、網球場、乒乓波場、人造攀岩等運動場所，但後嚟得返籃球場同乒乓波場。原先籃球場喺每個週末都有三人籃球賽同其他場都有細型體育表演，但喺2016年中都取消嗮。


場記板係拍攝電影同電視節目嘅影片當中嘅一種道具，上面會寫住場次、鏡次、導演、片名、影片公司等資料，頂部可以開合，可以拍出清楚響聲，以方便剪接嘅時候聲畫可以容易對位。常見嘅材質有木板、塑料、電子顯示器等。


電影或電視節目由好多個鏡頭組成，每套影片一般都有幾百個甚至幾千個鏡頭，影片中嘅場景、內容非常複雜。拍攝嘅時候係冇可能按照劇情嘅順序進行，而係按照場景拍攝，例如拍咗外景嘅戲先，之後再拍喺錄影廠嘅戲，又可能係先拍夏天嘅戲，再拍冬天嘅戲，而就算同樣係冬天嘅戲，有啲情節係可以發生喺故事前段或後面。


場記板簡要噉寫低嗰場影片嘅有關內容，喺拍攝每個鏡頭前先拍嗰塊板，作為嗰個鏡頭嘅標記。呢個步驟用電影界嘅術語叫「拍板」或「打板」。噉樣，每段影片嘅開頭都有場記板嘅鏡頭，喺後期製嘅作嘅時候，工作人員只要睇到呢啲標記，就知道呢段影片係屬於邊部戲、第幾場戲、第幾個鏡頭，容易識別。


由於希臘國會議員喺2014年12月29號否決咗總理薩馬拉斯提名嘅總統候選人，佢只係攞到168票而攞唔到法定嘅180票，喺上次第二輪投票亦係攞到同樣票數，由於呢次係第三次亦係最後一次投票，喺最後一次投票都唔過關嘅就唯有提早舉行大選。


希臘經濟經過咗六年衰退之後先啱啱有啲氣息，但係希臘人已經好憎呢幾年為咗保經濟而實行嘅經濟緊縮政策。左翼政黨就連同獨立人士組成嘅激進左翼聯盟搞嘅民調得出，希臘人希望撇甩歐盟同國際貨幣基金組織嘅援助項目，想要對援助嘅條款重新講數。


喺經濟方面，雅典股市喺國會投票公佈出嚟之後跌咗7%，其中銀行股係跌幅最大嘅股票之一，跌咗成9%。而投資者就大力放晒手頭上有嘅希臘國債，搞到國債賺蝕率升高咗9%，而十年期國債升咗9.7%。呢個情況令人諗返起喺2010年都出現過咁嘅情形，當時十年期國債升咗成11%。


香港同星加坡關係係指歷史上嘅香港同星加坡，以至而家中華人民共和國香港特別行政區同星加坡共和國之間的雙邊關係，係中國－星加坡關係嘅一部份。兩個地方以前都係大英帝國嘅殖民地，而家同時係國際金融中心。1997年之前星加坡政府喺香港嘅代表係星加坡駐香港專員公署，1997年之後就係星加坡駐香港總領事館。


星加坡同香港喺19世紀就開始商貿往來。根據1900年代香港報刊嘅評論版面，當時已經有星加坡同香港相互競爭嘅講法。據1923年星嘉坡日本人寫嘅《新嘉坡概要》入面記載，當時星加坡同香港之間已經存在貿易關係，當時亦都有日本商船往返香港同星加坡兩個地方。


1959年開始做星加坡總理嘅李光耀訪問過香港好多次，亦曾經好多次就香港嘅政制發展表達睇法。1984年，中華人民共和國同英國簽《中英聯合聲明》，宣佈中華人民共和國會喺1997年7月1號接收香港，搞到香港出現移民潮，其中有一部份香港人移民星加坡。


1989年六四事件之後，星加坡政府每年向香港發出2.5萬個家庭移民簽證配額，當時排隊嘅人龍甚至由當時專員公署所在嘅金鐘延伸到2公里之外嘅灣仔。1997年，星加坡工人黨領袖鄧亮洪因為俾李光耀等人告誹謗被判敗訴而要流亡澳洲，期間曾經短暫停留過香港，重喺香港中文大學嘅幫助之下出版咗《鄧亮洪回憶錄》。


2014年9月17號，星加坡總理李顯龍訪問香港，同香港行政長官梁振英見面。梁振英同李顯龍講咗兩地之間各方面嘅合作同交流，當中包括房屋、土地規劃同基建等等。梁振英亦都擺晚宴去款待李顯龍。2015年3月23日，星加坡建國總理李光耀死咗，梁振英亦都寫咗封信畀李顯龍致哀。


2004年4月，星加坡同香港簽訂《文化合作諒解備忘錄》。2006年香港藝穗會舉辦嘅雙城節就係以星加坡為焦點，去配合兩地簽咗《文化合作諒解備忘錄》。2015年，香港藝穗會舉辦咗「2015 照亮香港在星加坡」活動。


踏入4月，2號當日有1位患者確診武漢肺炎，患者係位教廷員工，曾經喺3月中旬返到梵蒂岡時做過為期14日嘅醫學隔離檢查。六日後確診咗第八單武漢肺炎個案，患者係去梵蒂岡睇病人嘅家屬，嗰日重有兩位患者好返出院。


2020年9月11號，梵蒂岡確診第13單武漢肺炎感染個案，患者喺梵蒂岡出境，入境意大利羅馬時未發現，直到入境菲律賓時先至被發現而俾梵蒂岡嘅衛生部門重新統計返。嚟到10月12、15號重確診咗夾埋10單感染個案，患者都係喺瑞士返嚟嘅護衛隊成員。


2004年11月，佢響S1推出『新人×精液 原千尋 美女的精液與性愛』出道。憑住高挑嘅model身形同乜都肯做嘅拚搏精神，令佢好快就出位。佢拍片嘅內容包括中出、肛交、異物插入、飲精、放尿、緊縛等等一般女優唔肯做嘅嘢。


順朗路係香港一條跨海公路，喺離島區大嶼山，由北大嶼山公路近大蠔，通去赤鱲角路同屯門赤鱲角隧道公路交界，即係港珠澳大橋香港口岸人工島嘅東南面，全長3.5公里。條路喺2017年3月10號命名，往返市區方向嘅路段喺2018年10月24號上晝9點隨港珠澳大橋同步通車，往返東涌方向嘅路段喺2018年11月30號上晝6點通車。


王怡1973年6月喺中國四川三台出世，畢業後喺四川大學法學院同成都大學任教。2005年接受洗禮信奉基督教。2011年11月，王怡喺秋雨聖約歸正長老教會被按立為牧師。2018年12月王牧師、多位長老等超過100位教友被警察逮捕，2019年12月30號成都市中級人民法院就宣判王牧師干犯煽動顛覆國家政權罪、非法經營罪等，判處有期徒刑九年，剝奪政治權利三年，並沒收個人財產人民幣五萬元。


民進黨自2020年起以抗中保台作為其中一個主要口號同綱領，亦一直被視為台灣兩大政黨裡面比較堅持台灣擁有獨立主權嘅一個。不過，國民黨、民眾黨同時代力量都曾經批評，民進黨濫用呢個口號。另外，民進黨入面亦有一啲人同中國，甚至係中共有唔同程度嘅關係，因而受到一啲批評。


邱槿桉亦曾接受獲中共科技局、民政局兩個中共機關業務指導、監督同管理公司創星谷嘅訪問，該公司標榜致力協助政府科技行業管理、戰略政策研究，亦即係中共黨務、政務。去到2019年，佢甚至喺中國參加統戰朗誦活動，喊對祖國崇高嘅熱愛之情，又同共產黨黨委書記林進川合照。


2023年10月，當時準備競選連任嘅立委趙天麟，被揭發婚外情醜聞，對象係中國籍女子張晴，而且婚外情已經維持咗有10年，仲被影到喺摩天輪上十指緊扣，引發外界批評，由於佢被視為綠營重要「抗中」戰將之一，所以今次有人戲稱佢係「親中保台」。


喺2022年中華民國直轄市長同縣市長選舉入面，鄭運鵬代表民進黨參選桃園市長，但選舉期間被爆到中國經商嗰陣，戶籍寫「中國台灣」，矮化台灣主權。另一方面，佢又被揭發口口聲聲支持漫畫原創，但就喺中國嘅簡體字免費漫畫網站落廣告，結果引發批評。


陳勝宏係民進黨綠色友誼連線代表人物，曾經做過臺北市議會議員、立法委員。佢本身亦係陽信銀行嘅董事長，但自2017年起，中國國務院控制嘅南海控股入股，去到2019年持股達2.86％，成為陽信第五大股東，做法引來外間一啲關注同批評。


公園前站入面有2個站廳，分別喺地下一樓同地下二樓嘅動漫星城入面，而地下一樓係1號綫同2號綫南區嘅共用站廳，而地下二樓係2號綫嘅北站廳。而家為咗疏導啲客流同埋方便畀乘客出入站，所以收費區喺地下一樓嘅東、西、南邊同埋地下二樓嘅北邊，而且佢哋都冇連埋一齊，甚至四周圍俾人行通道同商舖圍住嗮，所以呢個站嘅商舖大多數都喺免費區入面。


呢個站有12個出入口，分別係A、B、C、D、E、F、G、H、I1、I2、J，K。方便畀乘客去邊度都得。喺未實施「人過安全門、物過X光機、液體過檢測儀」嘅安檢制度之前，個個出入口往返邊度都得。自從2017年10月10號開始實施嚴格安檢之後，任何出入站啲乘客都要接受安檢。


期間凈得I1同I2兩個出入口之間毋須安檢通過，後嚟地鐵方考慮到往返五月花同動漫星城東地下門啲人流要成日喺咁近嘅商場都要接受安檢而減慢出入站效率關係，而喺兩個商場嘅出入口之間整咗條毋須安檢嘅通道嚟分流過街行商場啲人。


2019年7月中旬，地鐵方考慮到將軍東電器城喺中旅商業城重新開幕嘅關係，將A同I1、I2三個出入口之間嘅通道連成毋須安檢範圍。不過喺2020年1月24號到2020年2月21號當日，受到新冠病毒影響，動漫星城、將軍東同五月花亦相繼停業，E、F、G、H、I1、K同東西區夾埋8個出入口亦同時閂檔，車站亦恢復返各個出入口入站必須要安檢嘅制度，不過同2017年10月10號當日啱實施嘅相比，多咗個監測體溫。


到咗1993年12月28號就開始逳手起1號綫。而呢個站喺設計1號綫同2號綫嗰陣，係直接起咗西班牙式月臺佈局嘅車站。佢喺起緊1號綫嗰陣留低咗轉車位嚟轉2號綫嘅。而2號綫嘅首通段喺1999年10月10正式開始逳手起，而工程就一直去到2002年底先至搞掂。


喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2007年2月16號起好重開始用埋。


呢個站係廣州市嘅地鐵入面，最繁忙嘅一個站。因為附近有間動漫星城、五月花商業廣場、廣百百貨、新大新百貨同埋北京路步行街響度，加上客流又多。附近重有個廣州市嘅政府辦公樓響度。重有嘅係喺農曆新年期間，呢個站成日都爆滿嘅。


Adobe Flash，前身係FutureSplash，既指Adobe Flash Professional多媒體創作程式，亦都指Adobe Flash Player。自從Macromedia公司喺2005年12月3號畀Adobe公司收購，Flash就做咗Adobe旗下嘅軟體。


Flash原本係網上多媒體內容嘅主要平台，但之後Adobe嘅支援逐漸偏向喺HTML5並將Flash棄用。Flash Player喺2020年12月31號正式結束更新，Adobe發出通知要求用戶將佢停用。


喺八十年代之前達之路只係去到海棠路為止，又一居嘅位置喺當時係一個山窩，山窩裏面同外面嘅山坡上面都搭咗唔少木屋，而喺九廣鐵路嗰一邊，即今日又一村花園嘅位有唔少菜田，山窩嘅出口喺瑪利諾神父教會學校後面，因為喺大坑東第二號遊樂場中間曾經有一條明渠，由馬利諾神父教會學校同又一居第二十六之間流出，以前南山邨嘅居民要去又一村，就要喺呢條明渠則邊入去朱牯仔，去到海棠路嘅海棠苑後面，轉左就可以去到達之路，轉右就可以去到玫瑰路。


喺桃源街遊樂場以前係一片菜田，嗰道有一條明渠流入去信義會中英文幼稚園前面嘅馬路，之後就再流入喺大坑東第二號遊樂場嗰條明渠，而桃源街只係去到香島中學門口為止，菜田就係喺桃源街同明渠之間，喺信義會中英文幼稚園則邊有一條小路，沿住呢條明渠一直走，經過菜田後，明渠同小路就穿過一條又高又黑嘅峽谷，呢個峽谷就係喺依家達之路下面，走出峽谷後，再直行橫過鐵路，就可以去到九龍塘，而條明渠就係沿住鐵路，由筆架山流落嚟。


朱牯仔最先被清拆嘅部份係今日香港城市大學教學樓第一期嘅範圍，大概喺七十年代初期，因為嗰個範圍被用作興建地鐵觀塘線嘅工地，當觀塘線起好後就一直空置，嗰道曾經有一間大同中學。到咗七十年代尾，今日香港城市大學教學樓第二期，即教學樓紫區嘅範圍，又拆埋。


《皇清經解》，又叫《學海堂經解》，係大清兩廣總督阮元所輯一套書。套書有一千四百卷，收咗七十三家，書一百八十八種。此書匯集儒家經學經解大成，係乾嘉學術一次全面總結。之後仲有夏修恕、阮福等人編輯、校勘、監刻、出版，到咗道光九年九月，全書輯刻完畢。


呢張唱碟搭住《祝福》喺1988年尾橫掃各大頒獎禮獎項嘅勢頭喺1989年初推出，銷量有成六白金嘅佳績，到依家都係香港華納唱片史上最好賣嘅一張中文精選專輯。專輯入面唯一新歌就係未收錄過嘅電影《流金歲月》同名主題曲，當年亦好受歡迎。


《香蕉船》係香港電台電視部喺1979年至1984年製作嘅兒童電視節目，每個禮拜都會邀請一間幼稚園嘅學生參加，係全香港第一個直播嘅兒童節目。環節包括︰有趣動畫、講故事、學唱歌、玩遊戲等。節目主持包括鄧藹霖、蔡楓華、車淑梅，重有卡通人物「大郵筒」、「花花」、「都都」等。


《俠影魔龍》係一部2006年英美合拍嘅動作奇幻電影，由Stefen Fangmeier執導，改編Christopher Paolini嘅英文同名小說《Eragon》。主演係Ed Speleers、謝洛美艾朗斯、Sienna Guillory、羅拔卡萊爾。


1971年作為E2000、E2500嘅後繼車款推出，搭載嘅柴油引擎區分成2.7L XB型、3.0L HA型同4.1LZB型，而外銷版就叫做萬事得E2700、萬事得E3000同萬事得E4100。另外亦都有2.


陳為民喺臺灣桃園出世，喺桃園市楊梅區四維國民小學畢業後從楊梅搬去台北居住。之後入讀新北市私立復興高級商工職業學校，1985年喺復興商工畢業，然後喺陸軍空降特戰部隊62旅服役。曾經喺宏基電腦嘅企劃部同埋廣告公司嘅美術部門打工。


2020年7月，前總統李登輝死訊傳出嘅時候，陳為民喺Facebook放上囍字圖，被網友質疑，佢就聲稱話要慶祝前女友結婚，但網民並唔賣帳，繼續砲轟陳為民，話佢係「滯台過氣支那藝人」，假鬼假怪喺度搏存在感。


慶州金氏嘅始祖來自新羅王朝。相傳金氏嘅始祖金閼智係公元1世紀時新羅嘅君主脫解尼師今所收養啲孤兒。到咗金閼智嘅第七代後人金味鄒，佢喺262年接替沾解尼師今成為新羅嘅君主。之後再經歷昔氏嘅三代之後，新羅嘅王位又返到金氏，開始咗新羅王朝嘅光輝時代。


香港一直都係黑社會嘅活躍地之一，主要嘅黑幫有新義安、14K、和勝和、和合圖等，唔同黑社會都會霸佔唔同嘅地盤，因為有利益衝突，經常大家會保持既友好又鬥爭嘅關係，仲不時會大打出手，互相斬殺。由於黑幫仇殺事件頻繁，被網友稱為『國際大刀會』。


英美港盟主權在民集會，係2019年8月16號由香港大專學界同LIHKG「我要攬炒」團隊發起嘅一次反逃犯條例修訂集會，喺中環遮打花園搞。呢次集會主要目的係希望爭取國際社會對香港局勢嘅關注。集會請到吳靄儀、黃之鋒、練乙錚、何韻詩同陳浩天做嘉賓，亦播出流亡海外嘅社運人士黃台仰同梁繼平嘅發言片段。


一名年近70歲嘅婦人周紹璇聲稱佢12歲外孫肖友懷俾父母遺棄，三歲嗰時持「雙程證」由中國大陸來港後，違法逾期喺香港居留九年，亦冇同佢辦理身份證明同埋居留權，因此亦冇安排佢入學。近日因受到15歲無證少女跳樓身亡事件影響，擔心悲劇會喺佢外孫身上重演，喺立法會議員陳婉嫻同律師陪同下自首，警方以三項罪名拉咗佢，包括違反《教育條例》及教唆他人逾期居留等。


事件引起社會極大迴響同爭議，有輿論擔心若果先例一開，可能會令同類事件湧現，令香港嘅入境管制同法治制度崩潰。但亦有聲音認為呢次屬個別事件，應以人道立場畀男童居港。最終，肖友懷「自願遣返」返中國大陸，而周紹璇就被判監4個月，緩刑3年。


據宣稱係肖友懷婆婆嘅67歲婦人周紹璇喺2015年5月21號供稱，肖友懷2003年喺中國深圳出世，佢阿媽患咗乳癌，阿爸因工業意外截手，阿媽認定佢陀住嘅仔為自己帶來不幸，兼雙親無力養育，佢出世後冇耐就被放入紙盒遺棄街頭，冇辦理戶籍同出世紙，父母從此下落不明。


周紹璇不忍男童成為孤兒，於是救返並交託深圳一位「阿嬸」照顧，周紹璇繼續喺香港某停車場工作，賺錢供養男童。男童未足3歲，喺深圳嘅阿嬸就嫌錢少拒絕照顧他。周紹璇喺2006年假借他人戶籍安排年僅三歲嘅男童改名為「肖友懷」以「雙程證」來港，居喺佢位於順利邨嘅寓所，同丈夫一齊照顧男童。


肖友懷曾入讀幼稚園幾個月，喺證件就到期就被勸退。其後周紹璇冇再為男童辦理任何擔保書及居港權嘅手續，亦冇安排男童入學，淨係喺屋企教佢讀書寫字，違反逗留條件長達九年。2015年4月因發生15歲無證少女墮樓事件，令男童感同身受，自稱有跳樓傾向，加上每次喺街上見到差人盲想「掉頭走」。


周紹璇為免悲劇重演，盲喺工聯會立法會議員陳婉嫻同律師陪同下同男童自首，被警方以「涉嫌觸犯協助或教唆逾期居留」、「行使非法手段取得證件」同「作出虛假聲明」拘捕。喺陳婉嫻嘅協助下，男童獲入境處發出臨時身份證明書。


協助周紹璇嘅陳婉嫻話今次屬個別事件，性質特殊，而男童亦屬無辜，希望政府可以「人道立場」處理事件，向男童發出居留權。而勞工及福利局局長張建宗就話政府非常關注今次事件，並已由多個部門跟進。入境處回應事件時指會通過中國大陸相關部門聯絡佢父母，先核實男童身份，以及調查相關涉案人士後，就會以人道同恩恤等因素處理遣返事宜。


由於身份核查同處理過程需長達幾年，男童喺呢段期間可以透過擔保書申請入學。教育局亦打算安排男童入學，社會福利署就安排社工協助周紹璇同男童。而據協助男童嘅律師劉嘉華話，若果肖友懷可以留港，黃大仙區嘅孔教學院大成小學可以畀佢入讀，該校校長袁潘淑嫻稱會先同佢面試，再決定安排佢入讀邊個年級。


事件發生後冇耐，有市民發現肖友懷同一段喺2014年12月16號上載YouTube、名為「順利邨遇上技安打大雄」嘅片段有關，片段中一名疑似肖友懷嘅男仔向屋邨內另一個男仔嗌架同爭執，其後有人更疑似出手追打對方。


6月4日，肖友懷由係婆帶同到入境處要求自願遣返中國大陸，入境處指透過中國大陸公安機關核實確定肖友懷為一名中國大陸籍居民，故此就自願遣返安排同內地方面作出協調，即日完成遣返程序，由政府車輛載兩婆孫入文錦渡禁區，經羅湖口岸離境。


香港市民普遍反對入境處向違法逾期居留人士開出先例，令非法入境或違法滯留人士取得居留權。有意見指香港早前已飽受「雙非」困擾，肖友懷個案更可稱為「三非」，即父母同自己都唔係香港人，唔少市民都認為先例一開，日後會有更多人濫用制度，以類似手段將小童偷渡來港匿藏，再以同樣理由取得居港權，令出入境管理制度瓦解，並且令本來嚴重不足嘅房屋同醫療資源更為短缺。


5月23日，香港本土力量喺Facebook發起「包圍」陳婉嫻位於黃大仙上邨嘅辦事處，表達對工聯會出賣港人權益，助「三非童」居港嘅憤怒同不滿。香港本土力量同熱血公民成員共約50人參與，不過辦事處無人辦公。


5月25號，青年新政同本土民主前線等多個團體發起「反三非、衛本土大遊行」，由銅鑼灣出發遊行到灣仔入境事務大樓，要求入境處遣返肖友懷。與此同時，當日勇武前綫亦舉辦到肖友懷順利邨住所，向房屋署遞交濫用公屋表格。


入境處調查發現肖友懷婆婆周紹璇，對肖友懷身世大話連篇。其中周紹璇曾稱一直聯絡唔到佢身在內地嘅女，即懷仔生母，但據悉過去多年來，懷仔生母曾經多次來香港，其中更唔止一次由佢阿媽陪同，懷母最近一次來港係喺2015年年初，顯示周紹璇一直有同個女聯繫。


肖友懷事件引起極大爭議同社會極大迴響。唔少市民都對事件強烈反彈，北區水貨客關注組發言人梁金成喺Facebook開設名為「要求入境處嚴正執法，即時將肖友懷遣返中國」嘅專頁，並發起「一人一信」行動，專頁開設後唔夠三個鐘，就有超過2,000人響應，首日共吸納逾6,000名支持者。


雖然大部份聲音反對港府收留肖友懷，但亦有意見認為社會應以人道立場體諒年紀老邁嘅婆婆，畀佢放心照顧個孫。人權監察副主席庄耀洸認為，即使男童獲得居港權，亦唔會成為先例。佢解釋事件屬性質非常特殊的個案，法例賦予政府好大權力，行使酌情權需從每件個案獨立考慮。


佢舉出2001年談雅然案作為例子，指出當年終審法院裁定港人內地領養仔女唔享有居港權，但入境處喺廣大民意支持下至行使酌情權向談雅然發出居港權。佢並指其後類似案例亦難再獲得相同待遇，認為今次事件唔會令同類個案湧現。


香港獨立媒體作者張靈就認為香港市民處理事件嘅手法「面目可憎」，不停攻擊男童，質疑佢哋冇愛心，只係展露出仇怨，對男童居港九年但從未獲得香港福利仍不以為然。另一方面，網上流傳一段肖友懷喺街上打人嘅片段，其後協助男童嘅議員陳婉嫻證實打人嘅確係肖友懷。


2015年6月4日，肖友懷同佢婆婆到九龍灣入境事務處說明佢哋自願遣返中國大陸，並即日由入境處職員陪同下搭車到羅湖口岸過關，離開香港，肖友懷嘅臨時身份證明書亦即時回收。佢婆婆話佢哋受嘅壓力好大同埋「香港冇容身之所」，所以自願返中國大陸。


後來婆婆又改口話，係受到工聯會立法會議員陳婉嫻誤導，令佢以為揾到肖友懷嘅父母至「自願」返內地，更指工聯會講過送肖友懷同佢婆婆「越遠越好」。然而工聯會立法會議員黃國健指當日婆婆告之工聯會佢哋自願返內地，所以工聯會派出助理陪佢哋去入境處辦手續，並通過工聯會深圳中心租車，按婆婆嘅要求，送佢哋到深圳西鄉，更否認有關「越遠越好」嘅言論。


兩人過關後喺口岸一帶徘徊，大批香港傳媒跟隨追訪至深圳。夜晚8點傳媒喺羅湖出境大樓附近發現兩婆孫，周紹璇叫記者唔好追訪，希望「放過佢哋」，肖友懷喝令記者「走開」同「去死」。喺公安協助下二人最後搭的士離開。


亞歷山大公司喺1922年由亞歷山大家族成立，當時公司英文全名係W. Alexander & Sons Limited。1929年，亞歷山大公司俾Scottish Motor Traction收購，但亞歷山大公司繼續由亞歷山大家族控制。


1984年，鄧李剛教授同西安交通大學嘅廣東校友會同行一齊出手搞咗間「南洋自學考試輔導中心」。佢之所以起名做「南洋」係因為1896年辦嘅南洋公學學府，加上要繼承同發揚南洋公學嘅科學人文精神、嚴肅同嚴謹、求真求實嘅治學傳統。


間學校喺1987年正式開始搞全日制辦學。最初全日制辦學時，喺而家越秀區五羊新城同西華路開教學部。之後幾年內喺廣州市入面搞咗廿幾個辦學點，重喺成個廣東省搞咗50間分校、教學部、函授站。由於辦學成績比較好，喺1990年9月俾教育部宣佈爲全國自學考試先進單位。


1996年8月，學校正式批準為廣東省高等教育學歷文憑教育試點院校，喺番禺麗江成立全日制教學基地。之後1997年喺天河區五山成立全日制教學基地，重成立咗中專部。但教學基地喺1998年7月搬到龍眼洞一帶。


2003年10月，學校俾廣州市教育局批準而成立咗廣州南洋職業技術學校。當年經廣東省高校設置委員會評審，同意成立廣州南洋理工職業學院，同意後直到2004年4月先至批準成立。而龍眼洞校區喺2005年6月搬到從化神崗校區。


克里米亞大橋，又叫刻赤海峽大橋，係兩棟並排嘅跨海大橋，跨刻赤海峽，連接東邊俄羅斯克拉斯諾達爾邊疆區嘅塔曼半島同西邊克里米亞嘅刻赤半島，係俄羅斯起嘅。大橋供鐵路公路兩用，全長18.1公里，係成個歐洲至長嘅橋。


2022年至2023年英格蘭足球超級聯賽係第31屆英格蘭超級足球聯賽賽事。英超聯賽係英格蘭頂級足球聯賽，喺1992年成立。今屆英超聯賽於2022年8月6號開鑼，2023年5月28號收爐。最終曼城完成英超三連霸後，兼攞埋足總盃同埋歐聯冠軍，成為英格蘭第二支歐洲三冠王。


地踎商場，又叫死場係指空置率高、交通唔方便、人流少嘅購物商場，唔知邊個係原因，邊個係結果，或者係惡性循環，商場裝修老土或唔值錢，商場好似鬼域噉。呢啲商場冇出名租戶house，業主租金收入低，保養、維修都冇錢，烏煙瘴氣。


醫院喺2003年6月成立，早期係新市鎮嘅一間診所，期間用過廣州新市醫院個名。2009年俾廣東藥學院收購咗之後，變成廣藥第三間直屬附屬醫院，醫院亦改名做廣東藥學院附屬第三醫院。2016年3月28號，由於廣東藥學院改名做廣東藥科大學，醫院亦改名做廣東藥科大學附屬第三醫院。


坑口花園，香港公園之一，遊樂場之一，喺新界將軍澳，坑口田下灣村，田洲路同昭信路間，近田下灣天后古廟，英文叫Hang Hau Garden。行政上歸西貢區。設施有寵物共享公園，以及狗糞收集箱。公園全日開放。


二戰結束之後，為咗應對嬰兒潮帶來嘅人口膨脹，法國嘅高等教育亦都開始膨脹，從1950年代開始不斷增加學額同教席。但係學額嘅過度增加導致學位貶值，而新增嘅教席大多數都係合約講師，待遇低終身教授一等，而偏偏爾低新增嘅學額同教席都集中係新興嘅社會科學道。


5月11號，時任法國總理龐比度返到法國之後，力主用溫和手法平息運動，唔單止釋放被捕學生，重重新開放巴黎大學。但係為時已晚。5月13號，各地工會發動全面罷工，支援學生，矛頭直指戴高樂。5月20號，罷工已經令到成個法國陷於癱瘓。


就喺而個時候，各個左翼政治人物都開始表態支持學生運動。五月風暴由此由學生運動演變成要求戴高樂落臺嘅政治運動。5月27號，由總理龐比度同各大工會代表談判達成嘅《格勒尼爾協議》被工會成員投票否決，各大工會於是決定喺5月29號發動大遊行，逼戴高樂落臺。


喺爾個緊張關頭，戴高樂為咗防備遊行人士包圍總統府而秘密離開，去西德巴登－巴登嘅法軍駐地攈法國駐德部隊總司令澤·馬雪。戴高樂喺確定軍隊會支持佢之後，喺5月30號發表電視講話，宣佈解散國民議會，重新選舉，但唔會撤換總理龐比度。


押切萌初中嗰陣父母離婚，高中時代開始做雜誌模特兒，2001年7月加入「CanCam」後成為同山田優、蛯原友里齊名嘅名模。2003同2004年曾參加夏威夷嘅『檀香山馬拉松』比賽，2005年響夏威夷撞車令頸骨折斷，休息咗3個月至復出，喺2007年3月轉去『AneCan』做。


佢係SQUARE ENIX製作嘅角色扮演遊戲太空戰士VII，相關作品系列計畫「Compilation of Final Fantasy VII」第二作電影作品。呢套片喺2005年9月14日於日本發售，係太空戰士VII嘅正統續編作品。


喺同薩菲羅嘅最終決戰結束之後，克勞德‧史遞夫喺蒂法嘅幫助下成立咗一家送貨公司“史遞夫快遞”。喺市郊，克勞德收到咗蒂法打來嘅電話，之後就受到三個相信佢地擁有失蹤“母親”資訊嘅年輕人攻擊。喺大戰一群影獸之後，克勞德成功喺戰場逃走。


為咗得知攻擊者嘅身份，克勞德去搵已處於半癱瘓狀態嘅神羅公司社長魯法斯。喺交談中，魯法斯希望克勞德能加入佢地，一齊對付三人組但沒有成功。見面結束之後，三人組嘅頭領卡達祖闖入路法斯嘅住所，而且向魯法斯攞“母親”嘅下落。


三人組之一嘅洛茲來到艾莉絲當年教堂嘅遺址企圖搵“母親”嘅下落，同喺嗰到嘅蒂法和瑪琳不期而遇。起初蒂法喺打鬥入面占咗上風，但係洛茲似乎有迅速恢復嘅意志同打擊力嘅能力，喺兩個回合後以電擊手柄擊倒蒂法。呢個時候瑪琳用魔石抌向洛茲，吸引咗佢嘅注意力。


三人組另外兩人卡達祖和亞茲開始收集患咗星痕感染嘅兒童，包括受感染嘅丹素和未受感染嘅瑪琳，將佢地帶到遺忘之城附近。克勞德想救出丹素和其佢嘅細路但失敗咗，佢自己亦被韋聖特救起。韋聖特同克勞德講三人組而家喺到搵積路華，即係“母親”，而且呢個可能係導致薩菲羅嘅再臨。


喺城中心，三人組召喚咗一連串嘅召喚獸來攻擊廣場上嘅人群，包括聖龍巴哈姆特.震。當其佢人忙於對付聖龍時，雷諾和路特試圖喺克勞德到達之前控制住亞茲和洛茲。以克勞德為首嘅八人小組最終擊敗聖龍後，魯法斯向卡達祖展示佢一直帶喺身邊嘅積路華首級，並將裝有首級嘅盒抌落樓。


一場追逐戰後，克勞德同卡達祖喺高速公路嘅盡頭滑到遺忘之城中心艾麗絲教堂嘅遺址。起初克勞德喺戰鬥中處於下風，但卡達祖扔出嘅魔石炸開咗個噴水池，釋放咗一股似乎融合咗生命之河嘅清水。呢股水洗去咗克勞德身上嘅星痕，而且似乎對卡達祖有好大嘅殺傷力。


卡達祖逃到多年前神羅公司總部嘅遺址，喺高臺上跳落來成功同積路華合體，召喚出單翼天使薩菲羅。薩菲羅宣稱，嗰啲死於星痕症人嘅靈魂將會回歸生命之河，而後佢將有能力控制呢啲靈魂來使用整個星球作為載體喺宇宙中尋找新嘅適於感染嘅星球。


克勞德同薩菲羅之間最後嘅戰鬥喺米卡爾城中嘅廢墟上展開。克勞德最終通過思念嗰啲佢曾珍惜過嘅人同事物而得到咗擊敗薩菲羅嘅力量。最後，克勞德用一次超究武神霸斬擊倒咗薩菲羅。薩菲羅消失後，顯現出明顯變虛弱嘅卡達祖。


艾莉絲嘅靈魂開始喺城市布撒生命之河，治療人們嘅星痕症。被削弱咗嘅卡達祖相信艾莉絲嘅聲音正係佢地所搵嘅“母親”，最終回歸到生命之河。呢個時候克勞德被亞茲用鎗從背後擊中，佢回頭發現亞茲和洛茲裝備咗魔石，對佢發起最後嘅衝擊。


係蒂法嘅青梅竹馬，因艾莉絲之死而深深自責，對於艾莉絲同蒂法都有一定程度嘅感情，七年前克勞德喺瀕死邊緣成為『薩菲羅複製實驗計畫』嘅失敗體，但由於積路華細胞能力之一、『依照佢人嘅記憶改變自己，使自己成為佢人記憶中嘅自己』影響力下，成為『虛假』克勞德，而『真正』嘅記憶則被埋入記憶深處，後來喺蒂法協助下搵番真正嘅記憶同真正嘅自我，喺大戰結束後、以自己所長同環境而開咗一家送貨公司，對於改造電單車則有相當程度嘅熱衷，因此送貨所得嘅錢幾乎都抌番落架車到，而家每天獨自揸住電單車到處送貨，但係同時，佢亦都係承受住星痕症候群嘅病痛。


係克勞德嘅青梅竹馬，第一個察覺『虛假』克勞德嘅人，好愛克勞德，同艾莉絲相識之後，兩人成為好友，大戰結束後，依大家嘅期待喺新城鎮『邊緣』開始經營佢嘅酒吧第七天堂，而喺魔晃都市嘅原『第七天堂』似乎已經冇再去經營，同時亦照顧一群受到星痕症候群折磨嘅細路。


神羅有史以來最強神戰士，被稱為傳說中嘅英雄，喺得知自己誕生嘅過程係一場計畫之後開始展開調查，但因為加斯特博士已死而無法得到充分嘅解答，喺感嘆加斯特博士唔喺到之下，又被留下嘅資料所誤，誤以為自己係古代種之下而產生嘅誤解，雖然事後知道自己唔係古代種，但已冇辦法阻止已經開始憎恨鄙視世上一切嘅心，喺本作二年前使用黑魔法召喚隕石撞擊星球，以期創造新世界，但最後被克勞德一行人阻止消滅，喺被克勞德暫時消滅後，其精神依舊存喺於星球某處並產生嘅思念體，而思念體嘅目的係讓薩菲羅再次復生。


韓國嘅女歌手IVY發表嘅單曲MV，內容同FF7AC好似，SQUARE ENIX因此向IVY所屬嘅事務所Fantom娛樂申請禁止播放MV。2007年4月6日，首爾中央地方法院接受咗SQUARE ENIX嘅申請。


台灣2007年7月30日喺名華人電玩資訊網站巴哈姆特中，爆出臺灣偶像劇終極一家嘅其中一位角色「蘭陵王」服裝疑似抄襲FF7AC克勞德‧史遞夫，引起台灣網友輿論，套劇預定8月8日喺台灣播出。8月6日各大報紙紛紛報導呢件事。


製作人嘅講法令網友深表不滿，加速咗寄信到SQUARE ENIX嘅舉動。隔日，製作人回覆講正向SQUARE ENIX聯繫洽談版權嘅事，並由可米國際影視發出聲明稿，內容描述可米注重智慧財產權，服裝造型一事純屬雷同，絕非抄襲，而且致上歉意。


故事設定喺禁酒時期嘅新澤西州大西洋城。由史提夫布斯美飾演Enoch 'Nucky' Thompson），佢係喺1920年代同1930年代嘅禁酒令期間躍升成為掌控大西洋城嘅政治人物。第四季內容發生喺1924年2月至1925年1月之間。


健身步道喺公園入面近邊界四圍，全長約21.1km，都係按順德境內現有嘅綠道兼攷半馬拉松賽道嘅標準嚟起。喺主要道路嘅交叉口搞條景觀天橋嚟銜接。將順峰山公園同金鳳凰廣場等多個景點同地標連埋一齊，基本上實現無障礙通行。


公園南區近青雲湖西南一景。間嘢喺2004年10月起好，佔地1公頃，建築面積2310m²，都係仿明清建築。佢同山上嘅寶林寺一脈相承，喺準備重建寶林寺初期，咁啱撞到熱心人捐高168cm，重37.3kg嘅純金觀音過嚟而喺寶林寺北邊嘅山腳搞返出嚟。


公園東區近青雲湖東一景。總面積7.26公頃，入面有花海、親水木棧道、水車、荷蘭風車、風雨廊、方言牆等設施，重種咗宮粉紫荊、櫻花、黃花風鈴木、木棉花等特色開花植物，入面重有個鴿養殖場。而花海一帶會根據時節而種唔同植物。


運用各種奢侈裝飾來辦場豪華派對。用耀眼嘅晚禮服同埋別緻嘅正式服裝來提升您模擬市民嘅服裝品味。擺上全新推出嘅自助餐餐桌，並決定要提供邊種美味餐點畀您嘅模擬市民，重要記得布置最完美嘅餐桌擺飾，為整場活動做出畫龍點睛嘅效果。


不記名投票係一種選舉嘅投票形式，投票嘅人喺投票嗰陣，投嘅票唔需要寫低自己個名，唔需要畀人知道自己投咗邊個，呢種投票方法，由於查唔返你投咗邊個，可以確保投票人投嘅票係出於個人意願，而唔係因為受人指使或者畀人強迫，所以係一個世界普遍公認嘅選舉方法。


2008年11月2號，一個十五歲女學生着住睡衣，懷疑響運順新邨高層跳落來，消防救護員到場嗰時證實女學生頭顱爆裂，當場死亡。案件交畀司警跟進，警方響佢屋企發現遺書，有人懷疑生活唔開心同覺得冇俾人重視而自殺，警方暫時將案件列做自殺案處理。


有同學話，墮樓女學生性格開朗，學習認真，從來冇走堂，成績唔錯，好得老師鍾意。事發當日，女學生照樣返學，唔見有咩唔妥。同校唔少同學都嚇咗一跳，覺得係冇可能，非常傷心，有啲同學重放大喉嚨來喊，需要校方心理輔導。


2009年9月14號凌晨兩點幾，運順新邨十八樓一個單位四十九歲姓陳男住戶懷疑因為家庭問題反鎖自己響屋企，企圖跳樓自殺。之後治安警到場處理，通知埋社工到場，經過社工勸喻之後，男住戶開門，由消防救護員送到山頂醫院治療。


2011年4月8號凌晨一點半左右，運順新村十一樓一個單位一個中學生懷疑抵受唔住學業壓力響間房留底遺書之後跳樓自殺，瞓咗響大廈三樓平台，發出好大聲，有大廈住戶發現着住睡衣嘅事主瞓響灘血到，立即報警求助。


事主屋企人當時都俾大聲嘈醒，即刻入去嗰仔間房到睇，當時啲窗開嗮。事主家人伸頭睇下面，見到嗰仔瞓咗響三樓平台，驚到呆咗。消防接報趕到，將事主送院搶救，但搶救冇效死亡。事主阿媽嚇咗一跳係噉喊，重一度昏底，要由白車送院治理。


司警之後亦到場調查，話男死者姓魏，十七歲，響聖若瑟教區中學讀高二，學習成績中等，根據現場書枱執到嘅遺書同另一張寫滿「死」字嘅紙，初步相信事主係頂唔順學業壓力而自殺。據了解，事主生前冇咩唔妥，事發前同平時一樣響間房做功課同上網，估唔到會發生悲劇。


2011年7月4號凌晨零點左右，一個十三歲姓陳初中女學生響運順新邨懷疑跳樓自殺瞓咗響大廈三樓平台，消防救護員去到現場證實死亡。司警接手調查，響大廈二十八樓走廊一對已經開咗嘅窗到，發現一個有鞋印同凹痕嘅垃圾桶，估計女學生由嗰到跳落來，現場冇發現遺書。


至於尋死原因，有消息話係佢融入唔到新學校有關。據了解，陳啱啱轉到新學校一年左右，重未適應新學校環境，亦同新同學唔熟，比較孤獨，重係同舊學校嘅同學來往。分析話自殺尋死好容易感染同齡又或者同生活背景嘅群體，保安部隊部門近期亦接連發生五單自殺個案，而上述大廈係大型屋邨，過往亦曾經發生多單青少年學生懷疑跳樓自殺事件，當局又或者民間社團應該響屋邨到大規模展開輔導，消除居民嘅心理陰影。


2012年8月5號凌晨三點半，運順新村C座懷疑有人跳樓，治安警接報有人跳樓，瞓響三樓平台。救護員接報趕去到現場，證實男子當場死亡，用白布遮住死者遺體，知會司警跟進。之後多嗰司警人員到場調查同搜證，證實死者姓何，五十歲，揸本地證件，係大廈住客，同時亦執到遺書，懷疑有人因病厭世，初步認為事件冇可疑，死者遺體之後由仵工舁運到殮房處理。


2012年8月22號晏晝兩點半，運順新村B座懷疑有人跳樓，有看更巡樓期間，突然聽到好大聲，響三樓平台發現男子瞓響攤血到，於是報警求助。治安警同消防分別到場，救護員證實男子當場死亡。司警之後到場調查，話死者姓熊，男性，三十一歲，當地居民，有精神病史，住響事發大廈中層一個單位。


2013年11月10號朝早七點幾，運順新邨E座五樓走廊火燭，消防接報到場，用咗差唔多廿分鐘將火救熄，期間疏散咗一百一十五個大廈住客，一男一女吸入濃煙要送院。消防話擺響大廈走廊嘅一張床墊火燭，冒出濃煙，調查緊火燭原因。


2014年7月3號朝早九點廿幾分，運順新村D座三樓停車場平台懷疑有人跳樓，司警到場調查，報案係死者嘅老豆。死者同父母一齊住響運順新村D座高層單位，2號雙親出街，死者獨自一個人留響屋企，老豆響朝早返屋企嗰時，發現個仔唔響屋企，但係發現單位入面廳嗰窗戶同窗花都開咗，伸頭出窗睇吓，發現個仔瞓響三樓停車場平台，於是報警求助。


死者媽媽知道後馬上趕到好傷心。司警響廳嘅飯枱到發現懷疑係死者留底嘅遺書。死者家人話，死者精神唔穩定，2014年曾經響大陸屋企自殺，好彩及時被屋企人制止。司警初步話死者姓葉，三十三歲左右，澳門居民，話自己冇嘢做，身上冇發現任何可疑傷痕，懷疑死者係因為精神出現問題跳樓自殺，死因要等法醫檢驗之後先確定。


2015年2月8號凌晨三點幾，運順新邨C座十六樓一個單位火燭，消防員到場疏散百幾戶住客到街上避火頭。響起火單位門口出面發現一個相信係吸入濃煙嘅女人，單位鐵閘開咗，但係木門就閂咗。消防員查問呢個女人嗰時，對方反應激動咁話單位間房火燭。


消防員爆門入去睇到間房嘅床褥已經燒剩彈簧，而梳妝台同張凳重燒緊，消防員射水將火救熄。之後將呢名五十幾歲嘅女人送院，事主情況嚴重。事件入面，重有一個阿婆同一個大肚婆話吸入濃煙唔舒服，要送院治療。消防員事後檢查火燭單位燒毀嚴重，廳、廚房同廁所都受波及。


初步認為唔似意外引致火警，起火原因有可疑，轉畀司警調查。之後司警話案中女子吸入濃煙送院，身上同案發單位都冇發現任何身份証明文件，而呢嗰女人因為插喉治療，暫時唔可以協助調查。所以身份同事發原因都未清楚，案件交畀專科跟進。


2018年5月10號晏晝五點十分，運順新邨A座二十三樓一個單位發生工業意外。一個四十八歲嘅男人被發現瞓響嗰廳到，消防救護員接報嚟到，證實佢頭部重創，已經死咗。司警話經初步調查，死者係揸中國往來港澳通行證、被人請嚟響事發單位做嘢拆磚牆，懷疑被冧落嚟嘅磚頭扑親個頭，死者頭部骨折，冇發現其他可疑傷痕，案件已經交畀調查科跟進。


2019年2月27號夜晚九點，運順新邨B座廿三樓一個單位火燭，消防接報到場，用咗四十分鐘將火救熄，有兩男兩女要送院，喺廿三樓救獲一位八十歲嘅傷者，但送院嗰陣已經冇咗心跳同呼吸，重有三人報稱不適要送院。


美樂花園係香港新界屯門嘅一個私人機構參建居屋屋苑，喺青山灣填海區，近蝴蝶邨，總共有十棟樓，喺1984年起好，係屯門碼頭區第一個居屋屋苑。佢係香港房屋委員會第一個及唯一一個「中等入息家庭房屋計劃」屋苑。


小學校際常識大賽2021係全港青年學藝比賽大會同新城電台合辦嘅小學校際問答比賽，由預賽「小學常識挑戰賽2020」成績最好嗰27隊參加。考驗參賽同學喺各方面領域嘅認識同能力，例如香港同國家嘅發展、學科知識、語文能力、國際視野、生活技能、團隊合作等。


考驗觀察力同團隊合作，三組同學同時觀察螢光幕上顯示嘅一張香港景物圖片，然後限時120秒內，用電腦重新拼出原圖，限時內最快完成嘅可得50分，第二名完成可得30分，第三名完成可得10分，限時內未完成唔扣分。


考驗觀察力同團隊合作解難，同學先睇一段動畫片，然後喺指定賽道分別進行競技環節。喺限時三分鐘內跟隨路線兜個障礙物答問題，每答啱一題加30分，答錯唔扣分，犯規扣50分。每組派出兩位同學蒙上眼罩再抽問題紙，然後運用手扙跟隨指定路線兜個障礙物，將問題紙傳送畀指定位置嘅另一位同學，由對方喺箱內搜尋同配對正確答案。


有日當農場嘅老綿羊話畀韋伯聽，聖誕節嘅時候佢就會俾人劏嚟食，韋伯好驚，叫莎樂幫佢。莎樂應承，保證韋伯唔會死。辦法就係喺佢自己織嘅網上面讚韋伯，好似話「SOME PIG」。因為如果韋伯出咗名，就唔會俾人食。


莎樂最後喺大會度死咗，臨死之前佢盡最後氣力生蛋，用網包埋佢。為咗報恩，韋伯帶莎樂嘅蛋返屋企，喺 Zuckerman 農場等啲蛋孵出嚟。雖然多數孵出嘅蜘蛛都走咗，到外邊過自己嘅新生活，Joy、Aranea 同 Nellie 三隻留番响農場，做埋韋伯嘅好朋友。


除咗平裝版嘅銷量以外，《莎樂嘅網》喺史上精裝本暢銷書排行榜上位排第78位。根據2006年電影版嘅宣傳，本書已賣咗 4,500 萬本重譯成廿三種話。佢係1953年紐伯瑞兒童文學獎嘅銀獎嘅書，安諾蘭克拉克嘅《安地斯山脈之謎》贏咗《莎樂嘅網》得嗰當年嘅金獎。


係一部真人同動畫結合嘅電影，製片商係派拉蒙電影公司、Walden媒介同埋Kerner Entertainment Company。由Gary Winick執導，主角由達科塔·芬妮擔任，而莎樂把聲就由茱莉婭·羅伯茨配音。


本嚟根據ViuTV喺2020年4月公佈嘅未來節目表，呢個節目起碼去到5月底都仍然播緊，但實際上播完4月26號嗰集後就話係最後一集，令呢個節目一度做咗ViuTV最短命嘅自製兒童節目。臨時決定暫停播映嘅原因，係通訊事務管理局喺4月20號宣佈批准香港電視娛樂提出嘅要求，由5月1號到10月31號期間，暫時豁免本地免費中文電視頻道播放本地製作兒童節目。


余琦琪在香港出生，家境富裕，大學讀英國修適士大學媒體及文化研究雙學位，之後在2018年完成香港中文大學新聞學文學碩士課程。畢業後，在2018年加入Now TV做財經台記者，2020年轉職無綫電視，主要在85台財經及體育資訊台《智富360》、81台翡翠台《交易現場》及《深港滬通》主持節目，亦曾主持《理財有道》及《有錢淘》等專題節目。


半人馬座係家下八十八西洋星座之一。佢響天球南部，佔天球面積1060平方度。地球北半球來講，半人馬座係春天嘅星座，即係春夜會見到。肉眼可以睇到嘅星，約莫150粒到。有一到四等星33粒，即係有1等星2粒、2等星2粒、3等星8粒、4等星21粒。


2002年6月18號晚黑，嗰時打緊足球世界盃16強，由於莫雷諾俾FIFA要求去執法南韓對陣意大利隊嘅比賽，打到下半場第77分鐘，直接將原先達美安奴·湯馬斯嘅有效入波以越位嘅名義話成詐糊。甚至喺加時上半場第93分鐘，直接話喺禁區插水嘅理由而將托迪以兩黃變一紅嘅形式罰落場。